
Cu toate că din experienţa ei Sharon 
a învățat că Dumnezeu nu judecă, 
a mai aflat că ne judecăm singuri 
şi că primim înapoi tot ceea ce dă- 
ruim universului. Acest lucru dă 
naştere unei teorii interesante: chiar 
dacă Dumnezeu nu e judecătorul 
nostru, poate că există un meca- 
nism prin carejudecata e inclusă în 
țesătura universului. Oare e posibil 
ca bunătatea şi moralitatea să fie 
mai aproape de nişte legi ştiinţifice 
decât credem? E o idee fascinantă. 
—JEFEREY LONG, PAUL PERRY 

ţionale de-a lungul timpului, dar şi celor care 

o vor face în viitor. Vă numărați cu toţii printre 
cei mai mari învăţători din lume. 

NOTA AUTORULUI 


De vreme ce în majoritatea covârşitoare a cazurilor relatate per- 
soanele care au experienţe în vecinătatea morţii (NDE, near death 
experiences) povestesc că au trăit sentimente de iubire intensă în 
timpul acestora, din când în când primesc e-mailuri de la oameni — 
de multe ori depresivi — care mă întreabă dacă pot încerca să se 
sinucidă ca să-şi inducă o astfel de experienţă. Le răspund imediat: 
„Sub nici o formă!“ Îi încurajez pe cei care suferă de depresie să 
caute ajutor şi să discute despre problemele lor cu echipa medicală 
care îi îngrijeşte. Aproape toţi cei care au NDE ca urmare a unei 
tentative de suicid consideră mai târziu că încercarea de a-şi lua 
zilele a fost o greşeală gravă. O astfel de experienţă nu trebuie cău- 
tată niciodată creând un context care v-ar putea pune viaţa în pericol. 


| 

Ne aflăm în situaţia unui copil mic care intră 
într-o bibliotecă uriaşă, plină de cărţi scrise în 
diferite limbi. Copilul ştie că volumele au fost 
scrise de cineva, dar nu ştie cum. Bănuieşte vag 
că în felul în care sunt aranjate cărțile există 
o ordine, dar nu o cunoaşte. Asta este, în opinia 
mea, atitudinea celei mai inteligente fiinţe ome- 
neşti faţă de Dumnezeu.! —Albert Einstein 


E uşor de înţeles de ce oamenii sunt fascinaţi de experien- 
tele din vecinătatea morţii (NDE). Aceste fenomene mă 
intrigă şi pe mine de câteva zeci de ani. Pregătirea medicală 
mi-a arătat ce ar trebui să se petreacă atunci când trupurile 
omenești se sting în apropierea morţii. În momentele în 
care nu ar trebui să se poată forma nici o amintire, când 
oamenii îşi pierd în mod demonstrabil conştiinţa, sau chiar 
mor, majoritatea celor care susţin că au NDE descriu nişte 
experienţe extrem de lucide şi coerente. Mulţi relatează 
amănunte despre ce se întâmplă înăuntrul şi în jurul tru- 
pului lor dintr-o perspectivă extracorporală, amănunte con- 
firmate apoi de alţi martori. Lucrul acesta nu ar trebui să 
fie posibil dacă relatările ar fi pur şi simplu rodul unui 
creier care a suferit o traumă. În istorisirile acestea e vorba 
despre altceva. 


I. „Source for the Spinoza Quote“, ed. Arnold V. Lesikar, 
Einstein: Science and Religion, la www.einsteinandreligion .com/ 
spinoza.html. 

Dar nu numai că istorisirile par imposibile din punct 
de vedere medical — aceste persoane aduc informaţii despre 
o lume misterioasă care a stârnit mereu curiozitatea ome- 
nirii, însă pentru existenţa ei nu am avut niciodată dovezi 
directe: lumea de dincolo, un loc unde unii se întâlnesc cu 
Dumnezeu, cu rudele decedate şi cu alte fiinţe spirituale. 

În precedenta mea carte, Evidence of the Afterlife*, am 
studiat peste 1.300 de mărturii despre NDE, am demon- 
strat de ce nu pot fi explicate numai din punct de vedere 
medical şi logic, formulând concluzia că ele reprezintă 
amintiri credibile despre experienţe reale. Am şi realizat o 
scurtă listă a celor mai comune elemente din cadrul aces- 
tor experienţe. În cartea de faţă, care vine în continuarea 
primei, analizez multe alte mărturii, dar de data aceasta 
vreau să mă concentrez asupra lumii remarcabile descope- 
rite de partea cealaltă. 

Atitudinea noastră cu privire la NDE seamănă cu cea a 
omenirii când a aflat despre tărâmurile exotice în epoca 
străveche a explorărilor geografice. Când marinarii se în- 
torceau din lungile lor călătorii şi-şi scriau istoriile, învă- 
ţaţii studiau apoi relatările diferiților călători, stabileau 
dacă sunt sau nu de acord cu cele scrise şi extrăgeau de 
acolo cele mai plauzibile informaţii despre geografia, cul- 
tura, obiceiurile şi tradiţiile unui anumit tărâm exotic. 
Astăzi ne aflăm într-o situaţie similară în privinţa cunoş- 
tinţelor despre viaţa de apoi. 

NDE sunt un fenomen surprinzător de comun. Un son- 
daj realizat de Gallup a constatat că aproximativ 5% din- 
tre persoanele intervievate au avut o astfel de experiență 
în timpul vieţii. Din acest studiu şi din altele asemenea 


Dovezi referitoare la lumea de dincolo, Adevăr Divin, Braşov, 
2012 (n. red.). 

tragem concluzia că milioane de oameni din toată lumea 
au avut NDE.' În ultima vreme, cifrele au crescut, în mare 
măsură datorită faptului că tehnicile de resuscitare au de- 
venit mult mai eficiente.? Oameni care înainte ar fi murit 
sunt acum salvaţi graţie echipamentelor medicale şi pre- 
gătirii superioare a personalului care acţionează în situaţii 
de urgenţă. Era de aşteptat ca îmbunătăţirea mijloacelor 
de salvare a vieţii să conducă la o incidență mai ridicată a 
NDE decât în oricare altă perioadă. 

E remarcabil cum conţinutul experienţelor rămâne în 
mod consecvent acelaşi. Chiar şi după ce am studiat cu 
mare atenţie acest fenomen timp de mai bine de 15 ani, 
încă mă uimeşte cât de asemănătoare sunt relatările între 
ele, indiferent de vârsta, credinţele, cultura, educaţia sau 
localizarea geografică a celor care au experimentat NDE. 

Dacă le comparăm începem să observăm o imagine 
coerentă a acestei alte lumi. De exemplu, un aspect frapant 
pe care-l vom aprofunda mai târziu în carte e modul con- 
secvent în care toate persoanele intervievate descriu divinul. 
În general, Dumnezeu e zugrăvit ca o fiinţă care iradiază 
iubire, lumină, har şi înţelegere într-un mod extraordinar 
de intens. Aici nu e vorba despre dogmă religioasă sau teo- 
logie, ci despre una dintre cele mai consecvente relatări 
făcute de un număr mare de persoane care au întâlnit o 
fiinţă divină. Cu alte cuvinte, oamenii nu-şi exprimă şi nici 


1. G. Gallup Jr. şi W. Proctor, Adventures in Immortality: A Look 
Beyond the Threshold of Death, McGraw-Hill, New York, 1982. 
Ponderea reală a NDE nu e cunoscută cu certitudine. Este citată de 
multe ori estimarea de 5%, în ciuda problemelor metodologice ale 
studiului. 

2. Sam Parnia şi Josh Young, Erasing Death: The Science That 
Is Rewriting the Boundaries Between Life and Death, Harper One, 
San Francisco, 2013. 

nu-şi proiectează pur şi simplu năzuinţele sau credinţele 
religioase, ci, asemenea exploratorilor din vechime, descriu 
o entitate pe care au întâlnit-o în mod direct. Faptul că 
relatările sunt atât de asemănătoare ne face să credem că 
au întâlnit, într-adevăr, aceeaşi Fiinţă. 

În această carte nu-mi propun nimic altceva decât să 
prezint cât se poate de riguros din punct de vedere ştiinţi- 
fic imaginea vieţii de apoi, folosindu-mă de spusele celor 
care au avut NDE. 


Întâlnirile cu viaţa de apoi 


Înainte să explorăm lumea vieţii de apoi, daţi-mi voie să 
fac un rezumat al cunoştinţelor noastre despre NDE în 
general. Când am scris prima mea carte, Dovezi referi- 
toare la lumea de dincolo, am întâlnit noţiunea de NDE 
când îmi făceam rezidenţiatul la Universitatea din Iowa 
şi am citit un articol din Journal of the American Medical 
Association. În acest articol, dr. Michael Sabom, cardio- 
log, din Georgia, scria cum examinase 107 de cazuri ale 
unor persoane care aproape muriseră. Multe dintre ele 
susțineau că avuseseră NDE şi le-au povestit cu lux de 
amănunte vizuale. Dr. Sabom şi-a apărat descoperirile îm- 
potriva celor care voiau să le explice ca „fantezii ale morţii“ 
sau „manifestări ale unui creier slab oxigenat care în- 
cearcă să înfrunte «anxietăţile provocate de procedurile 
medicale» “.! 

Am ajuns astfel să citesc lucrarea consacrată a docto- 


rului Raymond Moody, Life After Life, cartea care a pre- 


r. M. Sabom, „The Near-Death Experience“, în Journal of the 
American Medical Association, 244, nr. 1 (1980), pp. 29-30. 

zentat pentru prima oară fenomenul NDE.! O capodoperă 
de filozofie şi logică, volumul a devenit acum lectură obli- 
gatorie pentru oricine e interesat de acest domeniu. 

Mi-am continuat studiile, alegând specializarea în onco- 
logia radiologică, adică folosirea radiațiilor în scop medi- 
cal, pentru tratarea cancerului, domeniu în care lucrez până 
în ziua de azi. Însă am continuat să citesc despre NDE. M-a 
fascinat acest mister: oameni a căror inimă se oprise aveau 
parte de experiențe conştiente, pe care ulterior ajungeau 
să le considere cele mai profunde evenimente din viaţa lor. 
„Odată întreruptă circulaţia sângelui, n-ar trebui să fie im- 
posibilă orice formă de conştiinţă lucidă, de durată?“ m-am 
întrebat. Şi totuşi persoanele care au avut NDE povestesc 
foarte clar despre cum conştiinţa le-a părăsit trupul. „Ce 
se-ntâmplă aici?“ m-am întrebat. 

Pe măsură ce am citit mai mult despre NDE am devenit 
tot mai curios, mai ales după ce am descoperit argumente 
logice şi dovezi care m-au împiedicat să dau deoparte aceste 
mărturii ca nefiind veridice. Ca toată lumea, m-am între- 
bat ce se întâmplă cu noi când murim. Studiile de caz din 
domeniul NDE par să ne răspundă în mod direct la între- 
bare. În multe situaţii din viaţă, când ne confruntăm cu un 
lucru necunoscut avem tendinţa să-i căutăm pe cei care au 
trecut deja prin asemenea experienţe ca să le cerem sfatul 
şi să obţinem răspunsuri. Aşadar, dacă suntem curioşi ce 
se întâmplă când murim, e firesc să-i ascultăm pe cei care 
Chiar au murit sau au trecut prin moarte clinică. 

Pe cât de curios m-au făcut studiile de caz despre NDE, 
în tinereţe nu aveam aproape deloc timp să mă dedic unor 
cercetări ample sau căutării unor noi studii de caz. Pentru 


1. Raymond Moody, Life After Life, Mockingbird, Atlanta, 1975 
[În româneşte: Viaţă după viață, Adevăr Divin, Braşov, 2008.]. 

ca domeniul NDE să se dezvolte, cel puţin din punctul meu 
de vedere, cercetătorii ar fi avut nevoie de sute de studii de 
caz din care să tragă concluzii. Pe atunci — vorbim despre 
anii '80 — erau nevoiţi să se încreadă în mărturiile obţinute 
prin viu grai. 

Apoi a apărut internetul. În scurt timp, această tehno- 
logie avea să stabilească legături între oameni şi să facă 
lumea la fel de mică precum un sat. Mi-am dat seama că 
pot folosi computerele şi internetul ca să ajung la cât mai 
multe persoane care au avut NDE. Mi-am zis că o să pot 
aduna suficiente cazuri pentru un studiu ştiinţific riguros. 
Am conceput un plan şi am stabilit chiar şi un nume: Near 
Death Experience Research Foundation. 

Am toată admiraţia şi respectul pentru cei care supra- 
viețuiesc întâlnirii cu moartea şi au curajul să-şi împărtă- 
şească poveştile. Numai când aceste persoane au curaj să 
vorbească avem ocazia să investigăm în mod ştiinţific NDE. 
Mi-am dorit să le ofer acestor oameni un loc sigur şi plăcut 
unde să povestească întâmplările pe care le-au trăit. 

Pentru a investiga formal NDE am fondat Near Death 
Experience Research Foundation (NDERF). În 1998, când 
deja ne puteam folosi de avantajele internetului, am lansat 
site-ul NDERF: www.nderf.org. Site-ul are o secţiune unde 
persoanele care au trecut printr-o NDE îşi pot spune poves- 
tea şi pot completa un chestionar amănunţit cu privire la 
experienţa lor. Iar chestionarul este extrem de amănunțit. 
E format din mai bine de o sută de întrebări care cer in- 
formaţii detaliate, necesare pentru înţelegerea corectă atât 
a elementelor individuale dintr-o experienţă din apropie- 
rea morţii, cât şi a experienţei ca întreg. Numărul ridicat 
de întrebări din sondajul NDERF a dus cercetarea din do- 
meniul NDE tot mai departe, iar acum putem descoperi 
mai multe detalii şi înţelesuri mai profunde ca oricând. 

De exemplu, chestionarul NDERF analizează nu numai 
naraţiunea din cadrul experienţei, ci şi schimbările care e 
posibil să fi avut loc după experienţă, cum ar fi schimbări 
la nivelul relaţiilor („Relaţiile cu ceilalţi s-au modificat ca 
urmare directă a experienţei dumneavoastră? “), religiei 
(„ V-aţi modificat credinţele religioase/practicile spirituale 
ca urmare directă a experienţei dumneavoastră? “) şi va- 
lorilor („Consideraţi că valorile şi credinţele dumneavoas- 
tră s-au schimbat ca urmare directă a experienţei prin care 
aţi trecut?“). Vom vedea mai târziu că toate acestea sunt 
zone foarte fertile pentru explorare. 

Bineînţeles, Dumnezeu şi aspectele corelate ale expe- 
rienţei sunt aduse în discuţie prin întrebări de genul: „Pe 
parcursul experienţei, aţi devenit conştient sau aţi desco- 
perit vreo informaţie anume cum că Dumnezeu sau o ființă 
supremă există (sau nu există)? “; „Vi s-a părut că întâlniți 
o ființă sau prezenţă mistică, sau că auziţi o voce pe care 
n-o puteaţi identifica?“; „Aţi văzut o lumină nepămân- 
teană?“; „Aţi văzut suflete ale oamenilor decedați sau spi- 
rite?“ şi „Aţi întâlnit sau aţi devenit conştienţi de fiinţe 
care au trăit pe pământ şi sunt cunoscute în cadrul diferi- 
telor religii (de exemplu Isus, Mohamed, Buddha erc.)?“. 

În 1998, când a apărut site-ul NDERF, nu aveam de 
unde să ştiu cât de mult succes urma să aibă această iniția- 
tivă. S-a dovedit că NDERF a avut o priză extraordinară 
la public şi mi-a schimbat viaţa pentru totdeauna. Cu timpul, 
NDERF a influenţat viaţa a milioane de oameni. E remarca- 
bil faptul că peste 4.000 de persoane şi-au relatat experien- 
tele pe NDERF. Existând atât de multe mărturii, lucrurile 
pe care urmează să le citiți reprezintă cel mai amplu studiu 
ştiinţific despre NDE publicat vreodată. 

Ajungem astfel la un al doilea scop principal al NDERF. 
Încă de la începutul său, NDERF a fost deschisă către public. 

Un obiectiv important al fundaţiei e să primească şi să 
pună la dispoziţia celor interesaţi mărturii despre experien- 
tele în apropierea morţii ale oamenilor de pretutindeni. 
Unele secţiuni din site-ul NDERF - inclusiv chestionarul 
despre NDE - au fost traduse de peste 2.400 de voluntari 
în peste 20 de limbi. Acest lucru nu ar fi fost posibil fără 
uimitoare dăruire a lui Jody Long, cea care a creat site-ul 
NDERF. Fundaţia a ajutat sute de oameni din media să gă- 
sească persoane care au trecut printr-o experienţă în apro- 
pierea morții pentru a realiza emisiuni TV şi radio, precum 
şi articole pentru ziare sau reviste. Cu timpul, NDERF a 
primit şi a răspuns la mii de e-mailuri. Încă de la început, 
activitatea fundaţiei s-a desfăşurat în regim de gratuitate. 
NDERF e rodul unui efort izvorât din iubire. 

Rezultatele obţinute din cele peste 4.000 de mărturii pe 
care le-am analizat în cariera mea arată că locul pe care-l 
numim „lumea de dincolo“ e real. În mod deloc surprinzător, 
aproape toţi cei care au trecut prin aceste stări cred că există 
viaţa de apoi, în mare parte datorită experienţei personale. 
lată cel mai des întâlnite idei întâlnite în baza de date: 


—  Faptulcă mi-am părăsit trupul mi-a confirmat că putem 
exista în afara corpului fizic.! 

— Fără îndoială, trăim mai departe — în eternitate. Nu 
există moarte, doar o trecere sau o întoarcere acasă.? 


1. www.nderf.org/NDERF/NDE_Experiences/gary_nde.htm, Gary, 
NDE, 6667. [Linkurile citate în note nu mai sunt de actualitate. 
Trimiterile la experienţele citate pot fi consultate la adresa https:// 
www.nderf.org/NDERF/NDE_Archives/archives_main.htm (n. tr.).] 

2. www.nderf.org/NDERE/NDE_Experiences/jeffery_o_nde.htm, 
Jeffery O, NDE, 6660. 

- Am simţit fără urmă de îndoială că există viaţă după 
moartea fizică/pământească.! 

- Am fost conştient că mă aflam într-un loc minunat, iar 
când am fost înconjurat de oameni despre care ştiam că 
muriseră am fost copleşit de iubire şi m-am simţit iubit.? 


Cele de mai sus se referă la întâlnirile cu o lume pe care 
vrem s-o explorăm mai mult în cartea de faţă. 


Prezentarea NDE 


Înainte să discut despre descoperirile mele aş dori să fac o 
prezentare amănunţită a ce înseamnă o NDE şi ce se în- 
tâmplă pe parcursul ei. 

Nu există nici o definiţie universal acceptată a NDE. 
Pentru cercetările mele am ales o definiţie de bun-simţ, 
acceptată de mulţi specialişti. Aşa cum sugerează şi denumi- 
rea, o experiență din vecinătatea morții are două compo- 
nente: vecinătatea morții şi experiența din acele momente. 
În cercetările mele, am considerat că NDE au loc numai 
atunci când persoanele respective sunt cu adevărat în apro- 
pierea morţii fizice. Cei care au astfel de experienţe se află 
efectiv la un pas de moarte. Experiențele au loc când oa- 
menii sunt atât de afectaţi fizic în urma unui accident sau a 
unei boli, încât de cele mai multe ori sunt inconştienţi, ori 
sunt morţi din punct de vedere clinic, neavând puls sau 
respiraţie. În timpul perioadei de inconştienţă se petrece 
experienţa. 


1. www.nderf.org/NDERF/NDE_Experiences/dharam_s_nde.hrm, 
Dharam S, NDE, 6645. 

2. www.nderf.org/NDERF/NDE_Experiences/corey_l_nde.htm, 
Corey L, NDE, 6639. 

În carte veți citi despre rezultatele câtorva sute de ches- 
tionare NDERF. Cel mai mare sondaj a inclus 1122 de 
experienţe relatate secvențial, adică alese strict în ordinea 
cronologică în care respectivii au răspuns la întrebări şi au 
încărcat chestionarul pe site. Pentru acest studiu mai amplu 
s-a folosit versiunea chestionarului NDERF imediat ante- 
rioară celei folosite acum.! Cea mai recentă versiune a ches- 
tionarului NDERF include multe întrebări noi şi relevante 
pentru Studierea conţinutului experienţelor, întrebări des- 
pre Dumnezeu şi viaţa de dincolo. De asemenea, în carte 
veţi descoperi şi rezultatele a peste 400 de experienţe relatate 
secvențial, pentru care s-a folosit cea mai recentă versiune 
a chestionarului. 

Cele mai recente două versiuni ale chestionarului NDERF 
includ şi întrebările din NDE Scale (scara NDE).? NDE Scale 
adresează şaisprezece întrebări despre conţinutul experien- 
ţei. E cea mai sigură metodă de cercetare pe care o avem 
la dispoziţie şi care ne ajută să distingem experienţele care 
sunt cu adevărat NDE de cele care nu sunt. Un punctaj de 
7 sau mai mult legitimează experienţa respectivă ca fiind 
din vecinătatea morţii. Toate persoanele ale căror mărturii 
le vom prezenta au obţinut scoruri de 7 sau mai mult, lucru 


1. lată criteriile de selecţie elaborate pentru studiul NDERF men- 
ţionate pe parcursul cărţii: relatarea trebuia să fie despre o singură 
NDE şi să fie consemnată în limba engleză, în varianta în limba 
engleză a chestionarului NDERF. Relatările despre o terță persoană 
au fost excluse din start. Mai multe detalii despre metodologia ches- 
tionarului puteţi găsi la http://www.nderf.org/godevidence. 

2. În varianta actuală şi cea anterioară a chestionarului NDERF 
apar toate întrebările care alcătuiesc Scara NDE. Scara NDE e pre- 
zentată amănunţit de B. Greyson, „The Near-Death Experience 
Scale: Construction, Reliability, and Validity“, în Journal of Nervous 
and Mental Disease, 171 (1983), pp. 369-375. 

care confirmă o dată în plus că experiențele lor au avut 
loc în vecinătatea morții. 

Cu toate că nici o experiență nu e identică cu alta, e re- 
marcabil faptul că în mii de cazuri descoperim acelaşi tipar. 
E unul dintre motivele pentru care le considerăm veridice. 
Studiile noastre, confirmate de mulți alți cercetători din do- 
meniu, arată că există douăsprezece elemente principale şi 
că, de obicei, ordinea în care apar rămâne aceeaşi.! Am 
descris mai pe larg cele douăsprezece elemente în cartea mea 
anterioară, dar le voi trece rapid în revistă şi aici: 


1. Experienţa extracorporală. 

2. Simţuri mai ascuţite. 

3. Emoţii sau sentimente intense şi în general pozitive. 

4. Traversarea unui tunel. 

5. Întâlnirea cu o lumină mistică sau strălucitoare. 

6. Întâlnirea cu prietenii/rudele decedate sau cu fiinţe spi- 

rituale. 

7. Impresia unei modificări a timpului sau a spaţiului. 

8. Derularea vieţii prin faţa ochilor. 

9. Descoperirea unor tărâmuri din altă lume (cereşti). 
10. Descoperirea sau dobândirea unor cunoştinţe deosebite. 
11. Contactul cu un hotar sau o barieră. 
12. Întoarcerea voluntară sau involuntară în corp. 


Nu e obligatoriu ca o NDE să conţină toate aceste elemente 
ca să o considerăm veridică, dar în majoritatea cazurilor 
întâlnim cel puţin câteva dintre acestea. Fiecare dintre cele 
12 elemente reprezintă o experienţă puternică, poate chiar 


r. Există o anumită variabilitate în suita de elemente despre 
care cercetătorii consideră că sunt cordate unei NDE. Cde două- 
sprezece elemente prezentate aici au fost observate în mod consec- 
vent în cadrul studiilor NDERF. 

transformatoare pentru subiect. În cele ce urmează veţi 
găsi câteva exemple despre modul cum s-a manifestat fie- 
care element în studiile de caz adunate pe site-ul NDERF. 
Pentru fiecare element veţi descoperi şi numărul de subiecţi 
care l-au menţionat în cadrul chestionarelor NDERE. În 
volumul de faţă, relatările au fost parafrazate pentru a 
putea fi mai uşor de înţeles. Textele originale care descriu 
aceste experienţe pot fi citite pe site-ul NDERF, unde veți 
găsi răspunsurile persoanelor intervievate şi experienţele 
asociate lor. 


|. Experiența extracorporală 
(out-of-body experience, OBE) 


Am privit în jos la incubatorul fiului meu şi m-am întrebat: „Oare 
sunt moartă? “ Dar în același timp mă gândeam că nu era nici 
o problemă dacă aș fi fost moartă, pentru că fiul meu se simţea 
bine. Mai târziu mi-a fost arătată o fotografie cu el imediat după 
naştere. Era leit imaginea pe care am văzut-o eu, chiar dacă el 
se afla de cealaltă parte a draperiei.! 


— NDE provocată de o hemoragie puternică în timpul unei ope- 
raţii de cezariană; respondentul este asistentă medicală. 


Experienţa extracorporală, care constă în separarea con- 
ştiinţei de corpul fizic, este de multe ori primul element 
care apare într-o NDE. Chestionarul NDERF pune urmă- 
toarea întrebare: „Aţi simţit separarea conştiinţei de corp?“ 
749% dintre persoanele care au completat chestionarul 
au răspuns afirmativ. 


1. www.nderf.org/NDERF/NDE_Experiences/lauren_nde.htm, 
Lauren, NDE 6774. 

2. Simțuri mai ascuțite 


Culorile erau intense și detaliate — tipare, texturi, țesături de cu- 
loare şi sunet. Știam că lucrurile acestea nu sunt din lumea noas- 
tră, dar totul era natural și nu avea nevoie de vreo explicaţie. Am 
înţeles esenţa creativității şi mi-am putut concepe propriile viziuni. 
Toate gândurile mi se transformau în imagini şi se roteau vijelios 
în jurul meu. Era nemaipomenit! Știam că sunt susținută de o 
iubire nețărmurită şi că iubirea e veşnică. Parcă aş fi iubit aşa cum 
iubeşte Dumnezeu, iar când s-a întâmplat asta, inima mi s-a des- 
chis și am simţit cum sufletul meu îl atinge pe creatorul nevăzut. 
Am ştiut că Dumnezeu există şi că noi facem parte din tot.! 


— NDE survenită în urma unui accident de maşină. 


E remarcabil că persoanele care trec prin NDE şi care sunt, 
în general, inconştiente sau în moarte clinică, povestesc de 
multe ori că sunt mai conştiente în timpul experienţei decât 
în timpul vieţii de zi cu zi. Chestionarul NDERF pune ur- 
mătoarea întrebare: „Care a fost diferenţa dintre cel mai 
înalt nivel de conştiinţă şi luciditate din timpul experien- 
ţei şi nivelul obişnuit, de zi cu zi, al conştiinţei şi lucidi- 
tății?“ 74,4% dintre persoane au spus că s-au simţit „mai 
conştiente şi mai lucide decât în mod normal“. 


3. Emoţii sau sentimente intense și în general pozitive 


Nu mă mai simțisem niciodată atât de bine, nu mai era nici o 
urmă de durere şi mi se părea că plutesc, de parcă n-aş fi fost 
bolnavă.? 


— NDE survenită în urma unei reacţii adverse la chimioterapie, 
în timpul tratamentului împotriva cancerului. 


1. www.nderf.org/NDERF/NDE_Experiences/dea_m_nde.htm, 
Dea M, NDE 4281. 

2. www.nderf.org/NDERF/NDE_Experiences/anthony_n_nde.hrm, 
Anthony N, NDE 6749. 

Îmi amintesc că am trecut printr-un tunel şi m-am așezat în poala 
lui Dumnezeu. El stătea într-un fotoliu confortabil şi ținea bra- 
tul în jurul meu, chiar dacă eu eram mic şi El era imens. În spatele 
lui strălucea o lumină orbitoare, albă, puternică. Purta o robă 
albă și avea părul alb. Vorbea cu mine, dar buzele lui nu se miş- 
cau. Mi-a zis că trebuie să mă întorc, că încă nu-mi venise ceasul. 
Că mai aveam încă lucruri pe care trebuia să le fac şi să le trăiesc. 
Nu voiam să plec, dar n-am protestat. Am simțit o iubire extra- 
ordinară, cum n-am mai simţit până atunci sau de atunci.’ 


— NDE provocată de o tentativă de suicid prin supradoză de 
antidepresive la vârsta de cincisprezece ani. 


De cealaltă parte, cei dragi m-au primit acasă cu braţele deschise. 
Sentimentele nu semănau cu nimic de pe acest pământ. Tempe- 
ratura era ideală — nici prea cald, nici prea rece, de parcă aș fi 
fost înfășurată într-o pătură călduroasă. Iubirea intensă pe care 
am simţit-o nu poate fi descrisă în cuvinte. 

M-au cuprins o pace și o linişte uluitoare. Toţi cei care mu- 
riseră înaintea mea — și unele persoane despre care simțeam că 
le cunosc dintr-o altă viață — mi-au urat bun venit acasă. Mă 
simțeam împăcat și în siguranță, de parcă aş fi fost în grija şi 
iubirea lui Dumnezeu. lar iubirea lui Dumnezeu era la fel ca 
atunci când îți vezi copilul pentru prima oară sau când te îndră- 
gosteşti prima dată — dar de zece mii de ori mai puternică.? 


— Două NDE survenite în urma unui stop cardiac. 


Pacea şi iubirea se numără printre cuvintele cel mai des 
folosite de persoanele care au trecut prin NDE ca să descrie 
starea din timpul incidentului. Chestionarul NDERF pune 
următoarea întrebare: „Aţi simţit pace sau tihnă?“ 77,7% 


1. www.nderf.org/NDERF/NDE_Experiences/robert_n_ndes.htm, 
Robert N, NDEs. 

2. www.nderf.org/NDERF/NDE_Experiences/irene_nde_6728.htm, 
Irene, NDE 6728. 

dintre persoane au ales răspunsul „pace sau tihnă incredi- 
bil de puternice“. O altă întrebare a fost: „Aţi simţit bucu- 
rie?“ Aici 54% dintre persoane au răspuns cu „o bucurie 


xe 


incredibil de puternică“. 


4.Traversarea unui tunel 


Dintr-odată am ajuns într-un tunel întunecat și înstelat, cum e 
cerul noaptea. La capătul tunelului era o lumină, dar nu una 
albă pentru că strălucea în toate culorile curcubeului. Ceva mă 
trăgea spre lumină.! 


— NDE survenită ca urmare a unei tentative de suicid. 


Tunelurile pe care le întâlnesc cei care trec prin NDE sunt 
descrise în mod variat. Uneori, în tunel apar culori minu- 
nate sau alte ființe. Mulţi dintre cei care au trecut printr-o 
astfel de experienţă spun că se mişcau prin tunel cu mare 
viteză, dar aproape nimeni nu pomeneşte vreo senzaţie de 
claustrofobie. Chestionarul pune următoarea întrebare: 
„Aţi trecut printr-un tunel sau printr-un spaţiu închis?“ 
33,2% dintre persoane au răspuns afirmativ. 


5. Întâlnirea cu o lumină mistică sau strălucitoare 


Mi-am dat seama că acel „Eu sunt“ se identifica cu cel care am 
fost, sunt și voi fi. Ce fericire! Aveam de ales dacă să mă odih- 
nesc în acest adevăr și să rămân „de partea cealaltă“ sau să mă 
las în voia acestui joc al închipuirii. Când mi-am dat seama de 
asta, am făcut cale întoarsă și am văzut o lumină mai străluci- 
toare decât un milion de sori, dar care nu m-a orbit. Lumina 


1. www.nderf.org/NDERF/NDE_Experiences/pamela_k_nde.htm, 
Pamela K, NDE 4649. 

revărsa o iubire atotcuprinzătoare și necondiționată, încât „pă- 
rea“ vie — era o prezență vie —, de parcă ar fi fost Dumnezeu.! 


— NDE apărută în urma unor complicaţii ale sindromului apneei 


în somn. 


Am călătorit printr-un tunel întunecat spre o lumină străluci- 
toare, dar nu eram orbit dacă mă uitam la lumina asta.? 


— NDE provocată în urma electrocutării. 


Cu toate că lumina mistică din NDE e descrisă de multe ori 
drept extrem de strălucitoare, ea nu creează aproape nici- 
odată probleme persoanei care o vede. Mulţi îşi exprimă în 
mod impresionant atracţia față de lumină şi dorinţa de a i 
se alătura. Chestionarul pune următoarea întrebare: „Aţi 
văzut o lumină?“ 64,8% dintre răspunsuri au fost afirmative. 


6. Întâlnirea cu prietenii/rudele decedate 
sau cu ființe spirituale 


Nășteam, iar medicul nu putea opri sângerarea. Mi-am părăsit 
corpul și m-am uitat la ei cum mă operau. Apoi m-a învăluit o 
lumină strălucitoare şi glasul mătușii mele — care a murit când 
eram mică — m-a întrebat dacă am încredere ca soțul meu să-mi 
crească fiul. Mătușa îmi spunea că soțul meu n-o să fie un tată 
bun şi că n-o să-mi fie credincios. Așa că nu puteam să mor. Fără 
ochelari sunt efectiv oarbă. În sala de naşteri nu aveam ochelarii 
pe nas, dar vedeam extrem de limpede ce făcea medicul.” 


— NDE provocată de o hemoragie puternică în timpul naşterii. 


1. www.nderf.org/NDERF/NDE_Experiences/melvin_h_nde.htm, 
Melvin H, NDE 3251. 

2. www.nderf.org/NDERF/NDE_Experiences/violet_p_nde.htm, 
Violet P, NDE 2969. 

3. www.nderf.org/NDERF/NDE_Experiences/richard_r_nde.htm, 
Richard R, NDE 3955. 

A fost o lumină uluitoare, foarte intensă. Deodată mă aflam în 
cel mai frumos loc cu putință, cufundat într-o lumină fabuloasă. 
Cerul era atât de albastru, iar vremea era perfectă! Eram afară, 
pe o peluză uriașă. Toate rudele și toți prietenii mei care muri- 
seră erau și ei acolo — chiar și câinii mei! M-am simţit mai împă- 
cat ca niciodată. Nu știu să mai fi fost atât de liniştit sau fericit. 
Apoi fratele meu, care era mort, a venit la mine şi m-a îmbrățișat. 
Mi-a zâmbit şi mi-a zis că încă nu mi-a venit vremea.| 


— NDE survenită în urma unui stop cardio-respirator. 


Când cei care trec prin astfel de experienţe întâlnesc per- 
soane care au decedat, e vorba în general despre rude mai 
degrabă decât despre prieteni sau cunoştinţe. Cei care au 
o asemenea experienţă pot întâlni pe cineva care li se pare 
cunoscut, dar nu-și dau seama cine e. Mulţi văd mai târziu 
o imagine cu o rudă decedată şi o recunosc drept cel sau 
cea pe care l-au întâlnit/au întâlnit-o în cadrul experienţei. 
Mai multe persoane vorbesc despre cum au întâlnit ani- 
male de companie care au decedat. Indiferent dacă întâlni- 
rea e cu o persoană sau cu un animal de companie, aproape 
de fiecare dată e vorba despre o regăsire fericită. Deceda- 
tul apare în general sănătos-tun, chiar dacă a murit de o 
boală cronică sau care la desfigurat. Chestionarul pune 
următoarea întrebare: „Aţi întâlnit sau aţi văzut alte ființe?“ 
57,8% dintre persoane au răspuns afirmativ. 


7. Impresia unei modificări a timpului sau a spațiului 


Nici vorbă de viteză, încetineală sau timp! Numai „stare de a 
fi“. Pot să văd totul în jurul meu, dar nu simt nici durere, nici 
stres. Totul este energie luminoasă pură, fără senzaţia de spațiu 


1. www.nderf.org/NDERF/NDE_Experiences/renee_m_nde.htm, 
Renee M, NDE 24370BE. 


28 DUMNEZEU ȘI VIAŢA DE APOI 


sau de timp. Sunt mai vie decât am fost vreodată. Nu pot descrie 
această transformare în cuvinte.| 


— NDE survenit în urma unui accident de motocicletă. 


Am simţit atemporalitatea infinită — am cunoscut tot ce a existat 
vreodată în univers şi tot ce va exista. Timpul e o iluzie, la fel ca 
pielea, oasele și simţurile noastre. Simţurile noastre bazate pe 
carbon percep o realitate bazată pe carbon, dar de fapt ea e doar 
o iluzie spectaculoasă! Natura mea adevărată a fost una cu ma- 
rele Tot. Nici vorbă de timp, doar de momentul actual.? 


— NDE survenită în urma unei supradoze administrate la anes- 


tezie. 


Cei care au NDE vorbesc despre alterarea felului în care 
percep timpul în cadrul experienţei. De multe ori spun că 
timpul aşa cum îl înţelegem în viaţa de pe pământ nu exista 
în cadrul experienţei lor. Chestionarul pune următoarea 
întrebare: „Aţi simţit vreo modificare a felului în care aţi 
perceput spaţiul sau timpul?“ 60,5% dintre cei chestionaţi 
au răspuns afirmativ. O altă întrebare vizează numai felul 
în care e perceput timpul: „Vi s-a părutcă timpul a început 
să curgă mai repede?“ 33% dintre ei au răspuns „Mi s-a 
părut că totul se întâmplă dintr-odată“. 


8. Derularea vieţii prin fața ochilor 


Priveam de sus şi mi-am văzut viața trecând prin fața ochilor. 
Nu mai auzisem niciodată despre asta, dar am văzut fiecare mo- 
ment din viață ca şi cum m-aş fi uitat la un film. Eram foarte 
mică, nu aveam păcate pentru care să dau socoteală sau lecţii 


1. www.nderf.org/NDERF/NDE_Experiences/renee_m_nde.htm, 
Renee M, NDE 24370OBE. 

2. www.nderf.org/NDERF/NDE_Experiences/robyn_nde.htm, 
Robyn, NDE 6636. 

pe care să le învăţ, dar mi-am văzut toată viața în doar câteva 
secunde.! 


— NDE survenită la şapte ani, când persoana era pe cale să se 


înece. 


Nu-mi păsa dacă eram sau nu vie. În schimb mă concentram 
asupra unui ecran uriaş şi transparent de televizor care se afla 
înaintea mea. Îmi arăta imagini cu tot ce mi se întâmplase în 
viață — toată viaţa mea în stop-cadre. La fiecare imagine care-mi 
trecea prin fața ochilor retrăiam sentimentele din momentul res- 
pectiv. Și toate astea se întâmplau deodată! Îmi vedeam viaţa ca 
pe o înșiruire de imagini şi simțeam emoția sau lecţia momen- 
tului în acelaşi timp. În viața de zi cu zi, dacă vezi o fotografie 
ți se declanșează o amintire. Dar prin experienţa asta am primit 
o cunoaștere desăvârşită despre toate întâmplările, sub formă 
de imagini vii şi amintiri, totul în aceeași clipă? 


— NDE survenită în urma unei hemoragii puternice după naştere. 


Derularea vieţii prin faţa ochilor înseamnă că persoanele 
care au NDE trec în revistă toate sau câteva dintre întâm- 
plările din viaţa lor. Chestionarul pune următoarea între- 
bare: „Aţi avut parte de o trecere în revistă a întâmplărilor 
din viaţa dumneavoastră?“ 21,8% dintre răspunsuri au 
fost afirmative. 


9. Descoperirea unor tărâmuri din altă lume (cerești) 


Pluteam printre nori roz și mov. Eram bebeluș, iar bunica mă 
ținea pe umăr. Doi îngeraşi micuți, înaripați, veneau în urma 
noastră, fluturând din aripi ca nişte păsări colibri. Unul era roz, 
celălalt era mov. Eu chicoteam şi încercam să-i ating. Apoi 


1. www.nderf.org/NDERF/NDE_Experiences/kathy_k_nde_6694. 
htm, Kathy K, NDE 6694. 

2. www.nderf.org/NDERF/NDE_Experiences/samantha_h_nde. 
htm, Samantha H, NDE 6692. 

peisajul s-a preschimbat în văi şi dealuri verzi şi am auzit copii 
râzând. Voiam să merg acolo, dar un glas mi-a zis „Nu! Eşti 
prea mic!“ Apoi aerul a căpătat o nuanţă strălucitoare de al- 
bastru-pastel și două porți uriașe de aur au apărut înaintea 
mea, plutind.! 


— NDE survenită în prima copilărie din pricina unei boli. 


Am pătruns într-un loc cu lumină, dealuri vălurite, iarbă, flori 
și cer albastru. Intensitatea, strălucirea și limpezimea culorilor 
m-au uluit. Parcă erau emise dinăuntrul fiecărei forme de relief 
din peisaj. Iarba verde scânteia. Era superb.? 


— NDE survenită în urma unei comoțţii cerebrale. 


Pretutindeni era o lumină cerească, atotcuprinzătoare. Durerea 
trecuse și îmi simțeam corpul liber. Eram fericită şi încântată. 
Am auzit o muzică superbă și mi-am zis: „Deci aşa sună muzica 
cerească“. Am devenit conștientă de pacea care depășește orice 
înțelegere. Nu mai voiam să plec. Eram în prezenţa lui Isus. Nu 
l-am văzut, dar era în lumină și vorbea cu mine prin telepatie. 
Am simțit iubirea nemărginită a lui Dumnezeu. 


— NDE survenită în urma unei hemoragii interne provocate de 


O sarcină extrauterină. 


Tărâmurile nepământeşti sau „cereşti“ pe care le vizitează 
persoanele care au o NDE sunt de obicei mai frumoase 
decât orice există pe pământ. Acolo pot vedea clădiri, alte 
fiinţe şi peisaje uluitor de frumoase. Persoanele care au 


1. www.nderf.org/NDERF/NDE_Experiences/carol_j_nde.hrm, 
Carol J, NDE 5263. 

2. www.nderf.org/NDERF/NDE_Experiences/joyce_h:s_nde.htm, 
Joyce H, NDE 2114. 

3. www.nderf.org/NDERF/NDE_Experiences/inthe.htm, „În lu- 
mina divină“. 

trecut printr-o astfel de experiență spun despre tărâmurile 
cereşti că au culori superbe, cum nu există pe pământ. Uneori 
aud şi muzică, despre care spun că e mai frumoasă decât 
oricare alta de pe pământ. Chestionarul pune următoarea 
întrebare: „Aţi văzut sau vizitat un loc, un nivel sau o di- 
mensiune foarte frumoasă sau ieşită din comun?“ 42,1% 
dintre răspunsuri au fost afirmative. O altă întrebare din 
chestionar are un caracter ceva mai general: „Vi s-a părut 
că intraţi într-o altă lume, nepământească?“ La această 
întrebare, 51% dintre răspunsuri au fost „fără îndoială un 
tărâm mistic sau nepământean “. 


10. Descoperirea sau dobândirea 
unor cunoștințe deosebite 


Am devenit una cu tot ce există, dar încă ştiam că sunt eu însumi. 
Totul era bine, totul era iubire. Am aflat că scopul vieții pe pă- 
mânt este experiența și propășirea. Eram una cu medicul, asis- 
tentele, mama, aparatura medicală, bâzâitul dispozitivului care 
nu mai înregistra pulsul şi eram una cu tot spațiul dintre ele. Aș 
fi putut ridica mâna medicului, dar n-aveam chef să-i răpesc 
liberul-arbitru. Absolut deloc.! 


— NDE survenită în urma unei supradoze administrate la anes- 


tezie. 


Bunicul meu, care a fost medic şi a murit când eu aveam şapte 
ani, a apărut îmbrăcat într-un palton alb. Mi-a spus unde se 
aflau cele trei infecții principale din corpul meu. A folosit ter- 
meni în latină, deşi eu nu cunosc latina, şi mi-a mai dat câteva 
amănunte medicale. Apoi a dispărut. Eu am reintrat în corp şi 
le-am explicat medicului chirurg şi soțului meu ce-mi spusese 
bunicul. La câteva zile de la operaţia reuşită, medicul mi-a spus 


1. www.nderf.org/NDERF/NDE_Experiences/robyn_nde.htm, 
Robyn, NDE 6636. 

că indicaţiile bunicului meu îl ajutaseră să găsească a treia in- 
fecție, care nu apăruse în diagnosticul inițial. Era exact acolo 
unde spusese bunicul meu, într-o parte ascunsă a pelvisului.! 


— NDE relatată de o persoană din Olanda, care se referă la peri- 


tonita apărută după finalizarea operaţiei. 


Nu e ceva neobişnuit ca persoanele care au NDE să afle 
lucruri pe care nu le-ar fi putut descoperi în mod normal. 
Cunoştinţele deosebite pot fi de natură pământeană sau 
nepământeană (unii o numesc „spirituală“). Chestiona- 
rul pune următoarea întrebare: „Aţi simţit că aţi dobân- 
dit cunoştinţe deosebite, că aţi aflat scopul şi/sau ordinea 
universală a lucrurilor?“ 57,6% dintre răspunsuri au fost 
afirmative. O altă întrebare este: „Aţi simţit brusc că înţe- 
legeţi totul?“ 30,7% dintre persoanele chestionate au răs- 
puns că au avut impresia că ştiu totul „despre univers“, 
iar 31,9% au răspuns că au avut impresia că pot înţelege 
totul „despre ei şi despre alţii“. 


| |. Contactul cu un hotar sau o barieră 


În vârful muntelui era un oraş superb. Îi cunoşteam pe unii din- 
tre locuitori, dar chipurile altora nici măcar nu puteam să le 
disting. Am început să urc pe munte ca să ajung la oraș, dar o 
voce din spate mi-a zis: „Nu, încă nu poți urca. Nu e vremea ta.“ 
M-am contrazis cu vocea, pentru că simțeam că dacă reușesc să 
ajung la oraş o să fiu acasă. Mă aflam pe un câmp unde simțeam 
iubire, o bucurie desăvârșită, precum și pace peste tot în jurul 
meu, iar toate acestea mă înveleau ca o pătură călduroasă. Aici, 
deși eram pe deplin ocrotită şi iubită, tot încercam să conving 


1. www.nderf.org/NDERF/NDE_Experiences/anna_w_nde.htm, 
Anna W, NDE 5426. 

glasul să mă lase să urc spre oraș. M-am întors să văd cine vorbea 
cu mine, dar glasul mi-a zis că încă nu-i pot vedea chipul.! 


— NDE survenită în urma unui infarct apărut ca o complicaţie 


în timpul operaţiei. 


Cărarea s-a sfârşit și am văzut în pământ un firicel de apă. Totul 
a devenit mai luminos, ca la răsărit, şi l-am văzut pe bunicul 
meu, îmbrăcat în alb, venind spre mine. Când a ajuns lângă mine, 
soarele răsărise de tot, și în depărtare am văzut câțiva oameni 
și o biserică. L-am întrebat pe bunicul dacă venise după mine, 
iar el mi-a spus că nu, trebuia doar să-mi spună că încă nu-mi 
venise vremea, că încă mai era nevoie de mine și că urma să 
primesc răspuns la toate întrebările mai târziu. Am încercat să 
mă duc spre biserică, dar de fiecare dată când făceam un pas 
într-acolo apa se umfla. Însă mă simțeam în si guranță, împăcată 
și fericită.? 
— NDF survenită în urma unei supradoze de medicamente la 


vârsta de cincisprezece ani. 


Hotarul sau bariera pot apărea la sfârşitul unei NDE. Ba- 
riera e un lucru dincolo de care persoana care trăieşte expe- 
rienţa nu poate trece. S-a vorbit despre multe feluri de 
bariere în cadrul NDE. Bariera poate fi, de pildă, un pod, 
un pârâu, un fluviu sau un canion. Unii dintre cei care au 
avut o astfel de experienţă povestesc că dincolo de obsta- 
col exista o lumină mai puternică şi o frumuseţe mai mare 
decât cele de pe partea unde se aflau ei. Chestionarul pune 
următoarea întrebare: „Aţi ajuns la un hotar sau un ob- 
stacol fizic?“ 31% dintre răspunsuri au fost afirmative. 


1. www.nderf.org/NDERF/NDE_Experiences/judy_h_nde.hrm, 
Judy H, NDE 3669. 

2. www.nderf.org/NDERF/NDE_Experiences/lillith_nde.hrm, 
Lilith, NDE 5376. 

12. Intoarcerea voluntară sau involuntară în corp 


A apărut un punct luminos şi m-am îndreptat cu repeziciune 
spre el. Era o fiinţă de lumină care iradia pace, bucurie şi compa- 
siune și care mi-a ridicat sufletul, nu corpul. Nu-mi păsa un- 
de-mi este corpul. Fiinţa era îmbrăcată în alb şi devenea din ce 
în ce mai strălucitoare. Aveam impresia că urcăm. Dumnezeu 
era peste tot. Am continuat să ne mișcăm prin strălucirea de 
deasupra. Cu cât urcam mai mult, cu atât mai strălucitoare de- 
venea ființa, până când nu i-am mai putut vedea chipul. Am 
ajuns la o grădină mică, cu un gard alb din lemn, dar nu puteam 
să intru. Mi s-a spus că trebuie să mă întorc. M-am rugat fier- 
binte să mi se dea voie să pătrund acolo, dar am fost trimisă 
înapoi într-o clipită, în corpul meu plin de dureri.! 


— NDE survenită în urma unei stări îndelungi de comă provo- 


cată de boală. 


La sfârşitul NDE poate apărea o întoarcere voluntară sau 
involuntară în corpul fizic. Întrebarea cea mai relevantă 
cu privire la acest element al experienţelor provine dintr-o 
versiune mai veche a chestionarului: „Aţi luat hotărârea 
de a vă întoarce în corp sau aţi fost conştient de această 
hotărâre?“ 58,5% dintre răspunsuri au fost afirmative. 

Pe măsură ce pe site-ul NDERF s-au adunat tot mai 
multe mărturii din partea celor care au trecut prin NDE 
mi-am dat seama că acestea cuprind mai multe elemente 
decât cele douăsprezece enumerate până acum. Apar în 
mod consecvent multe alte elemente comune sau mai puţin 
comune. Veţi constata şi singuri acest lucru citind exem- 
plele din această carte. 


1. www.nderf.org/NDERF/NDE_Experiences/kate_b_nde.htm, 
Kate B, NDE 6788. 

Mai multe surse ale dovezilor 


După ce am sintetizat aceste douăsprezece elemente ale 
NDE, în restul volumului Dovezi despre viața de apoi am 
prezentat nouă surse ale dovezilor, care ne permit să sus- 
ţinem că aceste poveşti sunt deopotrivă reale şi credibile. 

De pildă, din punct de vedere medical, NDE ar trebui 
să fie imposibile. Ele au loc în general când persoanele care 
trec prin astfel de experienţe se află într-o stare fizică atât 
de compromisă încât sunt inconştiente, în comă sau în 
moarte clinică. Dacă privim NDE atât dintr-o perspectivă 
medicală, cât şi dintr-una logică, ar trebui să fie imposibil 
ca oamenii inconştienţi să aibă experienţe extrem de lu- 
cide, atât de limpezi şi de coerente. Însă în acele momente 
chiar se petrec experienţe conştiente, iar gradul de lucidi- 
tate din timpul lor e chiar mai ridicat decât acela pe care-l 
au oamenii în viaţa de zi cu zi. 

În plus,elementele din NDE urmează consecvent aceeaşi 
ordine logică la toate categoriile de vârstă din toată lumea, 
lucru care combate ideea cum că ele ar fi doar vise, haluci- 
naţii sau proiecţii culturale. De multe ori, visele nu au un 
fir logic. NDE prezintă aproape întotdeauna un fir narativ 
coerent. 

Un alt motiv pentru care putem considera că NDE sunt 
experienţe valide este realismul din mărturiile celor care-şi 
descriu experienţa. Extracorporalitatea e unul dintre cele 
mai des întâlnite elemente — oamenii văd ce se întâmplă în 
jurul corpului lor inconştient. Lucrurile văzute sau auzite 
în cadrul experienţei sunt aproape întotdeauna realiste. 
Când persoana cu pricina sau alţii încearcă mai târziu să 
verifice lucrurile văzute sau auzite în cadrul experienţei, 
aproape de fiecare dată se confirmă că observaţiile erau 
corecte, chiar dacă era vorba despre întâmplări petrecute 

foarte departe de corpul fizic. Chiar şi numai acest fapt 
elimină posibilitatea ca NDE să fie corelate vreunei funcţii 
cunoscute a creierului sau acuităţii senzoriale. Mai mult, 
elimină posibilitatea ca NDE să fie simple închipuiri sau 
amintiri false. 

Un alt factor convingător este acela că multe NDE se 
petrec atunci când persoana se află sub anestezie generală, 
când experienţele conştiente ar trebui să fie imposibile. Unii 
sceptici susţin că experienţele pot fi rezultatul unei doze 
prea mici de anestezic, dar astfel ignoră faptul că altele 
sunt rezultatul unei supradoze de anestezic. Conţinutul 
experienţelor care se petrec sub anestezie generală nu di- 
feră în mod esenţial de experienţele care nu se petrec sub 
anestezie generală. Chiar dacă le sunt administrate sub- 
stanţe anestezice puternice, persoanele respective au ace- 
laşi nivel ridicat al lucidităţii pe care-l vedem în cadrul 
tuturor NDE. E încă o dovadă puternică a faptului că ex- 
perienţele se petrec complet independent de funcţionarea 
creierului fizic. 

lată mai jos o astfel de întâmplare trăită de Kristy C., 
care a făcut atac de cord în timpul unei operaţii de vezică 
biliară şi a avut o profundă NDE: 


Stăteam aplecată deasupra medicului și mă uitam la el cum mă 
operează. Nu eram speriată, ci fascinată. Echipa lucra extrem 
de repede şi m-a amuzat că nu mai simțeam durere. 

Apoi am fost atrasă într-un tunel cu o ușă care s-a deschis și 
a dezvăluit o lumină extraordinară. Lumina strălucea puternic, 
dar nu m-a orbit! Am trecut prin ea şi am simţit că răspândește 
iubire, căldură, înțelegere şi cunoaştere — cunoaștere despre tot. 
Totul avea sens. Totul arăta viu. Culorile erau mai intense şi mai 
profunde. Totul era liniştit şi paşnic când am pășit în lumină. 

Apoi m-am pomenit într-o poiană verde, plină de flori şi 
copaci. Am simțit o prezență puternică şi mi-am dat seama că 

familia mea era cu mine. Prezenţa avea o voce profundă care-mi 
răsuna până-n adâncul sufletului. Nu-mi amintesc ce mi-a spus, 
dar pacea şi liniștea au devenit și mai puternice. Am vrut să trec 
un pârâu mic, dar nu mi s-a permis. Am vrut să rămân în poiană. 
Nu voiam să mă întorc pentru că ştiam că pacea, căldura şi lu- 
mina n-o să vină şi ele cu mine. Am încercat să merg spre pârâu, 
dar am fost trasă înapoi prin ușa tunelului. Am simţit strălucirea 
călduroasă a luminii şi m-a umplut o tristețe uriaşă când m-au 
părăsit cunoaşterea și pacea. Simţurile mi-au slăbit şi privirea 
mi s-a încețoșat în comparaţie cu strălucirea din poiană.! 


lată doar câteva exemple şi motive care ne arată că e greu 
să demontăm automat validitatea relatărilor despre NDE. 
Dacă vă interesează mai multe despre aceste „dovezi“, vă 
invit să citiţi volumul precedent. O secţiune de pe site-ul 
NDERF - www.nderf.org/godevidence — studiază mai în 
profunzime sursele dovezilor prezentate în Dovezi despre 
viața de apoi. Tot aici puteţi găsi amănunte despre meto- 
dologia de cercetare, descoperirile actualizate, o bibliogra- 
fie, întrebări adresate frecvent, erate şi alte subiecte care au 
legătură cu materialul prezentat în volumul de faţă. 

În cartea aceasta îmi doresc să facem pasul următor. În 
opinia mea, dacă avem motive întemeiate să ne încredem 
în aceste relatări, atunci cel mai fascinant rezultat al cer- 
cetărilor despre NDE sunt lucrurile pe care aceşti explora- 
tori ni le pot spune despre întâlnirile lor cu Dumnezeu. 


1. www.nderf.org/NDERE/NDE_Experiences/kristy_c_nde.hrm, 
Kristy C, NDE 3745. 

A m cedat şi am recunoscut că Dumnezeu e 
Dumnezeu. —C.S. Lewis 


În timpul conferinţei de presă pentru Dovezi despre viața 
de apoi, Meredith Vieira mi-a luat un interviu pentru The 
Today Show. Alături de mine a fost Mary Jo Rapini, psi- 
holog, care avusese o remarcabilă NDE după ce un ane- 
vrism, o umflătură anormală a unei artere din creierul ei, 
a fost la un pas de a-i curma viaţa. În cadrul emisiunii, 
Meredith a invitat-o pe Mary Jo să relateze incidentul. 

Simptomele provocate de anevrismul lui Mary Jo au 
început când se antrena la sală. A fost dusă de urgenţă la 
spital, unde medicii au trimis-o la terapie intensivă. Atunci 
a avut NDE. 

Mary Jo a văzut o lumină uluitoare. A spus despre ea 
că era „luminiscentă şi creştea, iar eu mă tot uitam la ea, 
şi s-a făcut atât de mare, că am putut să păşesc înăuntrul 
ei. Am mers printr-un tunel şi am ajuns într-o încăpere 
minunată, unde Dumnezeu m-a ţinut în braţe. Mi-a spus 
pe nume şi mi-a zis «Mary Jo, nu poți să rămâi aici».“ 

Mary Jo a zis că acest lucru a întristat-o. S-a rugat fier- 
binte să poată rămâne acolo, dar Dumnezeu a fost neîndu- 
plecat. Chiar când I-a spus că e devotată ca mamă şi soţie 
şi că e medic specialist oncolog, Dumnezeu a insistat ca ea 
să se întoarcă la existenţa pământească. lată ce a relatat 
Mary Jo că i-a spus Dumnezeu: 

— Te întreb un lucru: ai iubit vreodată pe cineva aşa 
cum ai fost iubită aici? 

— Nu, e imposibil, sunt doar om, a spus ea. 

Mary Jo a spus că atunci Dumnezeu a strâns-o în braţe 
şi i-a zis: „Poţi mai mult de-atât“. Mary Jo şi-a recăpătat 
apoi cunoştinţa.! 

Chiar atunci, în timpul emisiunii transmise în toată ţara, 
m-am pomenit gândindu-mă la persoanele care au trecut 
prin NDE şi au povestit în chestionarul fundaţiei cum a 
decurs întâlnirea lor cu Dumnezeu. După emisiune, gândul 
la prezenţa lui Dumnezeu în NDE nu-mi dădea pace. Evi- 
dent, ştiam că relatarea unei singure persoane despre în- 
tâlnirea cu Dumnezeu are un caracter pur anecdotic. E o 
poveste care te inspiră, dar nu reprezintă o dovadă sufi- 
cient de concludentă pentru existenţa lui Dumnezeu. Însă 
mi-am amintit că multe persoane care au trăit o astfel de 
experienţă au povestit cum s-au întâlnit cu Dumnezeu, dar 
că eu nu mă concentrasem asupra acestui aspect. 

„De ce nu a fost deloc studiată apariţia lui Dumnezeu 
în NDE?“ m-am întrebat atunci. „Mulţi dintre cei care au 
trecut printr-o astfel de experienţă povestesc că s-au întâlnit 
cu Dumnezeu. Ce au descoperit în urma acestor întâlniri?“ 


In căutarea lui Dumnezeu 


Inspirat de experienţa lui Mary Jo Rapini, am iniţiat o 
nouă metodă de cercetare a prezenţei lui Dumnezeu în 
NDE. Am început să studiez relatările de pe site-ul NDERF, 
şi nu după mult timp le-am descoperit pe cele în care era 
povestită întâlnirea cu Dumnezeu. De fapt, a treia relatare 
publicată pe site-ul fundaţiei de la apariţia lui aparţine 


r. Vezi şi Mary Jo Rapini, Is God Pink?: Dying to Heal, Pu- 
blish America, 2006. 

unui veteran care povesteşte cum a fost la un pas de moarte 
în Războiul din Vietnam, când o mină antitanc a explodat 
chiar sub vehiculul în care se afla. În timpul acelei experienţe 
s-a întâlnit cu Dumnezeu: 


Dumnezeu a preluat frâiele, în sensul că „eu“ nu mai existam — 
exista numai El. Am simțit împăcare, iubire și compasiune nemă- 
surate. Adevăratul Cămin și Adevăratul Sine al tuturor lucrurilor 
mi-au fost dezvăluite. 

De atunci, știu că Dumnezeu există. Pentru mine nu mai e O 
chestiune de credință sau convingere, ci de cunoaştere, pentru 
că l-am văzut așa cum este El. Iar El este iubitor, milostiv şi 
iertător — lucru la care nu mă aşteptam. Parcă m-ar fi ridicat în 
palma lui și o să-i fiu mereu recunoscător pentru asta. De fapt, 
chiar și după treizeci de ani, încă mă podidesc lacrimi de recu- 
noștinţă.| 


Recitind mărturiile, am fost surprins cât de multe dintre 
ele descriu întâlniri cu Dumnezeu. Mi-am dat seama că 
NDERF înregistrase peste două sute de relatări în care era 
descrisă conştiinţa prezenţei lui Dumnezeu sau chiar o în- 
tâlnire cu Dumnezeu. Un număr atât de mare de experienţe 
în timpul cărora a avut loc întâlnirea cu Dumnezeu mi-a 
dat mai multă încredere că o astfel de cercetare ar putea 
duce la rezultate semnificative. Am început o investigaţie 
inedită pe care am numit-o Studiul lui Dumnezeu. Avea să 
devină de departe cel mai mare studiu realizat vreodată 
despre apariţia lui Dumnezeu în timpul NDE. 

Studiul îşi propunea să investigheze întâlnirile cu Dum- 
nezeu în vecinătatea morţii. Am început să împart relatările 
pe categorii, ca să înțeleg mai bine felul în care li se arăta 
Dumnezeu celor care treceau prin astfel de experienţe. Mai 


1. www.nderf.org/Experiences/1timestoodstill.html, When Time 
Stood Still 3. 

întâi am organizat secvențial un registru al mărturiilor de 
pe site-ul fundaţiei, ca să nu fiu acuzat de părtinire. Investi- 
gând astfel NDE, nu puteam fi acuzat că aş încerca să obţin 
propria versiune a lui Dumnezeu. O observaţie importantă 
e aceea că nici o experienţă nu a fost exclusă din Studiul 
lui Dumnezeu din pricina conţinutului ei — am făcut asta 
ca să reduc şi mai mult orice aspect subiectiv din cadrul 
investigației. 

Era important şi ca Studiul lui Dumnezeu să fie trans- 
parent. Am vrut să mă asigur că oricine poate să intre pe 
site-ul NDERF şi să citească de unul singur sutele de rela- 
tări care descriu întâlnirea cu Dumnezeu.! Obiectivul meu 
a fost să permit oricui e interesat sau sceptic să citească 
întreaga poveste, cu toate amănuntele, înainte, în timpul 
şi după întâlnirea cu Dumnezeu din vecinătatea morţii. E 
un aspect unic şi extrem de important al studiului. 

Ca medic şi om de ştiinţă, ştiam că trebuie să las deo- 
parte credinţele mele preexistente despre Dumnezeu şi să 
public ceea ce am descoperit prin Studiul lui Dumnezeu, 
indiferent de rezultatele lui. Nu ştiam unde o să mă poarte 
această călătorie, însă eram dornic să aflu adevărul despre 
Dumnezeu din cadrul NDE. Nu urma să fie un studiu despre 
credinţele sau opiniile despre Dumnezeu dezvoltate pe par- 
cursul vieţii de persoanele în cauză. Studiul lui Dumnezeu 
trebuia să fie despre dovezile adunate în mod direct de cei 
care au trecut printr-o NDE şi s-au întâlnit cu Dumnezeu. 


1. Mai multe amănunte despre rezultatele actualizate ale cerce- 
tărilor, o bibliografie, întrebări adresate frecvent, erată, metodologia 
studiului NDERF şi o gamă diversă de subiecte corelate materiale- 
lor prezentate în cartea de faţă sunt disponibile pe site-ul NDERF 
(www.nderf.org/godevidence). Bibliografia pe care o găsiți acolo 
este o listă actualizată a principalelor surse de informare despre 
NDE şi subiecte corelate lor. 

Mi-am promis să rămân în zona mea de specializare. 
Asta nu înseamnă decât că am decis să nu mă bazez pe ce 
s-a scris despre Dumnezeu în textele sacre, mai cu seamă 
în Biblie. Las pe seama specialiştilor în Biblie şi altora să 
compare Studiul lui Dumnezeu cu textul sacru. De fapt, 
chiar încurajez cu tărie o astfel de investigaţie.! Obiectivul 
acestui studiu nu a fost să compare credinţele despre Dum- 
nezeu din diverse culturi cu conţinutul NDE. Studiul lui 
Dumnezeu îşi propune să ofere o perspectivă obiectivă asu- 
pra experienţei unice a întâlnirii cu Dumnezeu, despre care 
mulţi relatează că ar avea loc în pragul morţii. 

Cartea de faţă prezintă dovezi noi despre realitatea lui 
Dumnezeu şi a vieţii de apoi, dovezi care sunt rezultatul 
unei munci de pionierat. Până la această carte, practic nu 
exista nici un studiu academic despre lucrurile prezentate 
aici. În acord cu accentul pus pe prezentarea cercetărilor 
şi rezultatelor absolut inedite, vor exista relativ puţine tri- 
miteri la literatura de specialitate despre NDE apărută ante- 
rior publicării volumului. Această carte nu-şi propune să 
facă o recenzie a literaturii de specialitate anterioare, aşa 
cum a fost cazul în Dovezi pentru viaţa de apoi. 

Mi-am analizat cercetările în două moduri: evaluând 
răspunsurile la întrebările-grilă şi evaluând răspunsurile-na- 
rațiune elaborate pentru întrebările puse. Prima metodă de 
cercetare mi-a permis o analiză statistică, astfel încât să 
înțeleg asemănările şi diferenţele dintre experienţele res- 
pondenţilor. În cea de-a doua metodă, cea care evalua răs- 
punsurile-naraţiune, studierea relatărilor la persoana întâi 
care conţineau cuvintele God sau G-d s-a dovedit extrem 


1. Pentru mai multe informaţii despre compararea rezultatelor 
din Studiul lui Dumnezeu cu textele sacre şi credinţele religioase, 
vezi www.nderf.org/godevidence. 

de valoroasă pentru a înţelege întâlnirile fiecărei persoane 
cu Dumnezeu sau felul în care persoana respectivă a deve- 
nit conştientă de prezenţa lui Dumnezeu. 


Descoperirile statistice 


Studiul lui Dumnezeu a evaluat toate experienţele împăr- 
tăşite prin chestionarul NDERF în perioada 11 noiembrie 
2011-7 noiembrie 2014. În cadrul studiului, experienţele 
au fost considerate „în vecinătatea morţii“ dacă era vorba 
despre un episod lucid, petrecut într-un moment în care 
starea fizică era compromisă, conform definiţiei discutate 
în introducere. A fost analizată fiecare relatare, indiferent 
de conţinutul ei sau de credinţele personale ale cercetăto- 
rilor. Ca urmare, descoperirile din Studiul lui Dumnezeu 
nu sunt un rezultat artificial obţinut prin includerea doar 
a experienţelor care „se potrivesc tiparului“, excluzându-le 
pe cele care „nu se potrivesc tiparului“. Acesta a fost un 
aspect esenţial care garantează corectitudinea Studiului 
lui Dumnezeu. Fiind un studiu atât de important, am vrut 
să fiu sigur că descoperirile vor reflecta cu acuratețe ceea 
ce se întâmplă cu adevărat atunci când persoanele în cauză 
se întâlnesc cu Dumnezeu. Aşa cum veţi vedea în conti- 
nuare, Studiul lui Dumnezeu a descoperit o remarcabilă 
consecvență în modul în care e descris Dumnezeu în ca- 
drul NDE. 

Experiențele eligibile pentru a fi incluse în Studiul lui 
Dumnezeu au întrunit, în plus, următoarele criterii: 


1. Aveau un scor de 7 sau mai mult pe Scara NDE (ceea ce 
înseamnă că deja întruneau condiţiile pentru a se cali- 
fica drept NDE). 

2. Au fost relatate în limba engleză. 

Descriau o singură experiență. 

4. Erau relatate de cineva care avusese personal această 
experienţă. 


W 


În cea mai recentă versiune a chestionarului NDERF, 420 
de experiențe au întrunit toate criteriile menționate mai 
sus. Toți cei care au trecut printr-o NDE au răspuns urmă- 
toarei întrebări din chestionarul NDERF: „Pe parcursul 
experienței, ați dobândit o informație despre Dumnezeu sau 
aţi devenit conştient că Dumnezeu sau o altă ființă supremă 
există/nu există?“ Am formulat întrebarea în acest mod 
pentru a-i încuraja pe oameni să răspundă afirmativ dacă 
pe parcursul experienţei întâlniseră o fiinţă supremă ase- 
mănătoare sau diferită de cum şi-l imaginau pe Dumnezeu 
înainte de acest episod. lată ce am descoperit: 


Da 191 (45,5%) 
Nu sunt sigur/ă 62 (14,8%) 
Nu 167 (39,8%) 


Răspunsurile-naraţiune au dezvăluit faptul că în esență 
toate persoanele care au trecut printr-o NDE şi au răspuns 
afirmativ la întrebare susțin că au primit informații sau au 
devenit conştienţi că Dumnezeu sau o ființă supremă chiar 
există. Practic, în nici unul dintre răspunsurile-naraţiune 
nu se vorbea despre conştiinţa faptului că Dumnezeu sau 
o ființă supremă nu ar exista. 

Când mi-am dat seama că peste 40% dintre cei care au 
trecut prin NDE au fost conştienţi de existenţa lui Dum- 
nezeu sau a unei fiinţe supreme în cadrul experienţei, am 
rămas uluit. Era o descoperire extraordinară! Nici un alt 
studiu în materie de NDE nu întrebase în mod direct atâtea 
persoane care trecuseră printr-un astfel de episod dacă au 

fost sau nu conştiente de Dumnezeu. În context statistic, 
procentul celor care au fost conştienţi de prezenţa lui Dum- 
nezeu sau a unei fiinţe supreme în cadrul experienţei e mai 
mare decât procentul celor care au povestit despre un tunel, 
întâlnirea cu o persoană dragă decedată sau rederularea 
vieţii.! Noua informaţie ne spune că un element din cadrul 
NDE apare mai des decât oricare altul: conștiința existen- 
ței lui Dumnezeu. 

Un alt lucru care mi-a atras atenţia cu privire la răspun- 
suri a fost faptul că numai 14,8% au răspuns că „nu sunt 
siguri“. E un număr remarcabil de mic,dat fiind că e aproape 
cert că, pentru cei care au trecut printr-o astfel de expe- 
rienţă şi s-au întâlnit cu Dumnezeu, episodul era cu totul 
diferit de orice experienţă conştientă avută de ei până atunci. 

Pe lângă faptul că a întrebat dacă respondenţii au primit 
informaţii despre existenţa lui Dumnezeu sau au devenit 
conştienţi de ea, chestionarul NDEREF a întrebat şi ce cre- 
deau ei în legătură cu existenţa lui Dumnezeu înainte de 
experienţă şi la momentul în care au relatat-o. Era impor- 
tant să aflăm acest lucru, pentru că ne arată cum o astfel de 
experienţă poate influenţa credinţa cuiva în Dumnezeu. Res- 
pondenţii avuseseră în general suficient timp pentru a trăi 
o schimbare cu privire la credinţa în existenţa lui Dum- 
nezeu. De fapt, intervalul de la NDE şi momentul relatării 
în chestionarul NDERF a fost, în medie, de douăzeci şi doi 
de ani.? Respondenţii ar fi avut suficient timp să înveţe din 
experienţa lor ceva care să le schimbe, eventual, atitudinea. 


1. Din acelaşi număr de 420 de persoane care au trecut prin 
NDE, 32,4% au menţionat un tunel, 25,2% s-au întâlnit cu persoane 
decedate sau au fost conştiente de ele şi 20,7% au devenit conştiente 
de întâmplări trecute din viaţa lor. 

2. Media este de 22,3 ani, tendinţa generală de 22 de ani, valori 
de la o la 77,5 ani, deviația standard — 17,4 ani. 

Ca să putem studia acest aspect, i-am întrebat pe res- 
pondenţi în mod direct despre credinţa lor în Dumnezeu. 
Prima întrebare a fost: „Înainte de experienţă credeam 
că...“, iar a doua suna aşa: „În clipa de faţă cred că...“ 
Pentru ambele întrebări, respondenţii au ales varianta cea 
mai potrivită dintre următoarele: 


— Dumnezeu există cu certitudine. 

- Dumnezeu probabil că există. 

— Nu am fost/nu sunt sigur dacă Dumnezeu există. 
— Dumnezeu probabil că nu există. 

— Dumnezeu nu există. 

— Nu ştiu. 


Cele 420 de răspunsuri au fost împărţite după cum urmează: 


Inainte de experiență credeam că: 


Dumnezeu există cu certitudine 164 (39%) 
Dumnezeu probabil că există 105 (25%) 
Nu am fost/nu sunt sigur dacă Dumnezeu există 68 (16,2%) 
Dumnezeu probabil că nu există 23 (5,5%) 
Dumnezeu nu există 2| (5%) 
Nu ştiu 39 (9,3%) 


În clipa de față cred că: 


Dumnezeu există cu certitudine 305 (72,6%) 
Dumnezeu probabil că există 39 (9,3%) 
Nu am fost/nu sunt sigur dacă Dumnezeu există 24 (5,7%) 
Dumnezeu probabil că nu există 12 (2,9%) 
Dumnezeu nu există 12 (2.9%) 
Nu ştiu 28 (6,7%) 


E remarcabil cât de mult creşte numărul celor care cred în 
Dumnezeu după ce au trecut prin NDE. Inainte de episod, 

39% dintre cei chestionaţi credeau că „Dumnezeu există 
cu certitudine“. La momentul relatării, 72,6% dintre res- 
pondenţi credeau că „Dumnezeu există cu certitudine“. 
Cu alte cuvinte, numărul celor care cred că Dumnezeu 
există cu certitudine a crescut cu 86% în urma NDE. Nu-mi 
trece prin minte nici un alt eveniment în afară de acest gen 
de experienţe care să poată fi asociat cu o asemenea creş- 
tere a numărului celor care cred în Dumnezeu. 

E interesant să analizăm mai îndeaproape credinţa în 
Dumnezeu a celor care au trecut printr-o NDE la momentul 
în care au relatat-o pentru NDERF. Dacă adunăm numă- 
rul celor care acum cred că „Dumnezeu există cu certitu- 
dine“ cu acela al persoanelor care acumcred că „Dumnezeu 
probabil există“, constatăm că aceasta e convingerea pro- 
centului uriaş de 81,9% dintre respondenţi — faţă de 64% 
înaintea experienței. 

Schimbarea aceasta spectaculoasă a atitudinii faţă de 
Dumnezeu e de înţeles. Mulţi dintre cei care au trecut prin- 
tr-o NDE au trăit în cadrul ei ceva dincolo de orice închi- 
puire, ceva despre care — înainte de întâmplarea care le-a 
pus viaţa în pericol — n-ar fi crezut că e posibil. Dacă oa- 
menii ajung pe un tărâm nepământean, plin de iubire ne- 
țărmurită şi cunoaştere universală şi au parte de o întâlnire 
plină de bucurie cu cei dragi care au murit, nu trebuie să 
fim surprinşi dacă episodul îi îndeamnă să înțeleagă că Dum- 
nezeu a jucat un rol în toate acestea. 

Rezultatele statistice din Studiul lui Dumnezeu sunt grăi- 
toare. Aproape două sute de persoane care au trăit o NDE 
susţin că în timpul ei au aflat că Dumnezeu există. Dar nu 
numai că au devenit conştiente de existenţa lui Dumne- 
zeu — în majoritatea cazurilor persoanele acestea erau con- 
vinse şi conştiente că Dumnezeu era real. Cu alte cuvinte, 
erau convinse că au trăit ceva real. 

NDE au fost relatate, în medie, la douăzeci şi doi de ani 
de la momentul când cei chestionaţi erau pe punctul să 
moară. Au avut destul timp să reflecteze la experienţa lor 
şi să analizeze cât de reală a fost. E demn de menţionat 
faptul că aceia care au trecut printr-o astfel de experienţă 
şi-au păstrat decenii întregi convingerea că au aflat cu ade- 
vărat dovezi despre existenţa lui Dumnezeu. 

E greu de crezut că toţi mint ori s-au lăsat păcăliţi de o 
experienţă subiectivă, din moment ce relatările lor seamănă 
atât de mult între ele. Să greşească toţi aceşti oameni? Pen- 
tru ca dovezile din cadrul Studiului lui Dumnezeu despre 
existenţa lui Dumnezeu să fie demontate, ar trebui ca toți 
cei care au trăit o NDE să fi fost amăgiţi că s-au întâlnit 
cu adevărat cu Dumnezeu în timpul experienţei lor. 


Descoperirile din răspunsurile-naraţiune 


Partea statistică a studiului a arătat că într-o mare parte a 
cazurilor respondenţii au devenit conştienţi de prezenţa lui 
Dumnezeu, lucru care aduce dovezi importante în favoa- 
rea existenţei lui Dumnezeu. Lectura acestor relatări nu 
poate fi înlocuită cu nimic, astfel că Studiul lui Dumnezeu 
a evaluat şi conţinutul narativ al întâlnirilor cu Dumnezeu. 
Am studiat cu atenţie cele 277 de NDE care au descris în- 
tâlnirea cu Dumnezeu şi am căutat elementele cel mai des 
întâlnite. A fost o lecţie de smerenie. Am scris despre NDE 
în multe articole academice şi într-o carte care a devenit 
bestseller New York Times, şi totuşi de multe ori nu găsesc 
cuvintele care să pună în valoare întâlnirile cu Dumnezeu. 

Când am formulat întrebarea din chestionarul NDERF 
cu privire la simţirea conştientă a lui Dumnezeu, în mod 
intenţionat am întrebat dacă au întâlnit „vreo informaţie 

anume sau au devenit conştienţi că Dumnezeu sau o altă 
ființă supremă există/nu există?“ Am adăugat partea cu 
„nu există“ pentru că scepticii ar putea întreba dacă o parte 
semnificativă a celor care au trecut prin NDE au găsit do- 
vezi că Dumnezeu nu există. Evaluând relatările date ca 
răspuns la această întrebare am constatat că aproape toți au 
răspuns afirmativ, arătând faptul că în decursul experien- 
ţei au primit informaţii cum că Dumnezeu chiar există. 
Întrebarea anterioară a dat celor care au trecut printr-o 
NDE prilejul să spună dacă au primit sau nu informaţii cum 
că Dumnezeu există. Răspunsul lor aproape unanim cum 
că au primit informaţii care confirmă existenţa lui Dum- 
nezeu ar trebui să dea şi mai multă credibilitate relatărilor 
lor, din moment ce practic nu există dovezi contrare, lucru 
care din punct de vedere statistic e foarte grăitor. 

Răspunsurile-naraţiune au dezvăluit că toţi cei care au 
trecut printr-o NDE sunt convinşi că în experienţa lor s-au 
întâlnit chiar cu Dumnezeu. O persoană a răspuns la între- 
barea despre întâlnirea cu Dumnezeu sau altă fiinţă su- 
premă astfel: „Răspunsul de mai sus a fost pur şi simplu 
un «bineînţeles». N-am nici un dubiu în privinţa asta.“! Şi 
multe alte persoane şi-au exprimat convingerea că s-au 
întâlnit cu Dumnezeu: 


- Nu am nici o îndoială că Dumnezeu era acolo... Am 
trecut de la o credinţă nesigură în Dumnezeu la o cre- 
dinţă sigură.? 

- Vorbeam cu Dumnezeu, deci pentru mine asta e dovada 
că Dumnezeu există. Şi ştiu că există un alt nivel al 


1. www.nderf.org/NDERF/NDE_Experiences/cristael_b_nde.htm, 
Cristael B, NDE 6396. 

2. www.nderf.org/NDERF/samuel_c_nde.htm, Samuel C, NDE 
6284. 

acestei „vieţi“ pe care o trăim. Nu ştiu cum să explic în 
cuvinte. Mi-aş dori să vă pot conecta la amintirile mele 
ca să înţelegeţi la ce mă refer.! 

S-a confirmat existenţa lui Dumnezeu şi a raiului. Pre- 
zenţa şi lumina sunt reale. E clar că Dumnezeu a fost 
peste tot şi parte din tot. Puterea lui Dumnezeu nu avea 
limite. Am simţit acceptare, iertare şi iubire necondiţi- 
onate2 

Am simţit că lumina pe care am întâlnit-o era suverană — 
iubire nesfârşită, necondiționată, o forță veşnică, puter- 
nică şi creatoare în acelaşi timp, trăsături care în opinia 
mea alcătuiesc noţiunea de „Dumnezeu“. 

Mi-a zis: „Ştii cine sunt?“ Şi am ştiut că era Dumnezeu 
în clipa în care m-am uitat în ochii lui. Am zis „Da“, şi 
Chiar dacă mă simţeam ruşinată şi nevrednică m-am 
simţit iubită ca nimeni alta.* 

Din moment ce nu l-am cunoscut pe Dumnezeu în viaţa 
de dinainte de NDE sau în cadrul vreunei religii orga- 
nizate, nu pot să spun decât că da, m-am întâlnit cu 
Dumnezeu. Nu mi-a vorbit, dar l-am simţit şi am ştiut 
că e acolo. Mă învăluia. E singurul mod în care pot 
descrie senzaţia. Numai Dumnezeu te poate face să te 
simţi aşa, şi mi-a permis să mă simt aşa, chiar dacă 
numai o clipă. De când am primit confirmarea că Dum- 
nezeu există am devenit credincioasă. Viaţa de după 


1. www.nderf.org/NDERF/NDE_Experiences/tonja_bb_nde.htm, 


Tonja BB, NDE 6806. 


2. www.nderf.org/NDERF/NDE_Experiences/martin_j_nde.htm, 


Martin J, NDE 6813. 


3. www.nderf.org/NDERF/NDE_Experiences/romy_nde.htm, 


Romy, NDE 7153. 


4. www.nderf.org/NDERF/NDE_Experiences/cynthia_y_nde.htm, 


Cynthia Y, NDE 4020. 

moarte e reală. Viaţa e ca o şcoală, sau ca o excursie, 
sau ca un cantonament în care merg spiritele ca să-şi 
aprofundeze cunoaşterea.! 


Cu toate că majoritatea nu ne-am întâlnit cu Dumnezeu 
printr-o NDE, cu toţii putem aprecia francheţea din rela- 
tările celor care au trecut printr-un astfel de episod. Fi 
vorbesc despre întâlnirea cu Dumnezeu la fel de lucid ca 
despre întâmplările care erau pe cale să-i ucidă. În general, 
în Studiul lui Dumnezeu am inclus relatările unor persoane 
care atunci când s-au întâlnit cu Dumnezeu se aflau în 
stare de inconştienţă sau moarte clinică. Ar fi trebuit să le 
fie imposibil să aibă o experienţă conştientă în timp ce 
erau inconștiente. Şi totuşi iată că au avut această expe- 
rienţă, în timpul căreia au devenit conştienţi de caracterul 
real al lui Dumnezeu. 

Vorbim aici despre medici, oameni de ştiinţă, profesio- 
nişti şi oameni din toate domeniile şi straturile sociale, care 
şi-au rupt din timpul lor preţios ca să-şi împărtăşească 
experienţa pe site-ul NDERF. Nici unul dintre ei nu a scris 
vreo carte despre NDE şi nici nu a discutat despre ea cu 
publicul larg. Ce vreau să spun este că aceşti oameni nu 
aveau nici un motiv să inventeze sau să înflorească lucru- 
rile pe care le-au relatat. În afară de NDE, eu nu ştiu ca 
această percepere conştientă a lui Dumnezeu să aibă loc 
cu aceeaşi frecvenţă, nici pe departe, în alte stări alterate 
ale conştiinţei, ca de exemplu în vise sau halucinaţii. 

Pe site-ul fundaţiei au fost relatate sute de NDE în care 
se vorbeşte despre întâlniri cu Dumnezeu. De multe ori 
citim că persoanele acelea l-au văzut pe Dumnezeu. Alteori 
aflăm că l-au auzit pe Dumnezeu sau au fost conştiente de 


1. www.nderf.org/NDERF/NDE_Experiences/mary_h_nde.hrm, 
Mary H, NDE 6356. 

prezenţa lui. Cercetările mele arată că întâlnirea cu Dum- 
nezeu a avut, în general, un impact semnificativ asupra 
vieţii respondenţilor. lată ce au scris câteva persoane despre 
credinţa lor în existenţa lui Dumnezeu după ce au trecut 
prin NDE: 


— Singurele lucruri valoroase sunt cele care consolidează 
legătura cu Dumnezeu. Lucrurile pe care le urmăresc 
oamenii pe pământ sunt în mare parte inutile şi lipsite 
de sens.! 

— Acum am o credinţă puternică şi înţeleg în ce direcţii 
îmi influenţează Dumnezeu viaţa.? 

- Credința mea în Dumnezeu e mai puternică acum decât 
înainte. 

— Nu-mi mai e teamă de moarte. Am cu Dumnezeu o le- 
gătură foarte personală, care va dura veşnic. Nu e limi- 
tată la acest pământ. Văd viaţa şi moartea cu alţi ochi. 
Mi-e dor de cei care mor, dar mă bucur pentru ei că 
şi-au găsit pacea şi nu mai suferă limitările acestei vieți.‘ 

- A fost mai mult decât doar confirmarea faptului că 
Dumnezeu există. Nu pot să explic în cuvinte... Dacă 
aş spune că e o „dovadă“ ar însemna că nu apreciez 
această experienţă la adevărata ei valoare.’ 


1. www.nderf.org/NDERF/NDE _Experiences/herman_v_nde.htm, 
Herman V, NDE 6227. 

2. www.nderf.org/NDERF/NDE_Experiences/rhonda_r_nde.htm, 
Rhonda R, NDE 6343. 

3. www.nderf.org/NDERF/NDE_Experiences/arvind_b_nde.htm, 
Arvind B, NDE 6372. 

4. www.nderf.org/NDERF/NDE_Experiences/tamara_j_nde.htm, 
Tamara J, NDE 6549. 

5. www.nderf.org/NDERF/NDE_Experiences/tyrone_nde.htm, 
Tyrone, NDE 6597. 

- Mi-am dat seama nu doar că am fost creat după chipul 
şi asemănarea lui Dumnezeu Tatăl, ci şi că El trăieşte 
în mine tot timpul.! 

— După această experienţă am simţit că prind curaj. Ştiam 
dinainte că Dumnezeu mă iubeşte şi e mereu cu mine. 
Acum ştiu că orice ar aduce viața aceasta, totul o să se 
rezolve, pentru că Dumnezeu ţine totul sub control. Am 
încredere în El că va face totul să se rezolve, pentru 
binele tuturor.? 

- Acum cred în Dumnezeu. Nu mă mai întreb dacă există 
sau nu un Dumnezeu. Nu mă mai tem de „moarte“. 
Nu-i mai fac pe oameni să se îndoiască de credinţa lor.* 

- Prima persoană căreia i-am spus povestea a fost ne- 
poata mea preferată, pentru că atunci când avea opt 
ani i-am zis că nu există Dumnezeu şi că trebuie să aibă 
singură grijă de ea. Acum am ţinut să ştie că mă înşelasem. 
Dumnezeu mi-a oferit o cunoaştere care a schimbat 
modul în care trăiesc viaţa aceasta.“ 

- În parte, m-am întors ca să-i ajut pe alţii să deschidă 
ochii în faţa acestui adevăr simplu: suntem iubire, sun- 
tem parte din Dumnezeu şi nu putem fi separați vreodată 
de Dumnezeu. Am complicat totul atât de mult! E im- 
posibil să ne separăm de Dumnezeu, pentru că suntem 


1. www.nderf.org/NDERF/NDE_Experiences/patricia_b_nde_ 
66ş7.htm, Patricia B, NDE 6657. 

2. www.nderf.org/NDERF/NDE_Experiences/kathy_k_nde_6694. 
htm, Kathy K, NDE 6694. 

3. www.nderf.org/NDERF/NDE_Experiences/tonja_bb_nde.htm, 
Tonja BB, NDE 6806. 

4. www.ndeMf.org/NDERF/NDE_Experiences/tonja_bb_nde.htm, 
Tonja BB, NDE 6806. 

cu toţii parte din Dumnezeu. Dumnezeu nu e o entitate. 
E o forță vie — şi e iubire.! 


Aceste fragmente din răspunsurile-naraţiune primite în 
cadrul Studiului lui Dumnezeu sunt doar câteva exemple 
din cele dezvăluite de respondenţi despre întâlnirile cu divi- 
nul. După cum veţi vedea în următoarele capitole, oamenii 
se întâlnesc cu Dumnezeu în mod diferit. Eu împart aceste 
întrezăriri ale lui Dumnezeu în trei categorii: iubire, jude- 
cată—înţelegere şi tărâmurile cereşti. Fiecare dintre aceste 
moduri de a-l întâlni pe Dumnezeu este unic, dar asemă- 
nările care le aduc laolaltă (şi care sunt uşor de observat) 
ne ajută să confirmăm faptul că aceste persoane chiar s-au 
întâlnit cu Dumnezeu. 


rı. www.nderf.org/NDERF/NDE_Experiences/joan_Ih_nde.hrm, 
Joan LH, NDE 6896. 

Preaiubiţilor, să ne iubim unii pe alţii; căci 

dragostea este de la Dumnezeu. Şi oricine 

iubeşte este născut din Dumnezeu şi cunoaşte 
pe Dumnezeu. —1 loan 47 


În răspunsurile-naraţiune despre întâlnirea cu Dumnezeu 
în timpul unei NDE, el este perceput şi descris în majori- 
tatea cazurilor ca fiind iubire şi împărtăşind o iubire pro- 
fundă. Iubirea lui Dumnezeu este înfăţişată ca fiind fără 
margini, necondiționată şi profund îngăduitoare. 
Teologii vorbesc uneori despre omnibenevolența lui 
Dumnezeu, ceea ce înseamnă că harul şi milostenia lui sunt 
nelimitate sau infinite. Cuvântul acesta se apropie cel mai 
mult de realitatea descrisă de cei care s-au întâlnit cu Dum- 
nezeu într-o NDE. lată ce au spus unii dintre cei chestionaţi 


despre iubirea lui Dumnezeu: 


- Am simţit prezenţa iubirii pure. E foarte greu de expli- 
cat. Totul avea sens: Dumnezeu există, Dumnezeu e 
iubire, noi suntem iubire, iar iubirea creează tot ceea ce 
există. Totul e iubire pură, Dumnezeu e iubire şi totul 
există datorită acestei iubiri necondiționate. Eram în- 
conjurată de iubire pură. Mai întâi mi-a fost frig şi sim- 
team durere, dar apoi m-am încălzit şi suferinţa mi-a 


* Citatele biblice sunt preluate din ediţia Cornilescu revizuită 
(n. red.). 

fost alinată. Pur şi simplu ştiu că Dumnezeu există şi că 
Dumnezeu e iubire pură şi că noi facem parte din asta.! 
Ştiu că iubirea e toată acolo şi că Dumnezeu îi iubeşte 
profund şi în mod egal pe toți copiii lui. În familia lui 
Dumnezeu nu există copii vitregi. Suntem cu toţii divini.? 
Dumnezeu ne iubeşte nemăsurat.? 

L-am simţit pe Dumnezeu ca pe o prezenţă atotcuprin- 
zătoare — iubire desăvârşită, totală şi necondiționată, 
în cea mai înaltă formă a ei. Am fost înconjurată de 
iubirea uluitoare a lui Dumnezeu, mult mai puternică 
decât iubirea omenească. Am aflat că Dumnezeu e real 
şi că mă iubeşte necondiţionat. El există şi e real, şi e 
iubire.* 

Mi-am dat seama că Dumnezeu ne iubeşte şi are grijă 
de noi mai mult decât mi-aş fi închipuit vreodată.’ 
Nici un om nu poate iubi cu iubirea pe care am sim- 
ţit-o în lumina aceea. E o iubire care mistuie tot şi 
iartă tot. Nu există nimic asemănător. E ca senzaţia 
din ziua în care te-ai uitat prima oară în ochii copilului 
tău, dar de un milion de ori mai puternică. Nu se poate 
descrie.€ 


1. www.nderf.org/NDERF/NDE_Experiences/julia_o_nde.htm 


Julia O, NDE 6526. 


2. www.nderf.org/NDERF/NDE_Experiences/jeffery_o_nde.htm, 


Jeffery O, NDE 6660. 


3. www.nderf.org/NDERF/NDE_Experiences/hannah_nde.htm, 


Hannah, NDE 6665. 


4. www.nderf.org/NDERF/NDE_Experiences/anne_n_nde.htm, 


Anne N, NDE 6305/6288. 


5. www.nderf.org/NDERF/NDE_Experiences/erinn_h_nde.htm, 


Erinn H, NDE 6155. 


6. www.nderf.org/NDERF/NDE_Experiences/paula_s_nde.htm, 


Paula S, NDE 6297. 


ÎNTÂLNIRI CU IUBIREA 57 


- Toată experienţa a fost despre Dumnezeu, puterea su- 
premă a lui Dumnezeu şi iertarea lui Dumnezeu. Me- 
sajul a fost: „Iubirea e cea mai puternică forţă din 
univers“.! 

E limpede că iubirea joacă un rol important în NDE şi că 

e foarte diferită de iubire aşa cum o înţelegem noi în viaţa 

pământească. 

După cum veţi vedea din mărturiile prezentate în această 
carte, experienţa iubirii profunde poartă cu sine confirma- 
rea unităţii sau identităţii tuturor oamenilor sau a tuturor 
lucrurilor. Nu contează dacă oamenii aproape şi-au pierdut 
viaţa într-un accident de maşină sau în urma unei supra- 
doze, în timpul naşterii sau al încercării de a se sinucide: 
mulţi dintre ei se întorc cu ideea profundă că iubirea şi 
unitatea se află în miezul sensului vieţii. Nu sunt doar ele- 
mente care par să schimbe în mod profund viaţa celor care 
le trăiesc — sunt elementele care ne-ar putea apropia cel mai 
mult de Dumnezeu. 

Date fiind diferenţele substanţiale între modurile în care 
oamenii au înţeles iubirea în cursul istoriei, în lumea de 
azi şi în cadrul disciplinelor academice, vă puteţi da seama 
că iubirea din NDE pare să fie cea mai coerentă. 

Ca să aflu mai multe despre iubirea pomenită atât de 
des de cei care au trecut prin NDE, în cea mai recentă 
versiune a chestionarului NDERF am formulat câteva în- 
trebări foarte directe despre iubirea întâlnită de ei: „Pe 
parcursul experienţei aţi primit vreo informaţie despre 
iubire sau ați perceput-o în mod conştient?“ Imediat după, 
chestionarul cere: „Dacă da sau nu sunteţi sigur, descrieţi 
episodul cât mai detaliat cu putinţă“. Răspunsurile la 


1. www.nderf.org/NDERF/NDE_Experiences/robyn_f_nde.htm, 
Robyn E, NDE 7209. 

această întrebare au dezvăluit lucrul cel mai important din 
studiile NDERF. 


Să aprofundăm 


Între 11 noiembrie 2011 şi 7 noiembrie 2014, prin chestio- 
narul NDERF au fost împărtăşite relatări despre 420 de 
NDE. La fel ca în Studiul lui Dumnezeu, când investigăm 
rolul iubirii în NDE e extrem de important să folosim o 
metodă de cercetare reprezentativă, nu una bazată pe un 
proces de selecţie care introduce în ecuaţie subiectivitatea. 
De exemplu, să spunem că, în loc să studiez iubirea din 
cadrul acestor experienţe aşa cum au fost ele împărtășite 
prin NDERF, aş studia iubirea aşa cum apare ea în cărţi 
foarte populare, în bestselleruri. Criticii ar spune că grupul 
de studiu e viciat şi că ilustrarea impresionantă, dar atipică 
a iubirii în aceste cărți populare poate fi chiar motivul 
pentru care s-au vândut atât de bine. Studiind NDE aşa 
cum arătăm în acest capitol eliminăm o astfel de critică 
potenţială. Nici una dintre experienţele împărtăşite prin 
chestionarul NDERF nu a fost eliminată din studiu numai 
în baza conţinutului sau a felului în care prezenta întâlni- 
rea cu iubirea. 

Revenind la întrebarea din chestionar — „Pe parcursul 
experienţei aţi întâlnit vreo informaţie anume despre iu- 
bire sau aţi simţit-o în mod conştient?“ —, răspunsurile au 
fost împărţite după cum urmează: 

Da 244 (58,1%) 


Nu sunt sigur/ă 40 (9,5%) 
Nu 136 (32,4%) 

Dintre cele 420 de persoane chestionate, 272 (65%) au 
dat răspunsuri-naraţiune întrebării de mai sus, împărţite 
în felul următor: 


Da 232 (85,3%) 
Nu sunt sigur/ă 37 (13,6%) 
Nu 3 (1,1%) 


Pentru a studia cele 272 de răspunsuri-naraţiune în mod 
ştiinţific, ele au fost analizate urmărind tiparele, consec- 
venţele şi inconsecvenţele, ţinând cont de faptul că nara- 
ţiunile au provenit aproape în totalitate de la cei care au 
spus „da“ sau „nu sunt sigur“. 

Totuşi, a m fost uluit de asemănările remarcabile dintre 
răspunsuri. Consecvenţa cu care au apărut aceste asemă- 
nări nu a putut fi pusă numai pe seama credințelor cultu- 
rale sau religioase preexistente, pentru că aveam de-a face 
cu un spectru larg, reprezentativ pentru oameni din dife- 
rite tradiţii, unele fără legătură cu credinţa în Dumnezeu. 
În cele ce urmează, iată câteva exemple de relatări despre 
întâlnirea cu iubirea din cadrul NDE: 


— Iubirea este elementul suprem al realităţii.! 

— Am ştiut că fiinţa pe care am întâlnit-o era compusă 
dintr-o substanţă pe care n-o pot numi decât „iubire“ 
şi că substanţa aceea era o forţă sau o putere asemenea 


3 


curentului electric. Iubirea e singurul cuvânt care-mi 
vine în minte, dar nu e cel potrivit în situaţia asta.? 


1. www.nderf.org/NDERF/NDE_Experiences/john_r_nde.htm, 
John R, NDE 6102. 

2. www.nderf.org/NDERF/NDE_Experiences/dw_nde.hrm, DW, 
NDE 3587/6106. 

— Am ştiut că iubirea e cea mai puternică forţă din jurul 
nostru şi că suntem cu toţii iubire, şi că iubirea e sin- 
gurul lucru real, că ura, durerea, jignirea şi toate cele- 
lalte lucruri negative nu există, nu sunt decât gânduri 
negative pe care ni le creăm singuri.! 

- Iubirea era peste tot. Impregna toată lumea de apoi. Era 
incredibil.? 

— Am fost iubită necondiţionat, în ciuda defectelor şi fri- 
cilor mele.* 

- Iubirea asta a fost unică. M-am simţit în deplină sigu- 
ranță. Nimic rău nu se putea întâmpla. Nu mă mai durea 
nimic, iar toate grijile şi temerile mele fuseseră lăsate în 
urmă, odată cu trupul. Mulţi nu au parte nici măcar de 
o frântură dintr-o iubire de genul ăsta.* 

— Există lubire şi Atât. Cuvântul „iubire“ e doar cel mai 
apropiat pe care-l avem la dispoziţie — nu e chiar exact, 
dar în limba noastră nu ştiu vreun altul mai bun. 


lubire dincolo de cuvinte 


După cum vedeţi, multe persoane care au trecut printr-o 
NDE pot descrie iubirea pe care au găsit-o acolo. Insă altora 
le e greu să explice iubirea puternică şi nepământeană pe 


I. www.nderf.org/NDERF/NDE_Experiences/camryn_]_nde.htm, 
Camryn L, NDE 6136. 

2. www.nderf.org/NDERF/NDE_Experiences/harold_r_nde.htm, 
Harold R, NDE 6141. 

3. www.nderf.org/NDERF/NDE_Experiences/erinn_h_nde.htm, 
Erinn H, NDE 6155. 

4. www.nderf.org/NDERF/NDE_Experiences/lacy_nde.htm, Lacy, 
NDE 6196. 

5. www.nderf.org/NDERF/NDE_Experiences/natalie_s_nde.hrm, 
Natalie S, NDE 6246. 

care au trăit-o. E un caz clasic în care cuvintele sunt mai 
prejos de cele petrecute. lată câteva mărturii despre cum 
s-au simţit unii oameni în prezenţa lui Dumnezeu: 


-  Emoţiile acestea incredibile îşi aveau centrul în plexul 
solar — un amestec incredibil de pace, bucurie, iubire, 
îngăduinţă [...] atât de puternic că încă mai plâng când 
mă gândesc la el — un creuzet copleşitor al emoţiilor 
pozitive şi pure: iubire, bucurie, îngăduință, bunătate, 
blândeţe.! 

- Tot nu pot să explic cum se cuvine. E pur şi simplu 
imposibil. Sentimentul pe care ţi-l creează Dumnezeu 
nu e menit să fie explicat în cuvinte, şi nici n-ar putea 
fi explicat vreodată.? 

— Am avut experienţa emoţiei creatoare şi unificatoare a 
prezenţei lui Dumnezeu. Prezenţa asta e ceea ce este 
„real“, iar tot restul e o zonă minoră din această reali- 
tate. 


Indiferent cum analizăm conţinutul şi temele din relatările 
despre NDE, riscăm să nu vedem pădurea din cauza copa- 
cilor. Dacă vom căuta prezenţa unor anumite chestiuni 
pierdem din vedere contextul mai amplu, şi anume ce 
transformări au produs experienţele studiate. În acest sens, 
am inclus câteva relatări mai lungi care demonstrează ce 
schimbări profunde pot declanşa întâlnirile cu iubirea. 


I. www.nderf.org/NDERF/NDE_Experiences/rhonda_c_nde.htm, 
Rhonda C, NDE 6138. 

2. www.nderf.org/NDERF/NDE_Experiences/mary_h_nde.htm, 
Mary H, NDE 6356. 

3. www.nderf.org/NDERF/NDE_Experiences/miles_nde.htm, 
Miles, NDE 6678. 

Intâlnirile cu iubirea care schimbă vieţi 


„Un nor de iubire caldă“ 


Thelma S. era într-o excursie cu cortul împreună cu copiii 
ei în California, când a fost atacată. Le prevenise de atâtea 
ori pe fiicele ei să nu se aventureze singure în zona de cam- 
ping, iar acum sfatul acesta i-a fulgerat prin minte în timp 
ce era târâtă în tufişuri de un bărbat pe care-l cunoştea, 
bătută cu un box şi lăsată să moară. 

În pragul morţii, Thelma a avut o experienţă a iubirii care 
i-a schimbat viaţa. Susţine în continuare că vorbele nu se ri- 
dică la nivelul experienţei, dar nu se poate exprima altfel: 


Nu am găsit cuvinte prin care să povestesc despre ea. „Lumină“? 
Era mult mai mare, mult mai profundă decât o simplă lumină. 
Era atât de întinsă! Sclipea ca un nor de iubire caldă. Am simțit 
că iubeam lumea întreagă şi că lumea întreagă mă iubea la rân- 
dul ei. A fost un sentiment atât de înălțător, încât n-am mai vrut 
să mă mai întorc. 

Viaţa noastră e un dar. Facem cu el ce vrem. Există un „Dum- 
nezeu “ — în lipsa unui cuvânt mai bun — care ar trebui să se 
numească iubire! Acum înțeleg o parte dintre lucrurile din Biblia 
tatălui meu. 

Ceva foarte frumos şi iubitor s-a întors în mine. Am lăsat în 
urmă toate emoţiile negative şi m-am întors la un sine nou. Dar 
mi-a luat mulţi ani până să-mi pot da foarte clar seama când a 
început schimbarea. Toată lumea a văzut-o. Unii au impresia că 
sunt o creştină mai bună decât înainte, dar eu le-aş spune că sunt 
mai mult decât ceea ce m-a învățat tata în copilărie şi că frâiele 
mele au fost preluate de o credință nețărmurită şi iubitoare. 


Intr-un post-scriptum la experienţa ei, Thelma a făcut o 
remarcă interesantă despre forţa acelei iubiri care există 
în viaţa de apoi: 

Nu există cuvinte prin care să pot exprima ce vreau să spun! 
Dar dacă toate persoanele care au trecut printr-o NDE ar sta 
într-un singur loc, am avea o asemenea „putere“ sau „forță“ a 
iubirii încât totul pe acest plan terestru ar fi cumva mișcat de ea 
sau ar simţi-o într-un fel sau altul! Fără îndoială că mulțimea 
de sentimente de iubire, pace şi grijă pe care le-am avut ar putea 
schimba lumea noastră rece.! 


„Şi acum mai plâng când vorbesc despre ea“ 


Să citim şi mărturia altei persoane care a trecut printr-o 
NDE şi i-a fost greu să descrie iubirea pe care a simţit-o 
dincolo. Kathy W. era în travaliu cu al doilea copil când 
o complicaţie a făcut-o să treacă printr-o NDE. lată ce a 
povestit: 


Deși mi-am pierdut cunoștința, puteam încă să aud totul. Am 
fost trasă de undeva din zona buricului şi mi-am părăsit corpul. 
Am încerc să strig că sunt răpită, dar corpul n-a răspuns la co- 
menzi. 

Apoi m-am trezit într-o lume întunecată, unde am simțit du- 
rere și am auzit un zgomot asurzitor, ca un uragan. La început 
mi-a fost teamă, dar apoi, dincolo de durere, am avut un mo- 
ment de claritate absolută. Parcă aş fi descoperit adevărul în 
legătură cu cine eram — cu esența mea. Nu aveam corp, numai 
conștiință, şi știam că aș [i rămas bucuroasă pentru totdeauna 
în locul acela şi că aș fi îndurat orice dacă asta ar fi însemnat 
siguranța şi viața copilului meu. În clipa în care am gândit asta, 
am fost trasă înapoi cu viteză tot mai mare. 

Lumina a început să crească în intensitate în spatele meu şi 
am trecut o apă neagră cu suprafaţa ca sticla. Când am ajuns de 
partea cealaltă a apei, am început să văd şi să aud ce se petrecea 
în viața mea. Eram într-un tunel mare, cu pereţi ca de nori, şi 


1. www.nderf.org/NDERF/NDE_Experiences/thelma_s_nde.htm, 
Thelma S, NDE 4877. 

glasuri drăgăstoase care îmi şopteau şi-mi dădeau sfaturi. M-au 
întrebat de ce mă aflu acolo — nu de ce mă aflu în tunel, ci „care 
e sensul existenţei mele“. 

În tot acest timp mă îndreptam cu viteză tot mai mare spre 
lumină și mă desfăceam ca o floare, deşi nu aveam corp. Când 
m-am desfăcut am simţit Iubirea care nu semăna cu nimic din 
ce trăisem până atunci. Și acum mai plâng când vorbesc despre 
ea. Amintirea mă copleşeşte pur și simplu. Am fost cuprinsă de 
lumină și m-am simțit una cu tot ce există — atotvăzătoare și 
atotcunoscătoare. 

După întâmplarea asta, expresia „Dumnezeu e Iubire“ a căpă- 
tat pentru mine un înțeles nou. Iubirea era ca o energie care lega 
fiecare moleculă din univers. 

După ce ochii mi s-au obişnuit cu lumina, am avut de ales ce 
urma să se întâmple. Conștiința mea s-a extins mai departe și 
mi-am dat seama că dacă o las să continue n-o să mă mai pot 
întoarce din moarte. Nu ştiu cum să explic, dar am auzit că se 
apropie momentul acela şi am știut că trebuie s-o opresc. 

Apoi mi-am dat seama că am revenit în corpul meu şi că 
medicii mă pregătesc pentru operație. M-am întors cunoscând 
viitorul imediat și i-am spus medicului să nu mă opereze, ci să 
scoată copilul cu forcepsul. Am ştiut și că o să fie băiat. Medicul 
a fost de acord să încerce forcepsul, dar era pregătit şi să opereze. 
Până la urmă am născut un băiețel, aşa cum îi spusesem.! 


„inconjurat de iubire necondiționată“ 


Bruce a avut o experienţă asemănătoare când a simţit pre- 
zenţa lui Dumnezeu, dar i-a fost greu să găsească cuvinte 
potrivite pentru a o descrie. Într-o noapte, el şi un prieten 
au ieşit în oraş să se distreze. S-au oprit la mai multe pe- 
treceri. Apoi, pe la miezul nopţii, au mers la încă un chef unde 


1. www.nderf.org/NDERF/NDE_Experiences/kathy_w_nde.htm, 
Kathy W, NDE 4416. 


ÎNTÂLNIRI CU IUBIREA 65 


„berea, iarba şi tăria erau din belşug“. Pe Bruce l-a luat 
valul, moment în care începe aventura noastră: 


Am băut cinci-șase sticle de bere și două-trei pahare de whisky. 
După cinci minute mi s-a făcut foarte sete. M-am ridicat să caut 
un lichid de orice fel când deodată am simţit o durere acută în 
piept. Ultimul lucru pe care mi-l amintesc înainte să ies din corp 
a fost că mă prăbușeam pe spate pe podea. 

Cumva am ştiut că am făcut infarct, că am murit şi că mi-am 
părăsit corpul. Călătoream printr-un tunel cu asemenea viteză 
că mi s-a făcut rău. Înainte să mă obișnuiesc cu senzația, m-am 
pomenit într-o încăpere frumos decorată, plină de lumină, unde 
se înălța un tron deasupra mea. 

Mi s-a făcut din nou rău, dar senzaţia a fost diferită: voiam cu 
disperare să mă ascund de prezenţa lui Dumnezeu, dar nu aveam 
unde să mă duc. Viaţa mi-a trecut din nou prin fața ochilor — toate 
bucuriile, greutățile şi amărăciunile. M-am văzut comportân- 
du-mă amabil cu unii şi deloc amabil cu alții. Am văzut o relație 
care nu funcţionase și am văzut cum profitaseră alții de mine. 

N-am auzit cuvinte — era mai mult ca un fel de comunicare 
prin telepatie. Am înţeles totul fără probleme. Dumnezeu nu era 
mulțumit de viața mea plină de alcool şi de droguri. Apoi mi-a 
fost arătat un loc al groazei. Nu-l vedeam cu ochii minţii, ci în 
alt fel. Însă am fost luat de lângă grozăvia aceea de o persoană 
blândă, despre care știam că e Isus Cristos. 

Mi-a venit inima la loc şi m-am pomenit în prezenţa multor 
oameni cunoscuți. Eram înconjurat de iubire necondiționată şi 
m-am simțit „acasă“. Apoi mi s-a spus să mă întorc la viața mea 
și că totul o să fie bine. M-am opus plecării, dar cei din jurul 
meu m-au îndemnat cu blândețe să mă întorc. Le-am comunicat 
că am nevoie să rămân acolo. Apoi oamenii pe care-i cunoşteam 
și-i iubeam s-au rugat fierbinte de mine să mă întorc, apropiin- 
du-se unul câte unul. 

Mi-am dat seama că le fac rău acestor persoane şi știam că 
nu vreau să fac asta. Veniseră să mă vadă, dar în clipa aceea nu 
puteam rămâne cu ei. Am ştiut că o să fiu alături de ei cândva 

în viitor. Deocamdată trebuia să mă întorc şi să duc la bun sfâr- 
şit o sarcină sau o lucrare care să-i schimbe pe alții. 

Chiar înainte de a intra în tunel mi-am dat seama că toți cei 
pe care-i văzusem erau morți, lucru care m-a uluit. 

După ce am ajuns înapoi în tunel, am călătorit cu foarte mare 
viteză. Prima senzaţie a fost că trag aer adânc în piept. Pieptul 
mi s-a umflat la maximum şi cineva se pregătea să lovească în 
el cu pumnii. Toţi vorbeau în acelaşi timp. Am auzit: „Am crezut 
că ai făcut infarct“. Abia dacă aveam putere să vorbesc. 

Acum știu că toți oamenii merită iubire, pentru că toți avem 
de făcut alegeri care au consecințe până departe în viitor. Iubirea 
e ceea ce supraviețuiește dincolo de viața asta. Acum înțeleg că 
Dumnezeu e mult mai mare decât crezusem înainte.| 


Faptul că Bruce a fost expus iubirii necondiționate i-a în- 
dreptat viaţa într-o nouă direcţie. Trecutul nu mai era im- 
portant pentru el, pentru că şi-a dat seama că dădea prea 
mare importanţă problemelor din viaţa sa. În loc de asta, 
şi-a dat seama că iubirea pe care o simte şi în prezent este 
„partea importantă a vieţii“. După aceea s-a îngrijit să trans- 
mită mai departe iubirea trăită în timpul NDE. Acela a fost 
momentul când viaţa lui a devenit mai bună. 


„O să te vindece“ 


Michaele S. conducea maşina spre casă, venind de la den- 
tist, când a vrut să traverseze o cale ferată şi a fost lovită 
de un tren care tocmai trecea pe acolo. S-a întins să-şi apere 
fetiţa de nouă ani în acelaşi moment în care s-a lovit cu 
faţa de volanul maşinii. 

Fiica ei s-a ales cu numai câteva copci, dar Michaele 
efectiv a muşcat din volan, rupându-şi mulţi dinţi şi zgu- 

duindu-şi cumplit creierul în urma impactului. A mai văzut 
doar că fiica ei e în siguranţă, apoi şi-a pierdut cunoştinţa: 


e 


Deodată m-am pomenit în afara mașinii, „stând în picioare“ 
lângă o ființă de lumină. Trenul gonea mai departe, dar totul era 
cufundat în tăcere. Fiinţa de lumină lăsa impresia că are un corp, 
iar chipul părea masculin. Era extrem de frumos. N-am comu- 
nicat prin cuvinte. Ne-am transmis gânduri întregi şi ne-am 
înțeles perfect. Mi s-a „spus“ că am de ales dacă vreau să 
trăiesc în continuare sau dacă vreau să trec la „următorul sta- 
diu“. Astea sunt cuvintele mele — schimbul de gânduri e impo- 
sibil de descris. 

Apoi mi-a fost arătată esența vieții mele până în momentul 
acela — nu în mici scene succesive, ci ca și cum ar fi fost distilată. 
Nu se făcea nici o judecată de valoare în privinţa vieții mele. De 
asemenea, nu se formula nici o judecată de valoare în privința 
alegerii mele, indiferent care ar fi fost. „Traversarea“ era ten- 
tantă — tânjeam după ea. Dar apoi m-am uitat prin parbriz şi 
am văzut-o pe fetița mea suspinând, stând încă pe scaunul din 
maşină dar ţinându-se cât putea de departe de corpul meu. 

Când am privit-o am văzut o viață alături de acest suflet. 
Alegerea mea nu a avut nimic matern şi, din nou, n-am fost ju- 
decată. Am hotărât să trăiesc viața aceasta, și deodată ființa de 
lumină a început să mă ducă undeva. Ne „mișcam“ printr-o 
întindere uriașă — nu ştiu cum altfel să-i spun —, iar de-aici încolo 
cuvintele nu mă mai ajută. 

Întinderea era şi nu era goală. Am ajuns la ceea ce ființa a 
spus că e lubirea. A făcut un semn cu mâna: „Aceasta e Iubirea. 
E mereu aici, curge mereu spre tine, nu scade niciodată, te iu- 
beşte mereu. Nu trebuie decât să te deschizi şi s-o primeşti. O 
să te vindece.“ (În clipa aceea, am crezut că fiinţa se referă la 
vindecarea corpului meu, și așa şi era, dar în acelaşi timp era mai 
mult de atât — aşa cum am constatat în anii de după experienţă.) 
Nu am găsit niciodată o modalitate de a descrie ce am văzut 
acolo. Limba noastră e prea limitată. Iubirea era nețărmurită, 
dar reținută. Nu avea nici o culoare, dar era colorată. Nu era un 

lucru şi era toate lucrurile. Era o lumină tangibilă, densă, mis- 
terioasă. Era totul şi nimic. Era o prezență, dar nu o personali- 
tate. Era numai o formă şi nu era nici o formă. M-am simțit 
bucuroasă în cel mai pașnic şi tăcut mod cu putință, foarte lu- 
cidă și îngăduitoare. 

Apoi brusc m-am întors în corpul meu. Mi-am întors fața de 
la fiica rhea îngrozită şi m-am concentrat asupra respirației. Îmi 
„vedeam“ respirația cum se mișcă prin corpul meu. Apoi mi s-a 
„spus“ să nu mai înghit sânge, ci să-l scuip. Nu reușeam să cobor 
din maşină şi după o vreme cineva din tren a venit în fugă la 
mine și m-a întrebat dacă mă simt bine. M-a puf nit râsul și nu-mi 
mai amintesc ce am răspuns. 


După incident, Michaele a trecut printr-o „stare superioară 
de veghe şi conştiinţă lucidă care a durat câteva zile“, apoi 
prin depresia provocată de faptul că trebuia să se întoarcă 
la viaţa de zi cu zi. 


M-am simţit foarte schimbată, dar nici un aspect al vieții mele 
nu se schimbase odată cu mine. Trebuia să mă ocup de situațiile 
pe care le creasem înainte de accident. Mă așteptasem ca expe- 
riența uluitoare să-mi schimbe și viaţa ca prin farmec, nu doar 
pe mine. După treizeci şi șase de ani, cred că a făcut-o. Iubirea 
se revarsă, iar noi nu trebuie decât să o primim. Intensitatea 
experienţei nu s-a diminuat niciodată.! 


„Adevărata mea esență este energia iubirii“ 


„Nu-mi amintesc decât senzaţia că am fost aproape tras 
printr-un vid care semăna cu un tunel“, scrie Teri R. despre 
accidentul de maşină care era cât pe ce să-i curme viaţa. 

Pe lângă mine zburau lumini, de parcă aș fi fost în mişcare, dar 
în același timp simteam locul ca pe un vid. Apoi am ieşit din 
tunel într-un loc al păcii şi liniştii imposibil de descris. Mă aş- 
tepta acolo o Fiinţă de Lumină Albă, incredibil de frumoasă. 
Mi-am dat seama că şi-a luat această înfățișare ca să pot vorbi 
cu ea şi să mă simt în largul meu, dar adevărata ei esenţă erau 
Lumina şi lubirea. 


Fiinţa de lumină pe care a văzut-o Teri i-a apărut sub în- 
făţişarea unui bărbat în vârstă, cu păr grizonat şi barbă. 
Dar pe lângă descrierea fizică apare şi amănuntul că „[o] 
iubea necondiţionat“. Teri continuă: 


În prezenţa lui mă simţeam „acasă“, într-un fel cum nu mă mai 
simțisem niciodată. Am înţeles că adevărata mea esenţă e ener- 
gia iubirii, dar în timp ce îmi treceam împreună în revistă viața 
am înțeles cum mă îndepărtasem de binefacerile şi tibna iubirii 
din cauza urii. Am înțeles cât de important e să împărtăşeşti sen- 
timente de iubire pentru că alții pot să beneficieze de pe urma 
energiei mele sau pot fi influențați în mod negativ de ea. Am 
înțeles şi că raiul nu e un loc unde intri, ci o frecvență pe care o 
obţii. A mă afla în prezența Luminii Albe a fost „raiul“. A fost 
cel mai frumos sentiment pe care l-am trăit sau visat vreodată. 
Îmi doresc să am din nou acel sentiment, nu să merg în vreun 
loc. Sentimentul, energia pe care am trăit-o au devenit „locul“. 

Am înțeles că te iei pe tine însuţi cu tine oriunde mergi. Con- 
știința ta trebuie să se schimbe ca să poţi lua parte la frecvențele 
superioare ale iubirii, păcii, bucuriei, tihnei şi liniştii la care eu 
am simţit că iau parte. 

Așa că am implorat să mi se dea voie să fac exact asta. Voiam 
să mă întorc pentru că ştiam că în acel moment conştiinţa mea 
nu se potrivea cu iubirea necondiționată pe care o trăiam. Ştiam 
că trebuie să iubesc mai mult ca să trăiesc permanent iubirea 
aceea imposibil de descris. 

Sunt noțiuni greu de explicat pentru că nu mi-au fost comu- 
nicate prin cuvinte. Mi-a vorbit o Înţelegere. Însă nimic nu mi-a 

fost spus sub formă de judecată sau cu intenția de a-mi stârni 
frica. Lumina Albă nu era capabilă de nimic altceva decât de 
Iubire. Din ceea ce mi s-a spus acolo am înțeles mai multe despre 
cum funcţionează lucrurile şi am vrut să fac mai mult bine — nu 
de frică, ci din iubire. 


Teri s-a refăcut fizic, dar sentimentul de iubire pe care l-a 
simţit în timpul NDE a făcut-o să-şi dorească să se întoarcă 
„acolo unde a fost pe parcursul experienţei sale din veci- 
nătatea morţii“. Acum, după ce a luptat cu mânia provo- 
cată de anumite întâmplări din copilărie, Teri scrie că a 
reuşit în cele din urmă să dezvolte „capacitatea de a simţi 
iubire faţă de toţi, indiferent ce fac“. Teri scrie: 


Acum obiectivul meu e ca tot timpul să simt numai iubire ne- 
condiționată. De multe ori tot trebuie să fac eforturi să schimb 
pe frecvenţa iubirii când simt căldură în inimă, dar până la urmă 
reuşesc.| 


„Bucuria mea a fost imposibil de descris“ 


La trei ani, Katie mânca nuci de caju când una dintre ele 
i-a alunecat pe trahee. S-a albăstrit la faţă şi şi-a pierdut 
cunoştinţa. Bunicul ei, care era pompier, a încercat în zadar 
s-o resusciteze şi a fost nevoit s-o declare moartă. Pe par- 
cursul NDE, Katie a simţit o prezenţă de iubire şi bucurie 
copleşitoare pe care n-a înţeles-o decât a doua zi. lată cum 
s-a desfăşurat experienţa ei: 


Când am murit, m-am ridicat deasupra corpului şi l-am văzut 
pe bunicul meu încercând să mă resusciteze. Dar corpul nu mă 
mai interesa, așa că am ieşit din cameră, spre o prezenţă pe care 
o simțeam în sufragerie. M-am îndreptat spre această prezenţă, 

care se afla într-un spaţiu orbitor de luminos — nu un tunel, ci o 
suprafață. Prezenţa emana pace, iubire, îngăduință, calm și vese- 
lie. M-a învăluit, iar eu m-am bucurat enorm. Încă simt senzația 
aceea extraordinară. Nu am înţeles acea prezență ca Dumnezeu 
(eram prea mică să înțeleg noțiunea), dar am trăit-o ca prezenţa 
care m-a creat. Ştiu fără urmă de îndoială că sunt o fiinţă creată, 
care-și datorează existenţa acelei prezențe. 


Katie şi-a revenit şi s-a trezit a doua zi. lată ce spune ea 
mai departe: 


A doua zi mi-am dat seama de două lucruri: (1) că există viață 
după moarte și (2) că sunt o ființă creată. Nu ştiam asta la nivel 
rațional, dar am înnebunit-o pe mama cu întrebări: Cine m-a 
făcut? Ce e veşnicia? Ce e Dumnezeu? N-a știut să-mi răspundă 
la întrebări, dar a avut înțelepciunea să mă ducă la persoane 
care știau să o facă. Am fost atât de profund mișcată de expe- 
riență, încât toată viața mi-am dedicat-o studiului filozofiei şi 
religiei.! 


„Îmbrățișată de un sentiment copleșitor 
de iubire și îngăduință'“ 


La paisprezece ani, Demi a mers cu o prietenă pe o plajă de 
pe coasta abruptă a Oregonului. Căuta scoici când a călcat 
într-o dolină, a căzut în apă şi a rămas blocată în nisip. 
Ceea ce a început sub forma unui accident cumplit s-a 
transformat într-o întâmplare binecuvântată, care timp de 
zeci de ani i-a oferit speranţă şi înţelegere. lată povestea ei: 


M-am luptat cu disperare să ajung la suprafață, dar curentul era 
prea puternic. După puţin timp am trăit un sentiment de pace 
și iubire şi mi-am dat seama că sufletul îmi părăseşte corpul prin 

creștetul capului. Nu m-am speriat şi nu mi-a părut rău pentru 
corpul pe care-l lăsam în urmă — nici nu m-am uitat la el. 

Apoi am fost cuprinsă de un sentiment copleşitor de iubire 
și îngăduință. Mă aflam într-un tunel şi eram înconjurată de 
muzică şi culori imposibil de zugrăvit — nu semănau cu vreo 
muzică sau vreo culoare auzită sau văzută înainte. Nu mi-era 
deloc frică — simțeam doar o iubire incredibilă. 

Înaintea mea strălucea o lumină atât de puternică, încât m-am 
temut că o să mă orbească, dar nu a fost aşa. Mi-am dat seama 
că lumina e locul de unde vin toate şi se întorc toate şi că atunci 
când o să fiu din nou în lumină o să ştiu tot şi o să fiu tot. 

N-am văzut alți oameni şi nici nu le-am simţit prezența. N-am 
văzut nimic altceva în afară de culorile superbe şi n-am auzit 
altceva în afară de muzica aceea. Am primit nişte mesaje — de 
fapt, le-am „ştiut“ pur şi simplu — şi, cu cât mă apropiam mai 
mult de lumină, cu atât mai nerăbdătoare eram să fiu în ea, să 
mă „întorc“ la toată iubirea şi cunoaşterea de acolo. 

Primul mesaj pe care l-am primit a fost acela că lucrul cel 
mai important din univers e iubirea: iubirea e tot ce contează, 
suntem cu toții la fel, şi cu toții suntem iubire. Apoi mi s-a spus 
că eu sunt exact la fel cu toate celelalte lucruri din univers, până 
la ultimul fir de iarbă, dar că încă nu era vremea să fiu acolo şi 
că mai trebuia să fac diverse lucruri în lumea noastră. Asta m-a 
supărat, pentru că nu mai trăisem niciodată un sentiment atât 
de puternic şi atotcuprinzător de iubire şi nu voiam să-l pierd. 
Am protestat, dar mi s-a spus cu blândeţe că trebuie să mă întorc 
și să duc la bun sfârşit lucrurile pe care eram menită să le fac. 

Nu mi-am dat seama când m-am întors în corp. Prima mea 
amintire e că am fost apucată de păr şi trasă la suprafață. Eram 
nervoasă, pentru că nu voiam să mă întorc — voiam să fiu în 
lumină —, apoi mi s-a făcut frică de ce mi se întâmplase. 


Demi spune că n-a vorbit prea mult despre experienţa ei, 
dar a căutat mereu să înţeleagă ce a vrut să însemne şi care 
erau şansele ca aceasta să se întâmple. A mers la facultate 
şi a studiat fizică, biologie, chimie şi matematică tocmai 

pentru a înţelege cum de era asemenea unui fir de iarbă. 
Când a învăţat diferenţele dintre celulele plantelor şi ale 
oamenilor a considerat că o comunicare între ele este im- 
posibilă, pentru că nu vedea nici o legătură între cele două. 

Apoi, într-o zi, pe când se uita la televizor când a dat 
peste un documentar despre fizica cuantică, mai exact teo- 
ria stringurilor. A fost un moment de revelaţie: 


După ce ani întregi căutasem răspuns la mesajul despre firul de 
iarbă, acum îl descoperisem. Era atât de limpede — parcă aş fi 
fost lovită în cap cu o bâtă de baseball. Înăuntrul fiecărui quark, 
care e cea mai mică parte dintr-un atom, se află milioane de 
stringuri care sunt energie pură. Au forme diferite şi stabilesc 
dacă ceva o să fie o piatră, un elefant, o persoană sau un fir de 
iarbă! Iată răspunsul meu. Mi-am dat seama că suntem cu toții 
făcuţi din energie. Am înțeles legile fizicii. Știam că şi quarkurile 
sunt divizibile și că s-ar exprima la fel: suntem asemenea unui 


fir de iarbă.! 


Demi s-a confruntat cu multe greutăţi în viaţă, provocate 
3 
de evenimente din copilărie, angajarea în mediul corpora- 
> 
tist şi probleme de sănătate, dar pe parcursul încercărilor 
„a păstrat legătura“ cu experienţa ei din vecinătatea morţii 
şi „ştie că a fost reală“. 


Rolul iubirii în NDE 


A m introdus în carte astfel de relatări detaliate cu titlu de 
studii de caz ca să arăt mai limpede cum lucrează iubirea 
şi Dumnezeu în cadrul NDE. După cum se vede, întâlnirea 
cu „iubirea“ e deseori copleşitoare şi transformatoare. E 


1. www.nderf.org/NDERF/NDE_Experiences/demi_b_nde.htm, 
Demi B, NDE 6405. 

mult mai mult decât o confirmare a unor lucruri pe care 
mulţi oameni le cred deja. 

Daţi-mi voie să sintetizez ce am aflat până acum despre 
rolul iubirii în cadrul NDE. Am descoperit că un procentaj 
ridicat dintre cei care au trecut printr-o astfel de experienţă 
au parte de o întâlnire profundă şi copleşitoare cu o fiinţă 
plină de iubire şi/sau de sentimentul profund şi copleşitor 
că sunt iubiţi din plin. lubirea e descrisă deseori prin cu- 
vinte precum bar, îngăduință şi iertare. Această realitate e 
frapantă şi transformatoare pentru mulți oameni, iar de 
multe ori le influenţează tot restul vieţii. Mulţi spun că 
iubirea nu e doar un sentiment, ci şi că li se dezvăluie ca 
esenţă a lumii şi sens al vieţii. Pentru mulți, acesta e cel 
mai important aspect de reţinut din experienţă, un lucru 
la care se întorc de multe ori în anii de după incident. E 
remarcabil faptul că aceste idei apar cu o incredibilă con- 
secvenţă în cadrul multor NDE. 

Dar mai sunt şi alte revelații despre iubire aşa cum apare 
ea în relatări. În cele ce urmează, ne vom apleca asupra 
acestor aspecte. 

Dumnezeu îl iubeşte pe fiecare dintre noi ca 
şi cum ar fi singurul om de pe pământ. 
— Sfântul Augustin 


Aşa cum am văzut, de multe ori în cadrul NDE oamenii 
simt o iubire copleşitoare şi imposibil de explicat în cu- 
vinte. Însă iubirea aceasta are înţelesuri diferite de la caz 
la caz. 

Concluzia acestor NDE este că Dumnezeu ne iubește 
pe toți. În relatările despre aceste experienţe citim iar şi iar 
cum Dumnezeu ne iubeşte indiferent cine suntem, indife- 
rent de înfăţişare, de vârstă sau de metehne. Suntem iubiţi 
de Dumnezeu tocmai pentru cine şi ce suntem. Pentru cei 
care-şi fac griji dacă Dumnezeu chiar îi iubeşte sau nu, 
acest lucru poate fi încurajator. Diferențe notabile apar 
însă în felul în care chiar şi persoanele credincioase înțeleg 
această iubire. Universalitatea lui Dumnezeu e o temă re- 
curentă şi consecventă în cadrul multor NDE. 


lubirea lui Dumnezeu e universală 


„Am stabilit o legătură cu toți“ 


Wendy a suferit de dureri abdominale timp de o săptămână. 
O consultaţie cu ultrasunete a arătat o problemă atât de 
gravă, încât a fost dusă de urgenţă în sala de operaţie. 
Wendy spune: „Am murit în timpul operaţiei din cauza 

problemei pe care am văzut-o. Nu ştiu cât am rămas aşa, 
dar a fost suficient cât să fie nevoiţi să mă resusciteze“. lată 
experienţa ei: 


Deodată am ieşit plutind din corpul meu. Mă simțeam liberă şi 
liniştită şi nu mai aveam dureri. M-am uitat în jos şi i-am văzut 
cum încearcă să mă resusciteze. Am continuat să plutesc și să 
mă ridic, apoi am văzut cum apare un tunel foarte frumos, având 
la capăt o lumină puternică. Lumina era mai strălucitoare decât 
soarele, de un alb pur, dar nu mă orbea. 

Mi-am dat seama că murisem şi că urma să-mi părăsesc co- 
pilul şi soțul, dar nu-mi păsa. Voiam să merg înspre lumină. Voiam 
să merg acasă. Am simţit cum sunt învăluită ca într-o pătură de 
iubire. Când am păşit prin lumină, toate rudele mele decedate 
m-au întâmpinat. Ştiam pe toată lumea, chiar dacă nu-i mai 
întâlnisem. Deşi îmi apăreau cu înfăţişare omenească, am simţit 
că nu asta era adevărata lor formă. Am stabilit o legătură cu 
toți — ca un fel de conștiință colectivă. 

Simt atât de multe emoţii când îmi amintesc de experiența 
aceea, dar nimic nu le poate exprima cu adevărat. Totul era „pur“ — 
cele mai strălucitoare culori —, de parcă ar fi fost îndepărtat un 
filtru de imagine şi puteam să văd puritatea tuturor lucrurilor. 

Apoi m-am întors şi am văzut ceva ce cred că era Dumnezeu. 
Era energie în stare pură şi se simțea înțelepciunea ascunsă înăun- 
trul lui. Dumnezeu mi-a spus că toți trebuie să trăim în iubire, 
că trebuia să duc înapoi un mesaj de iubire. 

După aceea m-am pomenit pe o pajiște de la munte, iar bu- 
nica mea alerga spre mine cu nişte copii. M-a luat de mână şi 
am stat pe un podeț deasupra unui pârâu mic, vorbind despre 
viața mea (aveam nouă ani când bunica a murit din cauza unei 
tumori pe creier). Era aşa de vie și de sănătoasă! I-am spus că 
mi-e foarte dor de ea, şi ea a zis că ne veghează pe mine şi pe 
fiul meu. 

Apoi mi-a spus că trebuie să mă întorc, că încă nu e vremea 
mea. A zis că în locul acela nu există timp, că el e doar o invenţie 
a oamenilor. Am înţeles la ce se referă. Deodată m-am pomenit 

căzând pe spate prin tunel, lumina se îndepărta de mine, apoi am 
simțit o durere cumplită pentru că mă întorsesem în corpul meu. 

Iubirea e mesajul pe care mi-a spus Dumnezeu să-l duc îna- 
poi. Trebuie să ne iubim unii pe alții și să ne ajutăm unii pe alții. 
Întâlnirea cu Dumnezeu şi faptul că el mi-a vorbit m-au umplut 
de iubire. Folosesc pronumele masculin, dar el nu avea gen. Cu- 
lorile acelea minunate, iubirea şi acea legătură uluitoare, toate 
m-au învăluit, iar acum încerc să răspândesc mesajul de iubire 
al lui Dumnezeu.! 


xec 


Wendy a simțit „o legătură cu toți cei de față“ şi s-a întors 
cu sentimentul că misiunea ei e „să răspândească mesajul 
iubirii“ pe care i l-a încredințat Dumnezeu. Aşa cum am 
văzut, nu e un caz unic printre cei care s-au întâlnit cu 
Dumnezeu într-o NDE. 


„Am simțit iubirea lui Dumnezeu pentru mine 
şi pentru toată lumea“ 


Veronica nu ştie sigur dacă a fost înțepată de viespi obiş- 
nuite sau de viespi negre, dar e convinsă că reacţia alergică 
la aceste înțepături a dus la un şoc anafilactic. Iată cum s-a 
desfăşurat experienţa ei din vecinătatea morții: 


Îi auzeam pe paramedici discutând cât de gravă e situația şi ulti- 
mele cuvinte pe care mi le amintesc au fost: „Nu are puls. O 
pierdem“. Apoi am murit. 

Am ajuns direct într-un loc cu lumină — n-am trecut printr-un 
tunel și nici n-am avut senzația că aș fi călătorit. A fost ceva care 
s-a întâmplat imediat şi într-o stare de calm. Am zărit o intrare, 
dar nu ducea către rai. Nu era prea multă lumină, însă am putut 
discerne niște contururi vagi — al unei ființe alcătuite din iubire 
și ale multor alte ființe de iubire pură. 


1. www.nderf.org/NDERF/NDE_Experiences/wendy_g_nde.htm, 
Wendy G, NDE 7373. 

Nu existau decât iubire, bunătate şi adevăr, nu era loc pentru 
teamă sau răutate. Erau numai lucruri care au de-a face cu iu- 
birea, o ambianţă mai mult decât desăvârșită şi plină de iubire 
aşa cum o înțelegem ca oameni. Nu pot s-o descriu în cuvinte. 
Eram extrem de fericită să mă aflu acolo. 

Am înțeles că fiinţa supremă alcătuită din iubire e Dumnezeu 
și am simţit iubirea lui pentru mine şi pentru toată lumea. A fost 
cel mai frumos şi mai emoţionant moment din viaţa mea. Alături 
de Dumnezeu mai erau şi alte ființe pline de iubire — parcă ar fi 
fost ajutoarele lui sau însoțitorii lui aflați la un nivel spiritual 
superior. Dumnezeu este iubire perfectă, dureros de desăvârșită, 
extraordinar de evoluată, şi totuși este o fiinţă cu suflet și iden- 
titate. Am simţit că păşim cu toţii pe calea spre iubire şi Dum- 
nezeu. 

Obiectivul nostru principal e iubirea şi descoperirea sursei 
iubirii, care e Dumnezeu. Scopul și obiectivul nostru e Dumne- 
zeu și iubirea lui desăvârșită: a-l sluji pe Dumnezeu, a ne iubi şi 
sluji unii pe alții, a creşte spiritual. Trebuie să înţelegem iubirea 
lui Dumnezeu şi cât de distructiv și periculos e opusul ei. Apoi 
trebuie să ne ridicăm spre Dumnezeu, spre o existenţă frumoasă 
și plină de iubire. 

Nu pot descrie în cuvinte timpul petrecut alături de Dumne- 
zeu şi iubirea lui desăvârşită. Genul de iubire pe care îl emană 
Dumnezeu și care înseamnă Dumnezeu depăşeşte înţelegerea 
omenească. Obiectivele noastre sunt Dumnezeu, iubirea, evolu- 
ţia spirituală, slujirea în iubire, unirea prin iubire. Vieţile noastre 
sunt doar aproximări ale lucrurilor pe care le putem realiza prin 
Dumnezeu şi iubirea lui. Iubirea noastră e imatură și văzută „ca 
prin oglindă, în ghiciturãă“* . Răspunsul se află în lumina şi iubi- 
rea lui Dumnezeu. Fericirea totală.’ 


I Corinteni 13:12 (n. red.). 
1. www.nderf.org/NDERF/NDE_Experiences/veronica_w_nde. 
htm, Veronica W, NDE 4158. 

Aş putea prezenta pe multe pagini relatările NDE care arată 
iubirea lui Dumnezeu. Veronica a spus foarte clar: „Când 
am simţit iubirea lui Dumnezeu pentru mine şi pentru toată 
lumea [...] probabil că a fost cel mai emoţionant şi dureros 
de desăvârşit moment“. Mărturiile din apropierea morţii 
ne arată că iubirea lui Dumnezeu e uriaşă şi necondiționată. 
Cei care au ajuns în vecinătatea morţii descriu în mod con- 
secvent iubirea lui Dumnezeu ca fiind profundă şi dincolo 
de orice am putea trăi vreodată pe pământ. 


Dumnezeu și lumina 


Cei care au trecut prin NDE ne spun că iubirea lui Dum- 
nezeu pentru fiecare dintre noi e desăvârşită, profundă, 
fără rezerve şi că se revarsă asupra tuturor oamenilor şi 
lucrurilor. Probabil că merită să ne închipuim ce s-ar în- 
tâmpla dacă înţelesul acestei descoperiri ar fi îmbrățișat la 
nivel global. 

Când Dumnezeu e văzut în decursul NDE, de multe ori 
e prezentă acolo şi o lumină nepământeană. Suntem cu 
toţii conştienţi de lumina din viaţa de zi cu zi, însă lumina 
lui Dumnezeu depăşeşte orice ne e nouă familiar. 


„Cu toții suntem fragmente din aceeași lumină“ 


Un bun exemplu în acest sens ne oferă Andy. Andy mai 
avea câteva zile până la balul din clasa a douăsprezecea. A 
mers să înoate într-un lac rece, a avut cârcei şi aproape s-a 
înecat. „Cobor din nou, mai adânc decât înainte“ — aşa a 
descris Andy NDE. „Braţele parcă-mi sunt îngheţate şi fie- 
care muşchi din corp urlă de durere. Nu mi-am imaginat 
vreodată că aş putea simţi o asemenea durere insuporta- 
bilă. Cobor tot mai mult în vreme ce minunatul soare de 

iunie dispare în întuneric. «Dumnezeule, totul e negru. Nu 
văd nimic.» “ Pe când se cufunda în întunecimea aceea groaz- 
nică, Andy şi-a pierdut cunoştinţa şi susţine că s-a întâlnit 
cu lumina lui Dumnezeu: 


Sunt tras instantaneu spre Lumină — îi simt intensitatea, căldura 
și iubirea. Pe măsură ce mă apropii, sunt absorbit de strălucirea 
și iubirea ei desăvârşită. Dumnezeule, eu sunt Lumina! 

Mă uit înspre sursa Luminii şi văd o siluetă omenească uriaşă 
care strălucește cu puterea a o mie de sori. Deși n-am mai văzut 
niciodată silueta, o recunosc, iar ea îmi vorbește: „Andy, nu-ţi 
fie frică. Andy, te iubesc. Andy, noi te iubim“. 

Lumina mă cunoaşte, ştie cum mă cheamă! În jurul formei 
de Lumină sunt milioane de alte Lumini care îmi urează bun 
venit din nou acasă. Le cunosc pe toate, iar ele mă cunosc pe 
mine — suntem fragmente din aceeași Lumină. Le spun: „E bine 
să fiu iar acasă.“ Știu că suntem cu toții din nou împreună acasă. 

Deși mă aflu în Lumină şi Lumina se află în mine, eu tot 
Andy sunt. Sunt peste tot şi doar în locul acela în acelaşi timp. 
Sunt o persoană, dar sunt și Lumină nesfârșită, caldă, iubitoare. 

N-am mai auzit până acum vocea Luminii, dar nu-mi e ne- 
cunoscută. lar Lumina are un zâmbet frumos pe care-l recunosc. 
Vorbim și râdem împreună. Lumina are răspuns la toate între- 
bările din univers — iar eu nu am întrebări, pentru că știu tot ce 
știe şi Lumina, adică tot! 

Lumina ştie şi tot ce am făcut şi voi face vreodată, dar mă 
iubeşte necondiţionat. Lumina mă iubește pentru că sunt Andy — 
un fragment de Lumină. Nu există teamă, judecată, pedeapsă, 
vină sau ruşine. Nici o carte a faptelor bune şi rele. În Lumină 
sunt doar căldură, pace, veselie, bucurie, iertare și iubire. Sunt 
una cu Lumina care iubeşte necondiționat. Sunt acasă pentru 


totdeauna. 

Și apoi tresar pentru că Lumina îmi spune „Andy, trebuie să 
te întorci“. lar eu spun „Nu, nu mă mai întorc niciodată“. Dar 


ac 1 


Lumina spune din nou „Andy, trebuie să te întorci“. 


Experienţa i-a schimbat lui Andy viaţa. El crede acum că 
„Suntem cu toţii una în Lumina lui Dumnezeu“. E o obser- 
vaţie pe care cei care ajung în vecinătatea morţii o fac 
adesea: Dumnezeu nu e doar pentru ei, ci pentru noi toți. 
Şi, cumva, adevărul acesta poate fi asociat calităţii lui Dum- 
nezeu de a fi lumină. 


„Mirat, năucit, uluit, copleșit“ 


Martin avea paisprezece ani şi făcea experimente cu droguri 
periculoase când a luat o supradoză. Martin povesteşte în- 
tr-un mod terifiant cum inima i-a bătut nebuneşte înainte 
să se oprească. Şi-a pierdut cunoştinţa şi a avut o NDE: 


Plutisem sau zburasem, dar acum stăteam în picioare pe „po- 
deaua“ unui „salon“ și priveam spre „capătul îndepărtat“. Dum- 
nezeu era acolo. Sau, mai precis, un Foc uriaș sau o Lumină 
uriaşă despre care am înţeles că Îl „reprezenta“ pe Dumnezeu 
sau Îi era „locţiitor“. (Dar în același timp chiar era Dumnezeu. 
Nu pot să explic paradoxul ăsta; a fost pur şi simplu ceva ce a 
trebuit să accept. Dar n-a fost o problemă pentru că nu era loc 
de vreo „intelectualizare“, era doar experiența brută, goală-go- 
luță, a Prezenţei lui Dumnezeu.) 

Nu pot să descriu cum m-am simțit. Am fost mirat, năucit, 
uluit, copleșit. Dar cuvintele astea nu descriu profunzimea expe- 
rienței. Dumnezeu era complet „dincolo“ de orice mi-am închi- 
puit vreodată — dincolo de limbaj şi gândire, cu totul dincolo, 
dar în același timp era chiar în fața mea, misterios de apropiat 


1. www.nderf.org/NDERF/NDE_Experiences/andrew_p»s_nde. 
htm, Andy P's, NDE 2335. 

și „accesibil“. Acum o să spun ceva care poate părea jalnic: iu- 
bire totală, bunătate totală, cunoaştere totală. 

Și Dumnezeu „a vorbit“ cu mine! Nu prin viu grai, ci direct 
în minte. Şi mi-a „spus“ lucruri extrem de profunde. Nu pot să 
repet, dar ideea generală era că: „Tu nu prea te cunoşti pe tine 
însuți, nu-i aşa} “ 

Întrebările lui Dumnezeu păreau simple, dar aveau şi alte 
înțelesuri, de genul: „Tu chiar nu ştii nimic, nu-i aşa?“ Și „Ni- 
meni nu ştie nimic, nu-i aşa? “ Ceea ce înseamnă că nu ştim cum 
să iubim sau cum să existăm deplin conştienţi de faptul că Dum- 
nezeu există. Ce puteam să spun? A trebuit să recunosc că nu, 
nu ştiu nimic — la urma urmei, stăteam în fața lui Dumnezeu, 
care ştie tot! Aşa că a trebuit să mă întorc. Dumnezeu o ştia şi 
o știam și eu. S-a încheiat discuţia. Am fost dezamăgit. Am crezut 
că o să „trec mai departe“ în Lumină, dar, supus și trist, m-am 
întors pe călcâie ca să revin aici.! 


c 


Pentru Martin, Dumnezeu poate fi înfăţişat ca „lumină“ 
sau „foc“, cu toate că nici una din variante nu surprinde 
întru totul realitatea experienței lui. 


„Lumina era ca un hotar“ 


Cei care trec prin NDE folosesc cuvinte omenești pentru 
a-şi descrie întâlnirile supraomeneşti cu Dumnezeu. Toate 
cuvintele din dicţionar nu pot descrie uimitoarea întâlnire 
cu Dumnezeu. Așa a fost şi în cazul lui Lloyd, care a trecut 
printr-o NDE ca urmare a unei reacţii alergice la medica- 
mente. Lloyd s-a întâlnit cu lumina lui Dumnezeu: 


Lumina era ca un hotar transparent. Am păşit în lumină. Mi-e 
greu să găsesc cuvintele potrivite ca să descriu ce am simțit. Am 
fost orbit de lumină, nu puteam să văd nimic, dar ochii nu mă 


1. www.nderf.org/NDERF/NDE_Experiences/krikrikit»s_nde.htm, 
Krikrikit%, NDE 2730. 

dureau. Parcă m-aş fi uitat la un soare de un milion de ori mai 
puternic, o lumină albă pură. M-am simțit încălzit, în siguranță 
și liniștit în prezenţa iubirii aceleia pure, necondiționate. Lumina 
mă absorbea, iar viața mea se desfăşura înaintea ochilor. Poate că 
am plâns. Mi-era ruşine, dar am simțit iubirea şi am știut că totul 
era în ordine. Mi-am dat seama că mă aflu în prezenţa lui Dum- 
nezeu.| 


Experienţa lui Lloyd include un mesaj de încurajare im- 
portant: „Am şi simţit sau ştiut că un fiu pe care l-am pier- 
dut într-un accident la treizeci şi doi de ani era în siguranță 
în lumină. Acum ştiu că moartea nu e sfârşitul. Există viaţă 
după moarte“. 

Pentru Lloyd, lumina lui Dumnezeu era ca o piatră de 
hotar, minunată, pură, încălzită de iubirea lui Dumnezeu. 
Din nou, astfel de asocieri au apărut deja în exemplele 
anterioare şi sunt elemente comune în descrierile făcute 
luminii nepământeşti întâlnite dincolo. 


„Am fost făcută din aceeași lumină“ 


Anna tocmai îl născuse pe fiul ei când a început să sânge- 
reze. „Jetul de sânge [...] s-a transformat brusc într-un 
şuvoi nesfârşit“, scrie ea. A intrat în comă şi a avut o NDE: 


Singurul cuvânt pe care l-aș folosi ca să descriu experiența sau 
călătoria ar fi „realitate“. A fost cel mai real lucru care mi s-a 
întâmplat vreodată. Viaţa trăită până atunci era un experiment 
nesemnificativ pentru care mă oferisem voluntară. Sinele meu, 
eul meu nu era Anna, femeia care tocmai născuse. Eram o ființă 
de lumină, din toate punctele de vedere. Am fost făcută din 
aceeași lumină care strălucea în lacul limpede de dinaintea 
ochilor mei. Lumina percepea şi simţea tot, gândea şi înțelegea 


I. www.nderf.org/NDERF/NDE_Experiences/lloyd_p_nde.hrm, 
Lloyd P's, NDE 2764. 

tot. Știa că eram, în sfârşit, acasă! Și am simţit şi imponderabi- 
litate — nici urmă de gravitație, nici o forță care să mă țină an- 
corată. Eram atât de fericită că n-o să mai fiu nevoită să dorm 
sau să mănânc, că n-o să mai simt oboseală, emoţii negative sau 
anxietate. Acolo doar pluteşti uşor, dansezi și cânţi, fără imagini 
sau sunete. Doar ești. Pentru asta suntem — ca să fim! Lumina 
era Dumnezeu. 


Fascinant în relatarea Annei e faptul că şi-a dat seama că 
e „făcută din aceeaşi lumină“ şi că Dumnezeu e, în ace- 
laşi timp, lumina. Asta ne arată că „lumina“ surprinde 
universalitatea experienţelor prin care au trecut aceşti 
oameni. 


Lumina lui Dumnezeu 


lată şi mărturii despre Dumnezeu şi lumină, relatate de cei 
care trec prin asemenea experienţe: 


- Lumina m-a pătruns cu totul. N-am mai simţit nici- 
odată o astfel de iubire. Fiecare celulă din corp era plină 
de iubire venită de la lumină şi am început să râd şi să 
plâng în acelaşi timp. Plângeam de bucurie, pentru că 
ştiam că sunt dusă în lumina lui Dumnezeu, şi râdeam 
de mine pentru că mă îndoisem că o să mi se întâmple 
vreodată asta.? 

— La capătul tunelului se afla cea mai strălucitoare lumină 
pe care am văzut-o vreodată. Când m-am uitat la ea, nu 
m-a orbit, cum face soarele nostru. Am ştiut că atunci 


1. www.nderf.org/NDERF/NDE._Experiences/anna_a_nde.hrm, 
Anna A, NDE 7433. 

2. www.nderf.org/NDERF/NDE_Experiences/leonard_s_nde_5270. 
htm, Leonard S, NDE 5270. 

când ating lumina o să mor. Lumina era Dumnezeu. 
Nu-mi era teamă să merg acolo.! 

Lumina era Dumnezeu şi totul era cufundat în lumină.? 
Lumina era Dumnezeu — n-am nici un dubiu. Era locul 
creaţiei totale, şi era peste tot în jurul meu. În fiecare 
loc unde mă uitam vedeam lumina.” 

Am văzut o lumină strălucitoare care era de o mie de 
ori mai puternică decât soarele şi am simţit că razele 
îndreptate asupra mea erau făcute din pace, iubire şi 
seninătate. Eram în siguranţă, eram acasă şi aparțineam 
locului aceluia. Da, Dumnezeu era lumina strălucitoare 
pe care am văzut-o.* 

Deşi sunt scriitor, nu găsesc cuvintele prin care să explic 
desăvârşirea pe care am văzut-o. E ca şi cum ai încerca 
să explici o culoare pe care n-o poţi vedea cu ochii. Am 
înţeles că sufletul e nemuritor şi e destinat să se întoarcă 
de unde a venit. Dumnezeu era în spatele luminii pe 
care am văzut-o şi voiam să mă întorc la El.5 


1. www.nderf.org/NDERF/NDE_Experiences/frank_p_nde.htm, 


Frank P, NDE 2936. 


2. www.nderf.org/NDERF/NDE_Experiences/victor_b_nde.hrm, 


Victor B, NDE 4081. 


3. www.nderf.org/NDERF/NDE_Experiences/james_n_nde.htm, 


James N, NDE 6200. 


4 www.nderf.org/NDERF/NDE_Experiences/sheree_f_nde.htm, 


Sheree F, NDE 6344. 


5. www.nderf.org/NDERF/NDE_Experiences/lael_nde.htm, Lael, 


NDE 6939. 

Infăţișarea lui Dumnezeu 


Se pare că majoritatea celor care se întâlnesc cu Dumnezeu 
în vecinătatea morţii folosesc cuvântul „lumină“ când vor- 
besc despre înfăţişarea Lui. Când intră în amănunte despre 
felul cum li s-a arătat Dumnezeu, descrierile sunt diferite. 

Lucia a descoperit şi ea acest lucru. A suferit o reacţie 
alergică violentă la medicamente chiar înainte de operaţie. 
Iată ce spune: „Ultimul lucru pe care l-am auzit când mai 
eram în corpul meu a fost ţiuitul constant al aparatului care 
înregistrează bătăile inimii, ca în filme, când moare cineva“. 
În timpul NDE s-a întâlnit cu Dumnezeu: 


Mă aflam înaintea acestei ființe despre care ştiam că e sfântă. 
Am simţit că Dumnezeu mi s-a arătat așa cum mi-l imaginasem 
mereu: un bătrân cu o barbă mare. Adoptase înfățișarea asta ca 
să nu-mi fie frică. N-am avut în viața mea un sentiment mai 
profund de siguranță.! 


Despre cum Dumnezeu alege înfăţişări diferite în cadrul 
NDE ne relatează şi o altă persoană: 


Cred că experienţa fiecăruia e unică şi depinde de mentalitatea 
și sistemul de credințe al fiecăruia. Eu n-a trebuit să-i văd pe 
Dumnezeu sau Isus cu înfățișare omenească pentru că am înțe- 
les dintotdeauna că poate exista un Dumnezeu ca „ființă“, dar 
nu neapărat ca „om“. 
lată ce au avut de spus despre întâlnirea cu Dumnezeu şi 
alte persoane care au trecut prin NDE: 
1. www.nderf.org/NDERF/NDE_Experiences/lucia_|_nde.htm, 
Lucia L’s, NDE 2759. 

2. www.nderf.org/NDERF/NDE_Experiences/michelle_r_nde.htm, 
Michelle R’s, NDE 2797. 

- Era cea mai frumoasă ființă pe care am văzut-o vreo- 
dată. Am fost învăluită în iubire pură şi pace, şi o stare 
de bine, o senzaţie pe care n-o pot descrie. M-am simţit 
în siguranță şi am simţit o iubire incandescentă ca nici 
o alta. El era Şeful. Aşa-i spun acum. Era Dumnezeu, 
fiinţa supremă, unicul. Avea păr alb şi lung până sub 
umeri. Era de culoarea fibrei de sticlă din furnale. Părea 
mai moale decât orice am văzut vreodată. Avea şi o 
barbă lungă, vălurită, albă şi moale, care-i ajungea până 
la jumătatea pieptului. Avea pielea de o nuanţă undeva 
între auriu şi bronz, ca un metal. Era cel mai frumos 
lucru pe care l-am văzut vreodată. Purta un caftan cu 
mâneci evazate şi brodat cu aur la guler, mâneci şi tiv. 
Era dintr-un material subţire, mătăsos, care cădea liber. 
Avea guler mandarin. Pe sub caftan îi jucau muşchii. 
Am simţit o iubire pură, dar nimic sexual. Ochii lui 
aveau o culoare care nu există în curcubeul nostru. Când 
m-am uitat în ochii lui, mi s-au dezvăluit toate secretele 
universului.! 

—  Închipuiţi-vă o sferă de energie intensă, formată din 
lumină alb-aurie. În mijlocul sferei se zărea figura unei 
persoane — nu mi-am dat seama dacă era bărbat sau 
femeie. În jurul sferei erau sfere de energie mai mici, de 
toate culorile şi care se roteau în jurul sferei mari. Însă 
forma nu conta şi nu contează -importantă e energia pe 
care o emana forma respectivă. Odată ce ai „experimen- 
tat“ energia aceea, forma nu mai contează. Mi-am dat 
seama cine era recunoscând energia pe care o emitea.? 


1. www.nderf.org/NDEREF/NDE_Experiences/cynthia_y_nde.htm, 
Cynthia N, NDE 4020. 

2. www.nderf.org/NDERF/NDE_Experiences/sam_j_nde.htm, Sam 
], NDE 7352. 

— Am crezut cu tărie că l-am văzut pe Dumnezeu, nu sub 
formă de femeie, cum m-aş fi aşteptat, ci de bărbat. Dum- 
nezeu părea făcut dintr-o ceaţă cristalină, ca de auroră 
boreală, care alcătuia silueta unui bărbat.! 

- Dumnezeu e imposibil de descris, imposibil de imaginat, 
şi nu e om. 


Legătura 


Multe persoane care trec prin NDE vorbesc şi despre uni- 
rea cu Dumnezeu sau cu prezenţa universală a lui Dum- 
nezeu. În experienţa ei, Bella a avut o viziune interesantă 
din viitor — şi-a văzut propriul mormânt aşa cum ar fi ară- 
tat dacă ea ar fi ales să nu se întoarcă la viaţa pe pământ. 
„La şase, şapte sau opt ani mi s-a spus în vis că voi avea 
ocazia să trăiesc sau să mor înainte să împlinesc douăzeci 
şi patru de ani. Accidentul de schi nautic a avut loc cu trei 
luni şi douăsprezece zile înainte să împlinesc douăzeci şi 
patru de ani.“ Cu ocazia accidentului, Bella s-a întâlnit cu 
Dumnezeu: 


M-am simţit „parte din întreg“. Eram cufundată complet în sub- 
stanța tuturor lucrurilor. M-am simţit în prezenţa lui Dumnezeu. 
Ştiam cine sunt eu, dar n-am simțit durere și nu-mi era frică. 
Eram înconjurată de o lumină albă copleșitoare şi am simţit pace, 
iubire, armonie şi bunătate incredibil de intense. Am simţit bună- 
tate peste tot în jurul meu. lar apoi am simţit că mi se pune o 
întrebare — dacă sunt pregătită să mor. Aveam sentimente con- 


1. www.nderf.org/NDERF/NDE_Experiences/raven_r_nde.htm, 
Raven R, NDE 3178. 

2 www.nderf.org/NDERF/NDE_Experiences/shannon_t_nde.htm, 
Shannon T, NDE 6119. 

tradictorii. Mi-am văzut mormântul și cei doi copii stând lângă 
tatăl lor, plângând. Am simţit că nu-mi puteam părăsi copiii. 

Sufletul meu a recunoscut entitatea aceea ca Dumnezeu. Fă- 
ceam parte dintr-o lumină albă uriaşă și am simțit multe entități 
pline de iubire, bunătate și pace. Mi-e greu să găsesc cuvintele 
potrivite ca să descriu starea de „unitate-cu-tot“ în care am intrat. 
Toate sufletele sunt legate între ele. Toate au un scop și fiecare 
persoană e menită să-și perfecționeze abilităţile necesare pentru 
a îndeplini obiectivul respectivului suflet.! 


Bella a mai spus despre experienţa ei din vecinătatea morţii 
că „a fost reală. Chiar mi-a influenţat viaţa în mod pozitiv. 
M-a învăţat să fiu smerită. Mi-a confirmat faptul că Dum- 
nezeu există şi că toţi facem parte dintr-un Întreg“. 


Unitatea cu Dumnezeu 


M-a surprins cât de frecvent şi asemănător e descrisă le- 
gătura şi unitatea cu Dumnezeu în cadrul NDE. Studiile 
mele religioase anterioare nu mă pregătiseră deloc pentru 
asta. Şi totuşi iată că persoanele care au trecut prin astfel 
de experienţe continuă să povestească despre sentimentul 
extraordinar al unităţii cu Dumnezeu. 

În timp ce mă chinuiam să înţeleg acest lucru am avut 
un moment de luminare când am citit în dicţionar defini- 
ţia cuvântului „iubire“. Definiţia arată că atașamentul e o 
caracteristică definitorie a iubirii. În cadrul NDE, Dumnezeu 
pare atașat de noi toţi, chiar unit cu noi toți. Însăși defini- 
ţia din dicţionar a cuvântului „iubire“ m-a ajutat să înţe- 
leg că iubirea extraordinară a lui Dumnezeu s-ar manifesta 


1. www.nderf.org/NDERF/NDE_E xperiences/bella_j_nde.htm, 
Bella J, NDE 7303. 

sub forma unui ataşament ieşit din comun, o unire şi o 
unitate care exprimă iubirea copleşitoare a lui Dumnezeu 
pentru noi toţi. 

Multe persoane care au trecut prin NDE au vorbit de- 
spre unirea şi unitatea cu Dumnezeu în timpul experienţei: 


— Am simţit că şi eu sunt lumină. Suntem cu toţii parte 
din lumină. Fiecare suflet face parte din întreg, sau din 
Dumnezeu.! 

— Nu l-am văzut pe Dumnezeu cu ochii, dar Dumnezeu 
era totul şi pretutindeni. N-am simţi nici un fel de se- 
parare între noi.? 

- În interior suntem cu toţii fraţi şi surori şi cu toţii exis- 
tăm sub ocrotirea unui singur Dumnezeu.? 

—- Am fost una cu Dumnezeu sau cu Sufletul Colectiv, Pă- 
rintele Cerului, Puterea Superioară, oricum vreţi să-i 
spuneţi. A fost o iubire perfectă.“ 

— Am fost conştient de unitate, de legătura cu Dumnezeu 
şi cu toate celelalte suflete, dar şi de individualitate.* 

- Cu toţii suntem Unul. Unul este Dumnezeu. Împărţirea 
lui unu în doi reprezintă viaţa.* 


1. www.nderf.org/NDERF/NDE_Experiences/barbara_s:s_nde. 
htm, Barbara S, NDE 7375. 

2. www.nderf.org/NDERF/NDE_Experiences/kathy_vb_nde.htm, 
Kathy VB, NDE 7157. 

3. www.nderf.org/NDERF/NDE_Experiences/casper_nde.htm, 
Casper NDE 4210. 

4. www.nderf.org/NDERF/NDE_Experiences/peter_k_nde.htm, 
Peter K, NDE 2877. 

ş. www.nderf.org/NDERF/NDE_Experiences/harold_r_nde.hrm, 
Harold R, NDE 6141. 

6. www.nderf.org/NDERF/NDE_Experiences/jean_r_nde_6166. 
htm, Jean R, NDE 6166. 

Intensitatea experienţei 


În foarte multe NDE, întâlnirea cu Dumnezeu naşte pa- 
siune şi trăire intensă. Acest lucru se observă în relatarea 
lui Michael. La şaisprezece ani, în timpul unei operaţii, 
inima i s-a oprit. În clipa aceea a început experienţa lui din 
vecinătatea morţii: 


Parcă aș fi fost cufundat într-o esenţă sau formă de energie pe 
care n-o pot descrie decât drept cea mai pură formă de „iubire“ 
care există. A fost minunat — sufletul parcă îmi fusese contopit 
cu sufletul fiinţei pe care o înțelegem ca fiind Dumnezeu. Nu-mi 
mai dădeam seama unde începeam şi unde mă sfârşeam. Nu 
eram într-un corp — eram înăuntrul şi în jurul lui, precum şi parte 
dintr-o senzație minunată, copleșitoare, de iubire şi înțelegere. 
Și mă simțeam liniştit pe de-a-ntregul. 

Ştiam ce se întâmplase din punct de vedere fizic, dar nu-mi 
făceam griji despre consecinţele sfârşitului vieții mele fizice. Mă 
aflam într-un loc total diferit, un loc mult mai frumos. Voiam să 
rămân acolo. Am simţit pace, liniște, seninătate şi iubire depline — 
și toate în același timp! Cuvintele pur şi simplu pălesc față de 
senzaţia aceea şi nu pot descrie cât de minunat era. Cum să nu 
vrei să rămâi acolo? Acum cred că toţi vor deveni una cu Dum- 
nezeu când le va veni clipa.! 


Omniprezenţa lui Dumnezeu 


La un moment dat în viaţă, mulţi îşi pun întrebarea „Unde 
e Dumnezeu?“ După ce am studiat NDE, cred că ele su- 
gerează că răspunsul corect ar fi „Dumnezeu e peste tot“. 
Teologii folosesc termenul de omniprezență pentru a ex- 
prima acest atribut al lui Dumnezeu. E o trăsătură în 


1. www.nderf.org/NDERF/NDE_Experiences/michael_h_nde.hrm, 
Michael H, NDE 3264. 

perfect acord cu unitatea şi legătura lui Dumnezeu cu 
toate lucrurile şi cu toţi oamenii, aşa cum sunt ele de- 
scrise de cei care au trecut prin NDE. Multe dintre aceste 
relatări ne spun că n-am fost niciodată separați de Dum- 
nezeu în viaţa noastră pe pământ şi că nici n-o să fim 
vreodată. 

Mesajul profund şi încurajator al celor care au avut 
NDE e că Dumnezeu e cu noi în fiecare clipă, atât în viaţa 
de pe pământ, cât şi în viaţa de apoi, şi că Dumnezeu ne 
iubeşte pe toți. 


5 
SCOP, SENS ȘI RELAŢII 


Mărturiile din vecinătatea morţii sunt o lectură tulbură- 
toare. În esenţă, e vorba despre oameni aflaţi la hotarele 
morţii, care întâlnesc o lume spirituală plină de înţelep- 
ciune, înţelegere şi iubire. Toate aceste elemente sunt im- 
presionante în felul lor, dar puterea iubirii e cea care se 
remarcă cel mai mult. 

După o zi în care am de-a face cu mai multe cazuri 
grave de cancer sau cu pacienţi înspăimântați de confrun- 
tarea cu moartea, citesc uneori mărturii din vecinătatea 
morţii ca să-mi amintesc de faptul că viaţa de pe pământ 
nu e singura viaţă pe care o primim. Îmi e clar că persoa- 
nele pe care le întâlnesc, cele care trec printr-o astfel de 
experienţă, par interesate să ne înveţe despre iubire. 

Frapant la aceste mărturii e şi faptul că lecţiile despre 
iubire nu vin uşor. De multe ori, aceşti exploratori ai ce- 
rurilor sunt siliţi să înţeleagă iubirea şi alte idei pe care nu 
le întâlnim în mod obişnuit în viaţa pământeană. NDE ne 
dezvăluie o iubire idealizată care, spun ei, ar trebui să fie 
un obiectiv pentru noi chiar şi în această lume imperfectă. 
Persoanele care trec prin NDE povestesc cât de greu le e să 
pună în practică iubirea pe care o întâlnesc în experienţa 
lor. De multe ori, acest lucru rămâne dificil chiar şi după 
mulţi ani de la întâmplare. 

Sensul și scopul vieţii 


Cei care trec prin NDE învaţă din experienţele lor lucruri 
care se leagă mult de problematica „sensului vieţii“. De 
multe ori ei au răspuns pentru întrebări care au frământat 
omenirea de mii de ani: unde eram înainte de naştere? De 
ce suntem aici, pe Pământ? Unde mergem după moarte? 
Cea mai recentă versiune a chestionarului NDERF explo- 
rează toate aceste lucruri. Una dintre întrebări sună aşa: 
„Pe parcursul experienţei, aţi primit vreo informaţie anume 
despre sensul sau scopul vieţii sau aţi perceput conştient 
ceva în acest sens?“ Întrebarea a fost formulată de aşa na- 
tură încât să se refere la informaţiile obţinute de respondent 
pe parcursul experienţei, nu la vreun alt moment din viaţă. 

lată cum sunt împărţite cele 420 de răspunsuri pe care 
le-am primit: 


Da 153 (36,4%) 
Nu sunt sigur/ă 43 (10,2%) 
Nu 224 (53,3%) 


Am dat respondenţilor posibilitatea să elaboreze şi răs- 
punsuri-naraţiune. Cei care au trecut prin NDE au împăr- 
tăşit cu noi ce au aflat în decursul evenimentului despre 
sensul şi scopul vieţii. La fel ca în cazurile anterior discu- 
tate în carte, am căutat consecvenţele şi inconsecvenţele 
din relatări. Am fost iarăşi impresionat de consecvenţa 
remarcabilă a răspunsurilor. 

În relatările împărtășite de-a lungul timpului prin NDERF 
există sute de cazuri unde apar informaţii despre sensul şi 
scopul vieţii, iar poveştile acestea au un conţinut frapant 
de uniform. Asta mă face să cred că lucrurile pe care le-au 
aflat în pragul morţii persoanele care au trecut printr-o 

astfel de experienţă au o importanţă vitală pentru întreaga 
omenire. 

Oamenii aceştia au primit informaţii despre sensul şi 
scopul vieţii sub forma unor concepte generale. E un lucru 
care n-ar trebui să ne surprindă, pentru că sunt foarte rare 
cazurile când cineva primeşte în timpul experienţei infor- 
mațţii foarte precise despre ce să facă şi să nu facă în timpul 
vieţii pe pământ. Cine trece printr-o astfel de experienţă 
nu primeşte aproape niciodată instrucţiuni precise despre 
vocaţie, despre persoana cu care să se căsătorească şi aşa 
mai departe. 

Unul dintre cele mai consistente şi importante lucruri 
pe care-l află persoanele care trec printr-o NDE e acela că 
vieţile noastre pământeşti chiar sunt pline de sens şi im- 
portanță. E o veste extraordinar de bună într-o lume unde 
atât de mulţi ajung în pragul disperării, crezând că e impo- 
sibil ca viaţa lor să aibă sens sau importanţă. lată ce au de 
spus cei care au ajuns în vecinătatea morții: 


- Totul e exact aşa cum ar trebui să fie. Nu situaţiile din 
viaţă sunt importante — contează cum abordăm ce ni se 
aşterne în cale. Totul ţine de învăţare.! 

— Ştiu că suntem aici cu un rost. Fiecare dintre noi are un 
scop. E nevoie de noi.? 

—  ubiţi-vă unii pe alii.? 

- Trebuie să ne iubim şi să ne acceptăm pe noi înşine şi 
unii pe alţii. Faptele şi alegerile noastre se pot naşte fie 


1. www.nderf.org/NDERF/NDE_Experiences/john_r_nde.htm, 
John R, NDE 6102. 

2. www.nderf.org/NDERF/NDE_Experiences/dw_nde.htm, DW, 
NDE 6106. 

3. www.nderf.org/NDERF/NDE_Experiences/ michael_p_nde.hrm, 
Michael P, NDE. 6140. 

din iubire, fie din teamă — iubirea e lumină aurie, teama 
e întuneric.! 

— Viața e ca s-o trăim, nu ca să impresionăm pe cineva 
sau să obţinem ceva. E propriul ei scop.? 


Nu trebuie să ne surprindă faptul că multe persoane care 
au trecut printr-o NDE devin conştiente că Dumnezeu e o 
parte importantă din scopul vieţii noastre pe pământ: 


— De când am avut experienţa, am început să cred că sun- 
tem cu toţii creaţi de un Dumnezeu al iubirii pentru a 
trăi o viaţă a experienţelor, şi apoi să ne întoarcem la El.? 

- Trebuie să-i mulţumim lui Dumnezeu pentru fiecare 
moment pe care-l petrecem pe pământ cu darurile Sale: 
familie, copii şi roadele pământului pe care EI ni l-a 
oferit. Ne-a dat totul.* 


După cum am văzut, în cele mai multe cazuri informaţiile 
pe care le aduc persoanele ajunse în vecinătatea morţii 
despre sensul şi scopul vieţii au legătură cu iubirea. Dată 
fiind importanţa enormă a iubirii, să nu ne mirăm că toţi 
aceşti oameni au descoperit că iubirea pare a fi un pilon 
al vieţii noastre pe pământ. 

Helen D. avea nouă ani când s-a înecat şi a trecut prin- 
tr-o NDE. S-a pomenit în prezenţa unor fiinţe care păreau 
„nefamiliare“, şi totuşi avea impresia că „le cunoaşte, cumva“. 


1. www.nderf.org/NDERF/NDE_Experiences/trisha_s_nde.htm, 
Trisha S, NDE 6184. 

2. www.nderf.org/NDERF/NDE_Experiences/earl_m_nde.htm, 
Earl M, NDE 6197. 

3. www.nderf.org/NDERF/NDE_Experiences/ana_r_nde.htm, Ana 
R, NDE 6118. 

4. www.nderf.org/NDERF/NDE_Experiences/shannon_t_nde.htm, 
Shannon T, NDE 6119. 

Helen avea multe întrebări pentru aceste ființe, cum au 
mulți ca ea. A avut norocul să se afle în prezenţa lor sufi- 
cient de mult încât să primească nişte răspunsuri excelente: 


După ce panica iniţială s-a risipit, am rămas cu multe întrebări. 
Voiam să aflu cum funcționează lumea, cum a fost creată, care 
e scopul nostru în viață, de ce suntem aici și cum am ajuns să 
fim aici. Au încercat să mă tempereze. Mi-au zis că nu-mi pot 
spune atunci totul. Au zis că le-ar fi greu să explice şi că răspun- 
surile sunt dincolo de puterea noastră de pricepere. Dar mi-au 
zis că scopul nostru pe pământ e să iubim şi că iubirea e scopul 
pe pământ, dar că uneori oamenilor le e greu să înțeleagă asta.! 


Am primit răspunsuri la chestionar care vin ca un ecou a 
ceea ce a spus Helen despre sensul şi scopul vieţii: 


— Sensul sau scopul vieţii e iubirea. Pur şi simplu iubirea.? 

—  Scopule să învăţăm şi să înţelegem iubirea.’ 

— Viața e o ocazie pentru noi în care să ne exprimăm şi 
să experimentăm iubirea. Numai iubirea e reală.* 

— [Iubirea necondiționată, iar datoria noastră e să ne aju- 
tăm unii pe alţii să descoperim bucuria.’ 

— Singurul lucru care conta era iubirea.€ 


1. www.nderf.org/NDERF/NDE_Experiences/helen_d_nde.htm, 
Helen D, NDE 4507. 

2. www.nderf.org/NDERF/NDE_Experiences/demi_b_nde.htm, 
Demi B, NDE 6405. 

3. www.nderf.org/NDERF/NDE _Experiences/john_d_nde_6417. 
htm, John D, NDE 6417. 

4. www.nderf.org/NDERF/NDE_Experiences/enocia_j_nde.htm, 
Enocia J, NDE 6291. 

ş. www.nderf.org/NDERF/NDE _Experiences/kate_d_nde_6443. 
htm, Kate E, NDE 6443. 

6. www.nderf.org/NDERF/NDE _Experiences/bella _f_possible_ 
nde.htm, Bella F, NDE 7660. 

-  Luăm iubirea aceea cu noi dincolo. Cei care-şi fac griji 
pentru o persoană dragă care a murit n-au nici un motiv 
să se îngrijoreze. Nu murim singuri.! 

— Ca să ne depăşim temerile trebuie să ne iubim şi să ne 
acceptăm pe noi înşine şi unii pe alţii. Faptele şi alege- 
rile noastre se pot naşte fie din iubire, fie din teamă -— 
iubirea e lumină aurie, teama e întuneric.? 


Mesajul primit de cei care au trecut printr-o NDE e acela 
că suntem aici cu un scop şi că iubirea e foarte importantă 
pentru sensul şi scopul vieţii noastre pe pământ. 


Relaţii 


Mulţi dintre cei care trec prin NDE descoperă că relațiile 
lor cu cei dragi sunt o componentă esenţială din sensul şi 
scopul vieţii. E adevărat mai ales în privinţa relaţiilor cu 
copiii. lată ce răspunsuri cu privire la relaţii am primit la 
întrebările din chestionar despre sensul şi scopul vieţii: 


- A trebuit să mă întorc pentru cei dragi, pentru că ar fi 
suferit enorm fără mine. Aveam de dus la bun sfârşit o 
lucrare însemnată, lucrare care să ajute omenirea în- 
treagă.* 

- Trebuia să-mi cresc copilul şi să dau rost vieţii mele.* 





1. www.nderf.org/NDERF/NDE._Experiences/lisa_h_nde_ş073. 
htm, Lisa H, NDE 5073. 

2. www.nderf.org/NDERF/NDE_Experiences/trisha_s_nde.htm, 
Trisha S, NDE 6184. 

3. www.nderf.org/NDERF/NDE_Experiences/veronica_m_nde. 
htm, Veronica M, NDE. 6221 

4. www.nderf.org/NDERF/NDE_Experiences/marsha_r_nde.htm, 
Marsha R, NDE. 6464. 

— Am simțit o confirmare că sensul adevărat al vieţii e 
iubirea — pentru familie şi unii pentru alţii.! 


Uneori societatea pare să nu aprecieze efortul uriaş de care 
e nevoie ca să fii părinte sau să îngrijeşti pe cineva din 
familie. Însă majoritatea celor care trec printr-o NDE des- 
coperă că aceste relaţii sunt o parte esenţială din sensul şi 
scopul vieţii. Un mesaj întâlnit în majoritatea NDE e acela 
al iubirii în cadrul tuturor relaţiilor noastre pe pământ. 


„Imi pare atât de rău!“ 


Carol era gata să moară din pricina unor complicaţii ale 
anemiei aplastice, o afecţiune foarte gravă a măduvei osoase. 
A aflat multe despre însemnătatea relaţiilor când i s-a de- 
rulat viaţa prin faţa ochilor: 


Aţi putea spune că „mi-am revăzut viața prin fața ochilor“, dar 
a fost ceva mult mai profund — au fost mai multe perspective. 
Am retrăit întâmplări din viața mea din trei perspective, toate 
în acelaşi timp: (1) din punctul meu de vedere, (2) din perspec- 
tiva oricui mai era cu mine atunci şi (3) din perspectiva unui 
martor sau a unui privitor. 

O întâmplare pe care am trăit-o din nou m-a afectat profund. 
Eram în clasa a opta, iar eu şi prietenele mele o agresam verbal 
pe o amică. Era ceva crud — eram cufundată până peste cap în 
cruzime. Am simţit fiorul acela tainic pe care-l simţi când te porţi 
urât cu cineva într-o manieră chipurile sofisticată. Am simțit 
admirația — cu o notă de teamă — a fetelor care îmi ţineau isonul. 
Și am simțit umilința şi durerea fetei pe care o chinuiam. Nu 
doar că am văzut-o, „am fost ea“ când s-a ghemuit lângă dula- 
puri şi a început să plângă. M-au cuprins remușcările pentru ce 


1. www.nderf.org/NDERF/NDE_Experiences/fergus_j_nde.htm, 
Fergus J, NDE. 6524. 

făcusem şi pentru faptul că murisem şi nu mai puteam să mă 
revanșez. Mintea și inima mea strigau: „Imi pare rău! Imi pare 
atât de rău!“ 


E un exemplu emoţionant al modului cum ne afectează 
interacţiunile lipsite de iubire. Nu ştiu vreo metodă mai 
bună de a înţelege acest lucru decât trăind durerea din per- 
spectiva celeilalte persoane. 

Experienţa lui Carol a avut un final fericit după episo- 
dul în care viaţa i s-a derulat prin faţa ochilor: 


Am auzit un chicotit şi am simțit o prezență lângă mine în întu- 
neric. Prezenţa s-a amuzat de disperarea mea şi a spus cu inima 
și mintea ceva de genul: „Erai doar un copil. Cam cât de rea 
crezi că puteai să fii, de fapt?“ Apoi am fost cuprinsă de valuri 
de iubire şi compasiune. Parcă eram din nou acasă. Parcă m-aş 
fi refugiat de ninsoare într-o încăpere cu un foc cald, unde mi- 
rosea a mâncare bună și se auzeau râsetele celor din familie. 
Am simţit o euforie cum n-am mai simţit până atunci și nici de 
atunci.| 


„Pământul e ca o școală mare“ 


Câteva NDE sunt atât de remarcabile, încât sunt trecute 
într-o secţiune specială a site-ului fundaţiei, numită NDER F’s 
Exceptional NDE Accounts.” Una dintre ele a fost trăită 
de Jean R. Un motiv pentru care experienţa ei a fost atât 
de neobişnuită sunt informaţiile pe care le-a aflat despre 
relaţii şi alte aspecte care ţin de sensul şi scopul vieţii: 


1. www.nderf.org/NDERF/NDE_Experiences/carol_i_nde.htm, 
Carol I, NDE 5188. 

2. Relatările excepționale alese pentru site-ul NDERF sunt dispo- 
nibile la adresa www.nderf .org/NDERF/NDE_Archives/Exceptional 
%2zoAccounts.htm. 

Episoadele din viaţă care mi s-au derulat prin fața ochilor erau 
despre relaţiile cu ceilalți. Am trăit ceea ce simțeau ei. Le-am 
simţit iubirea, dar şi durerea și jignirea pe care le-am provocat 
prin ce am făcut sau spus. Mi s-a făcut rușine când le-am văzut 
durerea şi mi-am zis: „Aici chiar aş fi putut să mă comport mai 
bine de-atât“. Dar în cea mai mare măsură am simțit iubire. 
Nimeni nu mă judeca. N-am simțit vreo dezaprobare din par- 
tea cuiva — numai reacțiile mele la ceea ce vedeam înaintea 
ochilor. Sentimentul de iubire necondiționată care mă copleșea 
a continuat. Mă judecam singură — nimeni altcineva nu o făcea. 

Mi s-a spus că pământul e ca o școală mare, un loc unde poți 
pune în aplicare lecţiile spirituale pe care le-ai învățat şi te poți 
pune la încercare ca să vezi dacă poți „trăi“ ceea ce ştii deja că 
ar trebui să faci. Practic, pământul e un loc unde să urmezi calea 
cea dreaptă şi să trăieşti cum se cuvine. Mi s-a explicat că unii 
vin pe pământ ca să devină mai buni, în timp ce alții vin şi ca să 
ajute lumea. 

Dincolo nu există presiunile pe care le impune corpul. Aici, 
pe pământ, trebuie să ne brănim trupurile și să le îmbrăcăm şi 
să ne ferim de intemperii. Suntem mereu sub presiunea unor 
decizii care au fundament spiritual. Poate că „dincolo“ ni se 
spune „ce ar trebui să facem“, dar oare putem trăi așa ținând 
cont de presiunile de pe pământ? 

Din câte am văzut şi auzit dincolo, totul e despre relații şi 
cum avem grijă unii de alții. Nu ni se cere să fim perfecţi, dar ni 
se cere să învăţăm. Toate experiențele din viață urmează un anu- 
mit tipar şi de multe ori învăţăm aceleași lecţii, dar în moduri 
și circumstanțe diferite. Aşa ştim că suntem aici ca să învăţăm şi 
să încercăm lucruri noi.! 


1. www.nderf.org/NDERF/NDE_Experiences/jean_r_nde_6166. 
htm, Jean R, NDE 6166. 

JUDECATA 


Mulţi dintre cei care trec printr-o NDE primesc în timpul 
experienţei o sentinţă — sau ceea ce unii ar numi o „jude- 
cată“ — din partea lui Dumnezeu sau a unei fiinţe cereşti. 
Aceasta poate fi o alegere (dacă vor să se întoarcă la viaţa 
de pe pământ sau să rămână în rai) sau primirea unor in- 
formaţii despre viaţa sau viitorul lor. 


Alegere sau mandat 


Bineînţeles, mulţi dintre noi, când auzim cuvântul „jude- 
cată“, ne gândim la poveşti sau picturi medievale în care 
Dumnezeu fie izgoneşte sufletele în iad, fie le mântuieşte şi 
le duce în rai. Însă lucrurile foarte rar stau aşa în cazul 
„judecăților“ pe care oamenii le aud de la Dumnezeu în 
timpul NDE. Judecăţile pot fi considerate lucruri asupra 
cărora Dumnezeu are putere sau situaţii în care fiecare om 
în parte face o alegere conştientă cu privire la viaţa lui. 
Mulţi au un dialog cu Dumnezeu sau cu o persoană dragă 
decedată, în urma căruia aleg dacă să trăiască sau să moară, 


sau li se spune să se întoarcă pe tărâmul celor vii. 

„Ai de luat o hotărâre“ 


Lauren se plimba cu un disc de plastic pentru zăpadă, tras 
de o maşină, când s-a lovit de un vehicul parcat. Viteza de 
impact a fost de circa ṣo de kilometri la oră. Printre nu- 
meroasele răni s-au numărat cinci fracturi craniene, ambele 
orbite rupte, obrazul stâng sfâşiat şi maxilarul fracturat în 
trei locuri. 


Mi-am părăsit corpul şi am intrat într-o aură de lumină albă. Era 
cald și liniştit acolo, iar peste tot în jurul meu se revărsa Iubire 
pură. Bunicul meu, care murise în anul acela, a apărut lângă 
mine, m-a îmbrățișat și mi-a zis: „Scumpo, ai de luat o hotărâre“. 

Ştiam că trebuia să aleg dacă să rămân acolo sau să mă întorc. 

Apoi mi-am revăzut toată viața. Totul părea plin, complet. 
Ştiam că de pisica şi de câinele meu o să aibă grijă cineva şi eram 
pregătită să plec, dar mai aveam întrebări la care voiam un răs- 
puns. Am întrebat dacă o să fie ceva în neregulă cu mine dacă 
mă întorc. 

Un glas mi-a răspuns: „Nu. N-o să se mai vadă decât cica- 
tricea de la traheotomie“. 

„O să-mi amintesc de visul ăsta? “ 

Glasul a spus: „Da, iar dacă te întreabă cineva despre cica- 
trice, poţi să-i povesteşti prin ce ai trecut. “ 

„Dacă aleg să rămân, care o să fie cauza morţii? “ 

„O să se vadă că ţi-a fost secționată coloana vertebrală.“ 

„Dacă rămân ce o să se aleagă de mine?“ 

„Vei deveni Lumina.“ 

Îmi amintesc că am stat în Lumină și am privit în jurul meu, 
după care am spus: „Darul care-mi este oferit e să rămân, dar 
nu pot să accept darul chiar acum pentru că mama ar [i profund 
îndurerată “. Am văzut că, dacă aș fi murit, de fiecare dată când 
ar fi fost cuprinsă de depresie s-ar fi cufundat şi mai adânc, totul 
din cauză că am murit eu. Glasul s-a întors și mi-a spus: „Aşa 

să fie, iar ceea ce vei primi tu e o binecuvântare“. In clipa aceea 
am ştiut că o să supraviețuiesc.| 


Dumnezeu nu judecă 


Spre deosebire de ce îşi închipuie mulţi dintre noi când se 
gândesc la judecata lui Dumnezeu, un „refren“ pe care-l 
descoperim în multe relatări ale NDE ne arată că la Dum- 
nezeu sau în rai „nu există nici un fel de judecată“. 


„Nici un fel de judecată“ 


O NDE e un eveniment marcant în sine, dar Sharon a avut 
trei astfel de experienţe. În timpul uneia dintre ele a des- 
coperit ceva important despre judecată: 


Am fost înfășurată în raze de soare şi m-am simțit în siguranță 
și liniştită, cum nu m-am mai simţit niciodată. Am văzut o gră- 
dină foarte frumoasă şi am auzit o muzică superbă. M-am sim- 
țit legănată şi îngrijită ca un copil mic. 

Dumnezeu era cu mine, mă ținea în braţele lui. Am simțit 
asta foarte limpede, iar iubirea lui ajungea în toate cotloanele 
ființei mele şi în fiecare celulă din corp. Era peste tot în jurul 
meu. Am simţit că mă acceptă în totalitate aşa cum sunt, că nu 
emite nici un fel de judecată. El e numai iubire, în totalitate 
iubire, și și-a revărsat iubirea peste mine. 

Pentru prima oară, m-am simţit întreagă. Mi-am revăzut 
viața — a durat numai o clipă — şi lecţia a fost că ne judecăm 
singuri. Dumnezeu nu ne judecă. Apoi am trăit experiența gla- 
sului Său, care părea infuzat în mine, dar l-am şi auzit. Mesajele 
erau foarte clare: vei primi înapoi ceea ce dai universului. Ai 


1. www.nderf.org/NDERF/NDE_Experiences/lauren_k_nde.htm, 
Lauren K, NDE 7116. 


JUDECATA 105 


mare grijă la cuvintele, gândurile şi faptele pe care le arunci în 
univers, pentru că la un moment dat în viață se vor întoarce la 
tine. Mi-a spus să iau aceste mesaje și să le împart cu alții.! 


Cu toate că din experienţa ei Sharon a învăţat că Dumne- 
zeu nu judecă, a mai aflat şi că ne judecăm singuri şi că 
primim înapoi tot ceea ce dăruim universului. Acest lucru 
dă naştere unei teorii interesante: chiar dacă Dumnezeu 
nu e judecătorul nostru, poate că există un mecanism prin 
care judecata e inclusă în țesătura universului. Oare e po- 
sibil ca bunătatea şi moralitatea să fie mai aproape de nişte 
legi ştiinţifice decât credem? E o idee fascinantă. 


„Să vedem inima altei persoane“ 


Casper a suferit o reacţie alergică la medicamente şi a spus 
că „îmi vedeam corpul pe targă în timp ce echipajul ambu- 
lanţei se străduia din răsputeri să-mi salveze viața“. Brooke 
a povestit ceva asemănător despre experienţa ei din veci- 
nătatea morții: 


În rai avem privilegiul să vedem inima altei persoane aşa cum o 
vede Dumnezeu, ca să înțelegem cum într-o anumită situație 
cineva poate reacționa altfel decât noi. Într-o scenă am văzut un 
om care se purta foarte dur și arogant. După ce m-am uitat în 
inima persoanei, am văzut cum fusese rănită spiritual și se purta 
așa cu ceilalți din teamă. Astfel mi-a fost mai uşor să înţeleg că 
nu orice gest al unei alte persoane mă implică şi pe mine. Uneori 
îi privește numai pe ei.? 


1. www.nderf.org/NDERF/NDE_Experiences/sharon_b_nde.htm, 
Sharon B, NDE 3670. 

2. www.nderf.org/NDERF/NDE_Experiences/casper_nde.htm, 
Casper, NDE 4210. 


106 DUMNEZEU ȘI VIAŢA DE APOI 


„Nu există condamnare“ 


Jill a suferit un atac cerebral când era în travaliu. In decursul 
NDE a primit mai multe mesaje şi a devenit conştientă, 
printre altele, de faptul că nu există condamnare: 


Fiecare celulă din ființa mea era liniştită şi am simţit bucuria de 
a mă iubi şi a fi iubită aşa cum mi-am dorit întotdeauna. Una 
dintre primele revelații a fost aceea că eram încă eu. E greu să 
exprim în cuvinte ce surpriză şi bucurie profundă mi-a provocat 
acest lucru. Nu eram o greşeală şi eram cine fusesem dintotdea- 
una menită să fiu. 

Cu toate că încă eram eu, puteam să trec printre obstacole 
fără nici un impediment. Am văzut și auzit lucruri pe care nu mi 
le amintesc, dar ţin minte mesajul că „Nu există condamnare“. 
Dumnezeu ne iubeşte, suntem cu toții iubiţi. Și îmi amintesc de 
mesajul cum că Dumnezeu are întotdeauna grijă de mine, deci 
n-am nici un motiv de îngrijorare. Spaţiul dintre cer şi pământ 
e numai în mintea noastră. Ne putem uni cu Dumnezeu și viața 
lui aici, pe pământ. Suntem una.! 


lubirea necondiționată 


Când am analizat din nou NDE cuprinse în Studiul lui 
Dumnezeu, am descoperit că, în general, cei care au răspuns 
nu s-au simţit judecaţi de Dumnezeu. lată câteva exemple: 


— Când am fost învăluită în lumina aceea albă şi limpede, 
iubirea şi acceptarea faţă de mine au depăşit cu mult 
orice iubire am simţit pe pământ. Nu era nici o judecată 
la adresa mea — nu exista decât acceptare a mea ca sine 
unic.? 


1. www.nderf.org/NDERF/NDE_Experiences/tamara_j_nde.htm, 
Tamara J, NDE 6549. 

2. www.nderf.org/NDERF/NDE_Experiences/barbara_s:s_nde. 
htm, Barbara S, NDE 2102/5023/7375. 

- Dumnezeu nu judecă pe nimeni. El iubeşte necondiţionat. 

- Iubire puternică, necondiționată — sentimentul de a şti 
pur şi simplu ce este ea. Simţeam că sunt păcătoasă şi 
am fost uluită că Dumnezeu îmi arată o asemenea iu- 
bire în ciuda greşelilor pe care le-am făcut în viaţă şi 
prin care am rănit pe alţii sau pe mine însămi.? 


Absența judecății e un element des întâlnit în NDE, în etapa 
în care persoanei i se derulează viaţa înaintea ochilor. Se 
întâmplă foarte rar ca persoana să simtă că judecă o altă 
fiinţă, chiar când revede fiecare gest pe care l-a făcut în 
viaţă. 

Uneori apar relatări în care Dumnezeu îşi exprimă ne- 
mulţumirea faţă de felul în care persoana respectivă şi-a 
trăit viaţa. Un exemplu în acest sens l-am citit deja de la 
Bruce: „Dumnezeu nu era mulțumit de viața mea plină 
de alcool şi droguri. În repetate rânduri era să mor din 
cauza medicamentelor luate cu rețetă. 

Dumnezeu pare să ne cunoască mai bine decât ne cu- 
noaştem noi înşine. Dumnezeu ne cunoaşte reuşitele, eşe- 
curile, bunele şi relele. Aşa cum am discutat mai devreme, 
Dumnezeu pare să ştie foarte bine cine suntem şi ce suntem 
şi tot ne iubește complet şi necondiţionat. E un mesaj care 
mie mi se pare extrem de încurajator. 


1. www.nderf.org/NDERF/NDE_Experiences/annette_q_nde.hrm, 
Annette Q, NDE 6672. 

2. www.nderf.org/NDERF/NDE_Experiences/jenneane_e_nde.hrm, 
Jenneane E, NDE 6233. 

3. www.nderf.org/NDERF/NDE_Experiences/bruce_nde.htm, 
Bruce, NDE 5252. 

Intoarcerea 


Unele dintre cele mai frecvente dialoguri care au loc când 
cei care ajung în vecinătatea morţii se întâlnesc cu Dum- 
nezeu au ca rezultat trimiterea persoanei respective înapoi 
pe pământ. Cel mai des se întâmplă ca Dumnezeu să le 
spună „să se ducă înapoi“ sau „să se întoarcă“, fără un 
schimb de replici prea lung. Oamenii înţeleg că „a se duce 
înapoi“ înseamnă să se întoarcă la viaţa de pe pământ. De 
multe ori se opun, dar unii dintre ei îmbrăţişează întoar- 


cerea. 


„Nu vreau să mă duc înapoi!“ 


Florene era însărcinată în luna a opta, suferise o complica- 
ţie şi pierdea sânge cu repeziciune când a trecut prin NDE: 


Deodată m-am pomenit în cel mai frumos loc pe care l-am văzut 
vreodată și mă uitam la „pârâul“ minunat, cu apă albastră. Apa 
cădea de pe o stâncă mică şi, când atingea pământul, scotea un 
clincbet, ca un cristal fin pe care-l loveşti cu unghia. Culorile îți 
tăiau răsuflarea — nici un artist n-ar putea obține amestecurile 
acelea. Pârâul era nesfârşit de adânc şi, chiar dacă mi-e teamă 
de apă, știam că o să fiu în siguranță dacă îl traversez. N-am 
auzit nici un sunet în afară de cântecul păsărilor și susurul apei. 

Tocmai mă pregăteam să trec pârâul când am fost învăluită 
de o lumină caldă, strălucitoare, care m-a cuprins ca niște braţe. 
Lumina mi-a spus că nu pot să rămân acolo — că mai aveam 
multe lucruri de făcut şi că trebuia să mă duc înapoi. Sunt o 
persoană încăpățânată, aşa că m-am certat cu Lumina, i-am zis 
că nu vreau să mă duc înapoi! 

Am bătut chiar din picior — deşi nu cred că mai aveam picior, 
pentru că parcă pluteam. După această experiență am ştiut că 
Dumnezeu are un simț al umorului foarte dezvoltat, pentru că 
atunci când am bătut din picior şi i-am spus că nu vreau să mă 

duc înapoi, Lumina mi-a Zâmbit, a chicotit şi a zis „Ba o să vezi 
că te întorci“. Și, bineînțeles, m-am întors.! 


„Trebuie să pleci“ 


Kim era studentă la o şcoală de asistenţi medicali când a 
mers cu o motocicletă de teren şi s-a izbit de un dig: 


Mă aflam într-un vid întunecat. Aveam senzația că plutesc, iar 
împrejur domneau tăcerea deplină şi nemișcarea. Am avut un 
atac de panică și mi-a fost frică. Mi-am dat seama că murisem. 
M-am gândit la toate lucrurile pe care n-o să le mai pot face — 
absolvire, carieră, căsnicie, copii — și am fost surprinsă că am 
murit aşa de tânără. 

Însă după ce am observat nemişcarea şi liniştea din jur, m-am 
bucurat şi mi-a fost stârnită curiozitatea. Am crezut că Isus o să 
vină să mă ia. Apoi a apărut o lumină nepământeană, albă, şi 
am „auzit“ o voce în interior. Am ştiut că prezența aceea e Dum- 
nezeu și am simţit pace şi iubire. Apoi glasul mi-a zis că vremea 
mea pe pământ nu se terminase încă și că trebuie să mă întorc. 
L-am implorat să mă lase să rămân. l-am zis că nu mă deran- 
jează că am murit şi că nu vreau să mă întorc. Dar glasul a zis: 


„Nu, trebuie să pleci“? 


Motivele întoarcerii 


De multe ori, Dumnezeu le spune celor care trec printr-o 
NDE că „nu le-a venit încă vremea“. În general, din mesaj 
se înţelege că persoana respectivă trebuie să se întoarcă la 
viaţa de pe pământ. E interesant că viaţa de apoi e descrisă 
de obicei ca un tărâm unde timpul nu există, dar în mod 


1. www.nderf.org/NDERF/NDE_Experiences/florene_w_nde.htm, 
Florene W, NDE 4398. 

2. www.nderf.org/NDERF/NDE_Experiences/kim_c>s_nde.htm, 
Kim C, NDE 2669 

paradoxal acestor oameni tot „nu le-a venit încă vremea“ 
şi trebuie să se întoarcă pe un tărâm unde timpul chiar 
există. 

Uneori, la întoarcere are loc un dialog. Unii dintre cei 
care trec prin NDE află de la Dumnezeu că „au o misiune“ 
sau că „au de îndeplinit lucrări importante“. În majorita- 
tea cazurilor, sunt trimişi înapoi la viaţa de pe pământ fără 
să li se dea un motiv anume, şi nici nu li se spune exact ce 
să facă atunci când se întorc la ea. Uneori, în dialogul lor 
cu Dumnezeu se arată conştienţi de faptul că întoarcerea 
pe pământ ar fi importantă pentru membrii familiei lor. 
Altora li se dă de ales dacă vor sau nu să se întoarcă. 

Mai multe persoane care au trecut prin NDE şi care au 
fost trimise înapoi de Dumnezeu relatează că li s-a spus 
„ţi-am dat o misiune pe care n-ai dus-o încă la bun sfârşit“ 
sau au simţit că încă nu-şi îndepliniseră scopul. Genul acesta 
de comunicare sugerează că viaţa noastră pe pământ se 
desfăşoară după un plan, cu obiective şi scopuri clare. 

Când cei care trec prin NDE se află în prezenţa lui Dum- 
nezeu şi este luată o hotărâre cu privire la întoarcerea pe 
pământ, aceştia sunt trimişi înapoi indiferent de ceea ce-şi 
doresc de fapt. Pe de altă parte, aşa cum am văzut, unii 
dintre ei pot să aleagă dacă să se întoarcă sau nu. Nu se 
ştie de ce unora li se dă posibilitatea să aleagă şi altora, nu. 


„Sarcinile mele n-ar fi duse la bun sfârșit“ 


Elisa s-a întâlnit cu Dumnezeu în cadrul experienţei ei din 
vecinătatea morţii — după ce a fost implicată într-un acci- 
dent grav de maşină - şi i s-a dat posibilitatea să aleagă 
dacă vrea să rămână în lumină sau să se întoarcă. lată ce 
a povestit: 

Nu am avut în viața mea o experienţă mai spirituală şi mai plină 
de sens. A fost traumatizantă și năucitoare, dar l-am purtat pe 
Dumnezeu cu mine tot timpul. În ziua aceea mi-am dat seama 
care e scopul meu în viață: să trăiesc fiecare zi ca şi cum ar fi 
ultima și să permit mereu iubirii din inima mea să se reverse. 
Mi-am dat seama că viaţa îmi poate fi luată în orice clipă. Sunt 
mult mai fragilă decât credeam. 

În timp ce pluteam prin lumină, în fața lui Dumnezeu, la un 
moment dat l-am implorat să mă ia cu el. l-am spus că nu vreau 
să mă întorc pentru că alături de el sunt în siguranță. El m-a 
întrebat: „Ai dus totul la bun sfârşit?“ Atunci mi-am dat seama 
că nu făcusem asta şi că dacă m-aş întoarce acasă cu Domnul, 
sarcinile mele n-ar fi duse la bun sfârșit. M-a lăsat să aleg dacă 
să rămân sau să plec şi am ales să mă duc înapoi şi să-mi duc 
treburile la bun sfârșit. Mi-a amintit de casa mea și de frumuse- 
țea uluitoare și imposibil de descris din spatele realității noastre. 
Acum aproape în fiecare zi tânjesc după casa mea adevărată — 
pentru că raiul chiar e casa mea. Pământul e vremelnic, iar timpul 
e o iluzie care ne ajută să înțelegem condiția umană.’ 


„Dacă intri, nu mai poţi să ieși“ 


Şi Viva a primit posibilitatea să aleagă. Ea a suferit o com- 
plicaţie în timpul unei operaţii. Viva plutea deasupra cor- 
pului ei de pe masa de operaţie. Echipa de medici credea 
că murise. Viva povesteşte: „Am văzut că am pe mine un 
cearşaf care-mi acoperă tot trupul şi capul şi că nu mai sunt 
în sala de operaţii; atunci mi-am dat seama că ei credeau că 


sunt moartă“. lată cum s-a desfăşurat experienţa ei: 


Stăteam în fața celei mai frumoase şi de bun-gust căsuțe engle- 
zeşti — locuința ideală. Prin ferestre se revărsa o lumină aurie, ca 
la asfinţit. Am ştiut că în casă era Dumnezeu și voiam să intru 


1. www.nderf.org/NDERF/NDE_Experiences/elisa_r_nde.htm, 
Elisa R, NDE 4108 

ca să fiu lângă El. Când am pus mâna pe clanță mi s-a spus: 
„Dacă intri, nu mai poți să ieși. Ai un fiu de patru ani care are 
nevoie de tine. Oamenii de pe pământ trebuie să afle tot ce ai 
văzut aici — trebuie să afle că experiența lor nu se identifică cu 
întreaga existență, ci e doar o parte din planul general“. Am 
înțeles că teama e un obstacol în calea cunoașterii lui Dumnezeu 
și a prezenţei lui, nu doar pentru mine, ci pentru toți.! 


„Ai terminat?“ 


Cei care ajung în vecinătatea morţii şi au de ales între a 
rămâne cu Dumnezeu şi a se întoarce la viaţa de pe pământ 
iau o hotărâre de viaţă şi de moarte care pentru mulți dintre 
noi ar fi de neînchipuit. Stacy a avut de luat o astfel de 
hotărâre în cadrul experienţei lui. S-a deshidratat şi a su- 
ferit o criză de epilepsie: 


Un glas care venea de pretutindeni — din interiorul meu, din jurul 
meu, din trecut, din viitor — m-a întrebat: „Gata?“ Am înţeles 
imediat la ce se referea: „Ai terminat de trăit în corpul tău pe 
acest tărâm material, cu neglijența depresivă şi disprețul emo- 
țional față de tine şi ceilalți, care sunt întrețesute în ființa ta?“ 
Am știut că nu puteam rămâne în corpul meu pe acest tărâm al 
existenței și să trăiesc mai departe la fel. Nu aşa e firea lucrurilor, 
a lucrurilor lui Dumnezeu, a universului lui Dumnezeu. Între- 
barea era pusă într-un mod foarte obiectiv: fără emoții, fără 
judecăți de valoare, iubitoare și îngăduitoare. Fără învinovățire, 
fără rușinare, fără critică, fără mânie — o simplă întrebare. Gata? 

Am simţit că am tot timpul din univers să răspund. Perce- 
peam timpul drept o iluzie a simțurilor noastre materiale şi cor- 
porale. Eram complet relaxat, liniştit și împăcat și ştiam că pot 
înțelege şi atinge totul din viața mea. Eram acasă în braţele lui 
Dumnezeu şi avusesem voie să arunc o privire pe furiș la Cu- 


1. www.nderf.org/NDERE/NDE_Experiences/viva_t_nde.htm, Viva 
T, NDE 4397. 

noașterea Universală prin ochii lui Dumnezeu. Dar apoi mi-am 
amintit de soția mea — nu terminaserăm de petrecut timpul nos- 
tru împreună. Ea mă aștepta. Mi-am întors privirea de la tunel, 
de la lumină și de la bunicii mei şi m-am trezit la spital.! 


De ce am părăsi viața de apoi? 


Am analizat mărturiile a unsprezece persoane care s-au 
aflat în prezenţa lui Dumnezeu şi au avut de ales dacă să 
rămână în viaţa de apoi sau să se întoarcă la cea de pe 
pământ. Am întrebat de ce ar alege cineva să părăsească o 
viaţă de apoi plină de seninătate. Am primit nişte răspun- 
suri interesante. 

Cinci persoane mi-au spus că au ales să se întoarcă de 
dragul copiilor. O persoană s-a întors ca să fie cu soţia. O 
fată de şaisprezece ani a zis că „Dumnezeu voia să mă 
întorc şi mi-a spus că nu mi-am dus încă la bun sfârşit 
scopul pe pământ. Urma să am copii. Voiam să fac voia 
lui Dumnezeu. l-am spus lui Dumnezeu că vreau să rămân, 
dar în sinea mea [dorinţa de] a-i face pe plac era mai pu- 
ternică. “? 

O altă persoană s-a întors în corp pentru că ar fi rămas 
cu „treburi neterminate şi sarcini neduse la bun sfârşir“.* 
O alta a spus că „era foarte îngrijorată că nu mai e în 


x 4 


corpul său şi că voia să se întoarcă“. 





1. www.nderf.org/NDERF/NDE_Experiences/stacy_s_nde.htm, 
Stacy S, NDE 4756. 

2. www.nderf.org/NDERF/NDE_Experiences/frances_w»s_nde. 
hrm, Frances W, NDE 2245. 

3. www.nderf.org/NDERF/NDE_Experiences/elisa_r_nde.htm, 
Elisa R, NDE 4108. 

4. www.nderf.org/NDERF/NDE_Experiences/erinn_h_nde.htm, 
Erinn H, NDE 6155. 

Dumnezeu pare chiar să-i fi încurajat pe unii dintre cei 
care au trecut printr-o NDE să se întoarcă la viaţa pe pă- 
mânt. O persoană a spus că „El mi-a amintit de casa mea 
şi de realitatea care chiar există, iar frumuseţea din spatele 


« 1 


tuturor lucrurilor e uimitoare şi imposibil de descris“. 


1. www.nderf.org/NDERF/NDE_Experiences/elisa_r_nde.htm, 
Elisa R, NDE 4108. 

Cei care trec prin NDE şi se întâlnesc cu Dumnezeu poves- 
tesc că primesc informaţii, o cunoaştere deosebită (sau chiar 
deplină), sau chiar au parte de o revelaţie. Uneori pur şi 
simplu „simt“ sau intuiesc că Dumnezeu le împărtăşeşte 
această cunoaştere. Alteori au de-a face cu perspective com- 
plet noi ale cunoaşterii, pe care le e imposibil să şi le amin- 
tească atunci când se întorc. Însă aceste „revelații“, chiar şi 
atunci când sunt numai parţiale, îi pot transforma pe cei 
care au parte de ele. 

S-o luăm ca exemplu pe Loni. Ea ne-a spus că „sufe- 
ream de mai bine de un an de boala Lyme, fără să mi se 
pună un diagnostic. Mulţi nu ştiu că boala Lyme îţi poate 
ataca inima, oprind-o pur şi simplu. Am descoperit asta 
pe pielea mea când eram într-o excursie“. lată ce s-a în- 
tâmplat în decursul experienţei avute, când s-a întâlnit 
cu Dumnezeu: 


L-am întrebat „ce suntem noi? Cum suntem judecați?“ lar El 
mi-a arătat nişte fire aurii întrețesute care mă făceau să fiu „eu“. 
Însă nu ființam singură. Firele mele aurii de energie se întindeau 
prin întreg universul. Î ntreaga omenire e interconectată. Facem 
cu toții parte din tapiseria lui Dumnezeu. (Nu există cuvinte care 
să exprime fidel acest lucru.) 

Dar printre firele aurii El lasă spaţii libere. Mi-a arătat că în 
timpul vieţii putem umple aceste spaţii cu lumină sau întuneric. 

Suntem făcuţi din Dumnezeu, dar avem libertate. Iar El ştie cum 
folosim această libertate — nu avem cum să-l ascundem nimic.! 


Importanţa învățării 
3 


Persoanele care trec prin NDE primesc de multe ori cunoş- 
tințe noi. Uneori aud discuţii despre importanţa dobândirii 
cunoaşterii ca parte a sensului şi a scopului nostru pe pă- 
mânt. Se pare că în viaţa pământească e important să pre- 
tuim învăţarea. lată ce a avut de spus despre asta o persoană 
care a ajuns în vecinătatea morţii: 


Mi s-a spus că mă aflu aici ca să învăţ cum să iubesc și să do- 
bândesc cunoaştere. Acest lucru nu mi-a fost spus prin cuvinte, 
ci prin gânduri, şi mi-au fost arătate toate conotațiile cuvintelor 
„iubire“ şi „cunoaștere“. Mi-am dat seama că nu e vorba numai 
despre cunoașterea „din cărți“ sau despre iubirea trupească. Era 
vorba despre cum să învăţăm să acceptăm toate rasele și să nu 
avem prejudecăţi. Trebuia să învăţ tot mai multe despre pământ, 
natură, animale şi oameni. lar asta e misiunea întregii omeniri, 
nu numai a mea.? 


lată câteva dintre acele daruri simple ale NDE, aşa cum 
sunt ele povestite de cei care le-au trăit: 


- Mi s-a spus de ce suntem aici şi de ce suferim. Mi s-a 
spus că pe pământ toţi trebuie să învăţăm diferite lecţii, 
astfel încât sufletele noastre să crească — asemenea co- 
piilor care învaţă lucruri noi. Suferim pentru a învăţa 


1. www.nderf.org/NDERF/NDE_Experiences/loni_c_nde.hrm, 


Loni C, NDE 6861. 
2. www.nderf.org/NDERF/NDE_Experiences/barbara_ss_nde. 


htm, Barbara S, NDE 2102/ 5023/7375. 

cum să facem faţă anumitor situaţii şi pentru ca sufle- 
tele să ni se dezvolte.! 

- După aceea mi-am zis că majoritatea lucrurilor de care 
ne facem griji în viaţă sunt mărunte şi lipsite de impor- 
tanță.? 

- Când mi-am revăzut toată viaţa am înţeles că egoismul 
trebuie eliminat din viaţa noastră de pe pământ.’ 

— Viața e ca s-o trăim, nu ca să impresionăm pe cineva 
sau să obţinem ceva.* 

— Înainte de experienţa mea mă pripeam cu judecăţile de 
valoare, dar am învăţat că trebuie să renunţ la judecată 
şi să încerc să îmbrăţişez toţi oamenii ca pe indivizi 
unici, cum şi sunt.’ 

-  Nenumăratele lucruri pentru care ne tulburăm în timpul 
vieţii pe pământ nu contează. Sunt nesemnificative dacă 
le pui în perspectiva realităţii spaţiului şi a vieţii extra- 
corporale. 

— Am aflat că la alţii urăsc cel mai mult tocmai calităţile 
pe care le posed, dar nu le pot vedea. Am toate defectele 


1. www.nderf.org/NDERF/NDE_Experiences/charmaine_m_ndes. 
htm, Charmaine M, NDEs 5313. 

2. www.nderf.org/NDERF/NDE_Experiences/melanie_e_nde.htm, 
Melanie E, NDE. 6437. 

3. www.nderf.org/NDERF/NDE_Experiences/carol_m_nde_6496. 
htm, Carol M, NDE 6496. 

4. www.nderf.org/NDERF/NDE_Experiences/earl_m_nde.htm, 
Earl M, NDE 6197. 

ş. www.nderf.org/NDERF/NDE_Experiences/jean_k_nde_4964. 
htm, Jean K, NDE 4964. 

6. www.nderf.org/NDERF/NDE_Experiences/mike_i_jr_nde.htm, 
Mike I Jr, NDE 4919, 4943. 

despre care spun că le urăsc la ceilalţi. Iubirea e cheia 
pentru tot — acceptarea şi iubirea.! 

— Mi se părea imposibil să mă aventurez dincolo de un 
anumit punct câtă vreme nutream un sentiment negativ 
sau lipsit de iubire.? 


În miezul multor relatări se află ipoteza că totul în viaţă 
are sens, că trebuie să învăţăm din reuşitele şi din eșecurile 
noastre. Chiar şi în momente de restrişte viaţa pare să aibă 
un sens. 

Lucrurile care prezintă sens pentru noi sunt temelia iden- 
tităţii noastre. NDE ne sugerează că, în cele din urmă, noi 
suntem cei care trebuie să hotărâm ce e important în viață 
şi cum să ne trăim viaţa urmând aceste valori. Dacă luăm 
în serios relatările despre rai, ele ne sugerează că ar fi re- 
zonabil să medităm la ce ne învaţă despre iubire persoa- 
nele care au trecut prin NDE, pentru a creşte spiritual şi a 
ne apropia de Dumnezeu. 


„Relaţie și armonie cu existența“ 


Jeremiah a intrat şi el în relaţie cu Dumnezeu în timpul 
unei NDE. Jeremiah intrase într-o operaţie de hernie când 
nişte complicaţii i-au făcut inima să nu mai bată. lată ce 
a povestit Jeremiah despre episod: 


Până la experienţa asta habar n-aveam ce se întâmplă când mu- 
rim. Pentru mine era o întrebare cu răspuns deschis. Credeam 
în Dumnezeu, dar nu credeam că vreo persoană sau vreo religie 
știe cu adevărat ce se întâmplă. Acum m-am schimbat definitiv. 


1. www.nderf.org/NDERF/NDE_Experiences/sandra_h_nde_4679. 
htm, Sandra H, NDE 4679. 

2. www.nderf.org/NDERF/NDE_Experiences/brice_w_nde.htm, 
Brice W, NDE 4906. 

Înţeleg acum că universul în totalitatea lui e Dumnezeu şi că 
toate lucrurile sunt în relație. Există o legătură și o armonie cu 
existența, dar nu există cunoaştere absolută. Însă Dumnezeu 
există. Am fost eu însumi și deplin conștient în prezenţa acestei 
persoane/ființe. Dumnezeu ESTE. Nu contează dacă ești sau nu 
credincios. Dumnezeu pur şi simplu ESTE. Unicitatea este Dum- 
nezeu. Totul se află în el. Dumnezeu e peste tot în jurul nostru şi 
în noi şi pe acest tărâm pământesc.| 


„Sunt sora ta“ 


Sandy avea cinci ani când a suferit o inflamare a creieru- 
lui — encefalită — provocată de o muşcătură de țânţar şi 
aproape că a murit. În cadrul experienţei ei, nu doar că a 
aflat despre sora pe care nu ştia că a avut-o, ci a primit şi 
informaţii despre viitor de la îngerul surorii ei: 


„Am murit“ şi am plutit într-un vid negru unde m-am simţit în 
siguranță, liniştită și senină, ca acasă. N-am simţit durere şi nu-mi 
era frică. În depărtare am văzut o luminiţă. Am simțit cum sunt 
atrasă spre lumină. Când am ajuns lângă ea, mi-am dat seama 
că revarsă pace și bucurie, dar mai ales o iubire profundă şi 
necondiționată. 

Lumina era un nor strălucitor. Am auzit un glas lăuntric şi 
am ştiut că era Dumnezeu. În casă nu vorbeam niciodată despre 
Dumnezeu și nu mergeam niciodată la biserică, dar am ştiut că 
e Dumnezeu. Și am ştiut că locul acela, cu lumina nespus de 
frumoasă care era Dumnezeu, era adevărata mea casă. Am fost 
înconjurată de lumină şi am devenit una cu ea. Parcă aş fi fost 
luată în braţe şi ținută la piept de tata atunci când a lătrat la 
mine un câine, doar că sentimentul era mai intens. 

Apoi ni s-a alăturat o altă lumină, mai mică. Era o fetiță de 
vreo zece ani care semăna puțin cu mine. M-a recunoscut şi 


1. www.nderf.org/NDERF/NDE_Experiences/jeremiah_j_nde.htm, 
Jeremiah J, NDE 7297. 

ne-am îmbrățișat. „Sunt sora ta“, mi-a zis. „Sunt botezată după 
bunica noastră, Willamette. Părinţii noștri mi-au zis Willie. Aș- 
teptau să-ți spună despre mine când erai pregătită.“ 

Am vorbit fără cuvinte. M-a sărutat pe cap și i-am simţit 
căldura și iubirea. Apoi mi-a spus că trebuie să mă întorc s-o 
salvez pe mama de un incendiu. „Trebuie să te întorci acum, 
Sandy. E foarte important.“ 

„Nu, nu vreau“, am zis eu. „Lasă-mă să stau aici cu tine.“ 

Dar ea mi-a repetat cu blândeţe că „mama are nevoie de tine 
s-o salvezi de incendiu “. 

Am plâns şi am făcut o criză de isterie ca un copil râzgâiat. 
M-am trântit pe jos și am suspinat şi m-am 2vârcolit. 

Îi vedeam pe părinţii mei, ca într-un film, cum stau lângă 
patul meu de la spital și mă imploră să nu mor. Eram foarte 
tristă pentru ei, dar tot nu eram pregătită să renunţ la frumuse- 
țea și emoțiile incredibile pe care mi le trezeau toate lucrurile 
bune din locul acela, din raiul acela. Dumnezeu a zâmbit la is- 
teriile mele copilărești şi m-a privit cu multă compasiune. 

Apoi a arătat cu degetul spre o altă lumină care se forma în 
depărtare. Lumina s-a preschimbat în vecinul nostru de alături, 
Glen. Glen era un bătrân cumsecade care iubea copiii şi ne invita 
să ne jucăm cu câinii lui şi ne răsfăța cu gustări. Soția lui, Rose, 
ajungea să ne spună să plecăm acasă, dar Glen o certa și îi zicea 
„Rose, să nu-i spui niciodată lui Sandy că trebuie să plece. Poate 
să stea cât vrea.“ Dar acolo, lumina care era Glen a strigat la 
mine: „Sandy, du-te acasă! Du-te acasă acum!“ A fost un șoc 
să-l aud că ţipă la mine și m-am potolit, puțin ruşinată de cum 
mă purtasem. M-am oprit din plâns și m-am întors într-o clipită 
înapoi în corp. 

Se pare că a doua zi după ce am ajuns la spital Glen a murit 
brusc din cauza unui atac de cord. Am aflat despre moartea lui 
abia după ce le-am povestit alor mei ce am văzut. 

Când le-am povestit, mai întâi au crezut că am visat. Dar 
apoi le-am desenat-o pe „sora mea îngeraș “. Părinţii mei au fost 
uluiți şi mi-au confirmat că fiica lor Willie murise cam cu un an 
înainte să mă nasc eu — mâncase din greșeală ceva otrăvitor. 


c 

Hotărâseră să nu ne spună mie sau fratelui meu până când vom 
fi capabili să înţelegem ce înseamnă viaţa şi moartea. 

Cât despre salvarea mamei de la incendiu, nici unul dintre 
noi nu știe despre ce e vorba. Dar când mama m-a ajutat să scriu 
textul acesta am întrebat-o cum ar fi fost viața ei dacă eu aş fi 
murit. Mi-a răspuns: „Am plâns luni întregi după ce ne-a pără- 
sit Willie. Dacă te-am fi pierdut şi pe tine, viața mea ar fi fost un 
iad, cu foc și tot restul. “! 


Cunoașterea universală 


În timpul experienţelor, persoanele care ajung în vecinătatea 
morţii dobândesc o cunoaştere grandioasă şi atotcuprin- 
zătoare pe care unii o numesc cunoaștere universală. De 
regulă, ele nu-şi amintesc cunoştinţele pe care le-au dobân- 
dit. lată câteva mărturii: 


— Deodată am fost uimit că ştiam tot ce era de ştiut, şi 
chiar mi-am zis: „Deci așa funcţionează lucrurile“.? 

— În starea de rememorare deplină am devenit una cu 
întreaga mea viaţă, parte dintr-o conştiinţă colectivă, şi 
am aflat totul. Nu era o cunoaştere intelectuală ca atunci 
când studiezi. Ştiam aceste lucruri pentru că simţisem 
că sunt una cu totul.? 

— Am simţit că pot înţelege orice. Parcă aş fi avut totul 
înaintea ochilor. A fost ca un bufet suedez uriaş cu toate 


tipurile de fructe, legume, brânzeturi, pâine, iar eu nu 


1. www.nderf.org/NDERF/NDE_Experiences/achild»s.htm, NDE 
a unui copil. 

2. www.nderf.org/NDERF/NDE_Experiences/roland_b_nde.htm, 
Roland B, NDE 6503. 

3. www.nderf.org/NDERF/NDE_Experiences/chantal_|_nde.htm, 
Chantel L, NDE 6428. 

aveam altceva de făcut decât să mă întind şi să iau orice 
doresc.! 

— Am simţit că mi s-au oferit toate răspunsurile, dar atunci 
când m-am întors în corp am pierdut majoritatea in- 
formaţiilor.? 

— Parcă aş fi fost un computer şi aş fi descărcat la nesfâr- 
şit cunoştinţe. Puneam întrebări şi primeam imediat răs- 
punsuri. Ori de câte ori puneam o întrebare apărea şi 
răspunsul.’ 


În unele cazuri, persoanele care trec prin NDE se întorc cu 
fragmente de cunoştinţe pe care şi le amintesc mai târziu 
în viață. Nu mă pot abține să zâmbesc când citesc astfel 
de relatări: 


Uneori cunoaşterea universală pe care am dobândit-o în decursul 
experienței mele îmi răsare în minte când se întâmplă ceva în 
viața de zi cu zi. De exemplu, săptămâna trecută, când a apărut 
în ziare ştirea despre gaura neagră, am exclamat fără să-mi dau 
seama: „În sfârșit, s-au prins!“ Bineînţeles că toată lumea s-a 
uitat la mine de parcă aş fi luat-o razna, dar eu n-am făcut decât 
să dau din umeri și să zic „știri vechi“. 

Persoanele care au trecut prin NDE au povestit cum au 
învăţat lucruri din ştiinţă, matematică, fizică şi multe altele. 
Când am început să studiez NDE am citit cu febrilitate 


1. www.nderf.org/NDERF/NDE_Experiences/camryn__nde.htm, 
Camryn L, NDE 6136. 

2. www.nderf.org/NDERF/NDE_Experiences/cory_g_nde.htm, 
Cory G, NDE 6280. 

3. www.nderf.org/NDERF/NDE_Experiences/martin_j_nde.htm, 
Martin J, NDE 6813. 

4. www.nderf.org/Experiences/joann_m_nde.html, JoAnn, MNDE 
638. 

toate relatările care povesteau despre astfel de cunoştinţe, 
sperând că o să găsesc vreun grăunte de cunoaştere nepă- 
mânteană pe care s-o împărtăşesc lumii. Nu s-a întâmplat 
niciodată. În general, persoanele care ajung în vecinătatea 
morţii pierd cunoaşterea universală când se întorc la viaţa 
pământească. Parcă am încerca să turnăm oceanul de cu- 
noaştere în ceşcuţa creierului nostru — cunoaşterea parcă 
„se revarsă“ şi nu poate fi ţinută acolo. 

În cea mai recentă versiune a chestionarului NDERF 
apare întrebarea: „Aţi simţit că aţi aflat cunoştinţe sau 
sensuri deosebite?“ Iată cum sunt împărţite răspunsurile 
a 420 de persoane care au trecut prin NDE: 


Da 195 (46,4%) 
Nu sunt sigur/ă 50 (11,9%) 
Nu 175 (41,7%) 


Evaluarea răspunsurilor-naraţiune la această întrebare 
sugerează că în viaţa de apoi ne aşteaptă o cunoaştere vastă. 


„Ştiam toate lucrurile“ 


Jennifer a născut, apoi a avut o hemoragie gravă. A făcut 
stop cardio-respirator de două ori şi a fost declarat decesul. 
Însă Jennifer şi-a revenit din întâlnirea răvăşitoare cu moar- 
tea şi a relatat o experienţă remarcabilă, cu amănunte de- 
spre cunoaştere şi viaţa de apoi: 


Deodată am fost conştientă că am dobândit o cunoaştere infinită, 
știam totul, toate limbile, toate gândirile religioase — totul în 
același timp. Eram alături de Creator și de Creaţie. Eu eram 
Creatorul. Cu toții eram. Cei care nu s-au întors încă sunt. E 
ceva imposibil de descris. 

Corpul meu pământesc, containerul sau vasul sufletului, fu- 
sese lepădat. Eram una cu Dumnezeu împreună cu toți ceilalți, 

și totuși Dumnezeu era încă o putere universală, blândă şi plină 
de bunătate, smerită şi pură. Dumnezeu trăieşte în mine. Sufle- 
tul lui Dumnezeu a fost introdus în trupul meu mort când am 
ales să trăiesc. Eram unul în celălalt, unul prin celălalt şi unul 
cu celălalt. A fost o experiență care m-a smerit, mai frumoasă 
decât se poate povesti, şi puternică în cel mai blând şi bun mod. 
Totul mi se părea limpede — limbile, viaţa și moartea, Dum- 
nezeu, Creaţia, iubirea, pacea, bucuria, tristețea. Am cunoscut 
infinitatea, unitatea, flexibilitatea şi omnisciența. Am aflat că 
trupurile noastre fizice ne separă de Unul care suntem noi toți. 
Suntem ca apa turnată dintr-o carață în pahare separate, unde 
rămânem până când murim şi ne întoarcem în marele tot. Mi- 
siunea pe care am primit-o e să împart această cunoaştere — cu- 
noașterea că iubirea e scopul, sau că scopul iubirii e viaţa.! 


„Tot ce mi-a trebuit vreodată“ 


Romy era budistă şi locuia în Israel. Familia ei călătorea 
prin India când maşina lor a ieşit de pe drum şi a căzut de 
pe povârnişul unui munte. Romy a trecut printr-o NDE din 
care ne-a povestit următoarele: 


Lumina pe care am întâlnit-o mi s-a părut sublimă — o iubire 
nesfârşită, necondiționată, imensă, o forță pe care am simţit-o 
eternă, puternică și creatoare în același timp. Toate acestea com- 
pletează definiția mea despre „Dumnezeu“. 

Stăteam lângă sursa luminii şi o simțeam cu intensitate. Era 
totul. Tot ce mi-a trebuit vreodată, tot ce îmi trebuie şi tot ce 
mi-ar putea trebui în viitor. Totul se afla în această lumină caldă, 
profund tămăduitoare şi brănitoare. Era Iubire pură, imensă, 
puternică, necondiționată. Am ştiut că pot avea încredere în 
lumina aceasta.? 

1. www.nderf.org/NDERF/NDE_Experiences/jennifer_j_ndes.htm, 
Jennifer J, NDEs 7510. 

2. www.nderf.org/NDERF/NDE_Experiences/romy_nde.htm, 
Romy, NDE 7153. 


ÎNȚELEGERE ȘI REVELAŢIE 125 


„Aș... cunoaşte totul“ 


Demi, pe care am cunoscut-o mai devreme, avea 14 ani 
când a fost luată de curenţi pe când înota în ocean. lată ce 
ne-a relatat despre experienţa ei în vecinătatea morţii: 


Nu am văzut o ființă asemănătoare lui Dumnezeu, dar exista 
acolo o putere pe care alții au numit-o Dumnezeu. Energia asta 
a comunicat cu mine şi mi-a transmis diverse mesaje. 

M-am simțit una cu această energie. Am simțit că eu eram 
sursa energiei şi comunicam cu mine însămi, dar ştiam că, de 
fapt, fac parte dintr-o putere mult mai mare. Mi-am dat seama 
că toată cunoaşterea se afla în lumină şi că, odată ajunsă acolo, 
aș fi şi aş cunoaşte totul. Când aş fi păşit în ea m-aş fi simțit ca 
acasă, numai că de un miliard de ori mai bine. Am fost recon- 
fortată, acceptată, iubită și complet legată de energia supremă.! 


„Puterea lui Dumnezeu nu avea limite“ 


James era un medic care suferea de o degradare a vederii 
atât de puternică, încât, din punct de vedere legal, era de- 
clarat orb. O eroare în timpul unei cateterizări cardiace 
i-a produs un atac de cord, insuficienţă cardiacă congestivă 
şi pierderea pulsului şi tensiunii preţ de aproape patru mi- 
nute. Deşi orb, a declarat că „puteam să văd limpede, fără 
ochelari. Puteam să văd în depărtare şi în apropiere fără 
probleme. În lumea asta sunt orb cu acte-n regulă, chiar 
dacă port ochelari“. James s-a întâlnit cu Dumnezeu în 
timpul experienţei lui: 


In cele din urmă am ajuns într-un loc întunecos de unde vedeam 
în depărtare o lumină slabă. Am simţit un impuls puternic să 
mă îndrept spre lumină. Când m-am apropiat de ea, am devenit 


1. www.nderf.org/NDERF/NDE_Experiences/demi_b_nde.htm, 
Demi B, NDE 6405. 

conștient că în jurul meu mai erau spirite sau suflete. Nu le ve- 
deam, dar le simțeam. Un amestec de nori, ceață, fum şi pâclă 
lega spiritele şi lumina. Am văzut contururile neclare ale silue- 
telor nedeslușite şi le-am cunoscut. Comunicam cu ele, dar nu 
prin cuvinte. Pur şi simplu comunicam — le transmiteam instan- 
taneu gândurile mele. 

M-am întâlnit cu sora mea şi cu mama, care au murit cu ani 
în urmă. M-am bucurat să fiu cu ele, dar eram atras întruna spre 
auria lumină strălucitoare care străbătea totul în jurul meu. 

Când m-am apropiat de ea, am simţit o putere şi o prezenţă 
copleșitoare pe care le-am recunoscut ca fiind Dumnezeu. Am 
pus întrebări şi am primit imediat răspunsuri. Am fost copleșit 
de iubire, bucurie şi fericire şi înconjurat de iubire necondiţio- 
nată, iertare și îngăduință. Am vrut să păşesc prin lumină, dar 
am primit un mesaj clar: „Nu, întoarce-te. Nu e vremea ta.“ 
Mesajul a fost însoțit de imagini cu soția şi copiii mei. Nu voiam 
să mă întorc, dar n-am avut de ales și m-am trezit în timp ce 
eram 2gâlțâit de un medic. 

Lumina era fără îndoială Dumnezeu. Era prezent peste tot şi 
era parte din tot. Puterea lui Dumnezeu nu avea limite.| 


€ 


„Dumnezeu m-a trimis înapoi sănătoasă!“ 


Ca medic, sunt interesat de NDE în care întâlnirea cu Dum- 
nezeu e asociată unei vindecări care sfidează orice explica- 
ție medicală. Mulţi spun că Dumnezeu e cel mai bun medic 
şi m-am gândit la acest lucru când am citit relatarea lui 
Nancy. Ea suferea de lupus într-o formă atât de severă, 
încât ajunsese să aibă hemoragie pulmonară. Avea o lipsă 
de oxigen atât de mare, încât i-a fost afectat creierul. To- 
mograful a arătat că activitatea cerebrală nu mai exista. A 
fost deconectată de la ventilator şi, în mod normal, ar fi 


1. www.nderf.org/NDERF/NDE_Experiences/martin_j_nde.htm, 
Martin J, NDE 6813. 

trebuit să moară. Când şi-a revenit, Nancy a povestit ex- 
perienţa ei din vecinătatea morţii: 


Când am fost deconectată de la aparat, m-am pomenit deodată 
într-o încăpere slab luminată, de una singură. Încăperea avea o 
ușă despre care ştiam că e deosebită. Apoi mi-am dat seama că 
nu mai sunt singură. Dumnezeu era şi el acolo! — o prezență 
atotcuprinzătoare, iubire necondiționată, desăvârșită, totală! 
N-am văzut nici o siluetă, dar n-am avut nici o îndoială că era 
Dumnezeu. Apoi mi-a vorbit cu o blândețe uriașă şi m-a între- 
bat: „Eşti prea obosită? “ 

Mi-am dat seama că mă întreabă dacă sunt prea obosită să 
pășesc dincolo de uşă — ceea ce ar fi însemnat să mor. Nu-mi 
amintesc ce am răspuns, dar ştiu că mi s-a dat de ales dacă să 
mă întorc sau nu. Probabil că am ales să mă întorc şi, în mod 
miraculos, Dumnezeu m-a trimis înapoi sănătoasă! După atâția 
ani de suferință din cauza lupusului, când m-am întors acesta 
dispăruse de tot! De la experienţa aceea, toate analizele au ieşit 
negative. 


Deşi medicii se arată reticenţi să folosească termenul mi- 
racol, eu nu pot să spun despre ce i s-a întâmplat lui Nancy 
decât că a fost un miracol. Nancy a continuat: 


Am fost înconjurată de iubirea necondiționată a lui Dumnezeu, 
mult mai puternică decât cea omenească. Cea mai semnifica- 
tivă parte din experiență a fost aceea că am primit certitudinea 
că Dumnezeu e real și mă iubeşte necondiționat — că El este 
iubire.! 


1. www.nderf.org/NDERF/NDE_Experiences/anne_n_nde.htm, 
Anne N, NDE 6305. 

Revelaţii despre viitor 


Unele persoane care au trecut prin NDE au primit infor- 
maţii despre viitorul lor în decursul experienţei. Deşi pare 
ceva de domeniul senzaţionalului, în multe cazuri informa- 
ţiile acestea sunt prilej de consolare şi încurajare în vederea 
întoarcerii la viaţa pământească. Informaţiile amănunțite 
despre viitor nu sunt ceva obişnuit, însă unele persoane au 
avut parte de ele în timpul experienţei. 


„Nu el e alesul“ 


În decursul acestei experienţe, o femeie pe nume Priscilla 
intră în şoc anafilactic şi devine „doar suflet, nu corp“ şi 
are o scurtă întâlnire cu Dumnezeu, care îi prezintă un 
crâmpei din viitor, dar numai un crâmpei: 


Am murit şi am ieșit din corp, am trecut prin patul de la ATI şi 
am ajuns în colțul încăperii. Era întuneric beznă, ca un vid com- 
plet, iar eu mă simțeam minunat, nu mă durea nimic. Mă sim- 
țeam ușoară, ca şi cum n-aş fi avut trup. Ştiam că Dumnezeu 
sau o putere superioară se află acolo şi că El e cheia întoarcerii 
mele pe pământ. N-am vorbit cu Dumnezeu şi nici El n-a vorbit 
cu mine — totul a fost trăire. 

Am cerut să mă întorc pentru că cei patru copii ai mei aveau 
nevoie de mine. Am insistat şi că trebuie s-o ajut pe mama, care 
avea optzeci de ani și pierduse deja un copil. Atunci Dumnezeu 
a râs, nu de mine, ci pentru că eram atât de furioasă pe El. Mi-a 
„spus“ că pot să mă întorc pentru că rugăminţile mele au fost 
pentru alții. 

Apoi l-am văzut pe iubitul meu în fața clădirii — se despărţise 
de mine cu o zi în urmă. „Cineva“ mi-a spus: „Nu fi supărată. 
Nu el e alesul“. Apoi m-am întors în corpul meu.! 


1. www.nderf.org/NDERF/NDE._Experiences/priscilla_o»s_nde. 
htm, Priscilla O's, NDE 790. 

Christopher a fost cât pe ce să moară zdrobit şi sufocat la 
opt ani, când fraţii lui au jucat „grămada cere vârf“ suin- 
du-se pe el. După ce şi-a părăsit corpul şi a văzut grămada 
de deasupra, Christopher a povestit cum a ajuns pe un 
tărâm ceresc şi s-a întâlnit cu un înger care i-a spus că încă 
nu era vremea lui să moară. lată relatarea: 


Eram la baza grămezii şi mă dureau plămânii şi nu mai puteam 
să respir. Am închis ochii şi m-am rugat să ies cu bine din asta. 
Apoi, deodată, am putut să respir din nou. Am deschis ochii şi 
am văzut grămada de deasupra şi corpul meu care se zbătea 
dedesubt. M-am uitat împrejur şi am constatat că eram la același 
nivel cu burlanul de pe acoperişul casei. Am fost surprins — şi, 
cumva, entuziasmat — că mă aflam la înălțimea aceea. M-am 
uitat în jos şi am văzut că băieții se dăduseră jos de pe mine şi 
păreau îngrijorați. Apoi am simțit cum ceva mă trage de spate 
și m-am pomenit într-un tunel întunecat care avea la capăt o 
lumină strălucitoare. 

La început am fost fascinat, dar apoi am început să-mi fac 
griji că n-o să pot ieși de-acolo. Am strigat după ajutor, dar lu- 
mina de la capătul tunelului a devenit orbitoare. Am închis ochii 
și mi-am acoperit fața cu mâinile. 

O voce de bărbat m-a întrebat dacă mă simt bine, iar eu am 
coborât brațele și am privit în sus. Mă aflam în mijlocul unei 
pajiști, având în jur numai dealuri şi flori superbe. În depărtare 
vedeam nişte căsuțe. Pe fundal am auzit o muzică foarte fru- 
moasă. Aerul emana iubire şi căldură — o iubire care pătrunde 
adânc în suflet şi poate rezista în fața oricărui lucru. 

Tipul m-a strigat pe nume şi m-am întors. Am văzut un 
tânăr cu păr blond destul de lung şi ochi albaștri, îmbrăcat cu 
hainele cele mai albe pe care le-am văzut vreodată. Era foarte 
înalt și s-a uitat în jos spre mine cu iubire și îngrijorare şi mi-a 

zis că mai aveam mult până să pot intra în rai şi să rămân 
acolo. M-am întrebat cât, iar el mi-a răspuns ca și cum mi-ar 
fi auzit gândurile: „Trebuie să împlineşti 83 de ani înainte să 


vii aici“.! 


1. www.nderf.org/NDERF/NDE_Experiences/christopher_j_nde. 
htm, Christopher J., NDE 3658. 

Multe persoane care au avut NDE povestesc despre călă- 
toria într-un tărâm ceresc. Am văzut deja astfel de exemple 
pe parcursul cărţii. În plus, majoritatea celor care relatează 
întâlnirea cu Dumnezeu afirmă că aceasta a avut loc pe un 
tărâm despre care se poate spune în mod rezonabil că e 
ceresc. Mulţi cercetători din domeniul studiilor despre 
NDE sunt de părere că descrierile raiului sunt cel mai pu- 
ternic mesaj de speranţă pentru cei bolnavi sau anxioşi. 
Însă obiectivul nostru aici nu e unul pastoral ne-am pro- 
pus să trecem în revistă ce putem învăţa despre acest tărâm 
pornind de la mărturiile primite. 

Întâlnirile cu Dumnezeu au loc aproape întotdeauna pe 
un tărâm ceresc care poate fi alcătuit din mai multe ele- 
mente pământeşti comune, inclusiv munţi, văi, păduri, pâ- 
raie, lacuri, râuri şi locuinţe. De multe ori, despre aceste 
elemente se spune că au o înfăţişare nepământeană (uneori 
datorată culorii sau strălucirii, sau dimensiunilor). De ase- 
menea, uneori sunt pomenite oraşe întinse care sunt mai 
frumoase decât cele de pe pământ. 

De obicei, locul acesta e asociat cu sentimente de pace, 
iubire şi strânsă legătură cu mediul înconjurător. În unele 
relatări apare şi o muzică superbă sau „imposibil de descris“. 
Uneori sunt prezente ființe spirituale sau îngeri. De multe 
ori e reliefată şi importanţa învăţării sau dobândirii de 

cunoştinţe, şi în mod frecvent apar amănunte despre cum 
persoanele respective au văzut sau au intrat în adevărate 
şcoli celeste (numite uneori „temple ale cunoaşterii“). Cei 
care ajung în vecinătatea morţii povestesc deseori cum au 
primit cunoştinţe în mod direct de la Fiinţele de Lumină, 
sub forma unui schimb telepatic: 


— Am văzut grădini minunate şi locuri de odihnă.! 

— Mi s-a întipărit în minte un sentiment desăvârşit de 
minunare şi frumuseţe.? 

— Nu eram pe pământ. Vedeam numai nori şi lumină.? 

— Am intrat într-o încăpere atât de frumoasă şi luminoasă 
că am fost orbit de culori.* 

— Câmpul cu iarbă era absolut superb! Turcoazul a deve- 
nit culoarea mea preferată.’ 

- Locul în care mă aflam nu semăna cu nici un altul de 
pe pământ, era frumos şi nou, şi plin de fericire.€ 

- Era un paradis, o pădure minunată.” 


In mărturiile de pe site-ul NDERF găsim sute de descrieri 
ale acestui loc mistic numit rai. Observaţi, vă rog, că nu 


1. www.nderf.org/NDERF/NDE_Experiences/ellen_k»s_nde.htm, 
Ellen K’s, NDE 2213/6178. 

2. www.nderf.org/NDERF/NDE_Experiences/richard_h_nde.htm, 
Richard H, NDE 3730. 

3. www.nderf.org/NDERF/NDE_Experiences/nancy_m_nde_3 825. 
him, Nancy M's, NDE. 3825. 

4. www.nderf.org/NDERF/NDE_Experiences/mary_s»s_nde.htm, 
Mary S's, NDE 2190. 

ş. www.nderf.org/NDERF/NDE_Experiences/brian:s_nde.htm, 
Brian's, NDE 2198. 

6. www.nderf.org/NDERF/NDE_Experiences/graciela_h»s_nde. 
htm, Graciela H's, NDE 2274. 

7. www.nderf.org/NDERF/NDE_Experiences/daniel_rss_nde.htm, 
Daniel RS’s, NDE 2364. 

am spus „mitic“. A spune despre el că e mitic ar implica 
faptul că nu e real sau că e inventat, ceea ce ar fi o dovadă 
de lipsă de respect faţă de cei ale căror mărturii le studiem. 
Pentru cele — probabil — câteva milioane de oameni din 
toată lumea care l-au văzut în decursul NDE, raiul e un loc 
cât se poate de real, o destinaţie autentică. Cum atât de 
mulţi oameni l-au descris în mod consecvent, indiferent de 
religia lor, trebuie să le studiem relatările cu atenţie. 

Când văd cât de asemănătoare sunt descrierile raiului 
făcute de cei care, înainte de experienţă, se identificau cu 
diverse religii, îmi amintesc de maxima filozofului grec 
Epictet: „Toate religiile trebuie tolerate [...], căci fiecare 
om trebuie să ajungă la cer în felul lui“. 

Tărâmul ceresc e în multe cazuri spaţiul unde cei care 
trec prin NDE se întâlnesc cu Dumnezeu. Din nou, aşa cum 
am văzut deja în repetate rânduri, tărâmul ceresc e asociat 
cu întâlnirea sau sentimentul unei iubiri nepământeşti şi 
al unei bucurii copleşitoare: 


- Nu m-am simţit niciodată iubită de cineva de pe pă- 
mânt aşa cum m-am simţit iubită de această fiinţă.! 

— Am avut cel mai minunat sentiment de iubire şi de păr- 
tăşie? 

— Am simţit cum cineva mă poartă iubitor în braţe - o 
iubire necondiționată.” 


1. www.nderf.org/NDERF/NDE_Experiences/janie_g_nde.htm, 
Janie S, NDE 3672. 

2. www.nderf.org/NDERF/NDE_Experiences/glauco_s_nde.htm, 
Glauco S, NDE 3674. 

3. www.nderf.org/NDERF/NDE_Experiences/paul_t_nde.htm, 
Paul T, NDE 3679. 

— Aerul însuşi emana iubire şi căldură, o iubire care pă- 
trunde adânc în suflet şi poate rezista oricărui lucru.! 

— Am simţit o iubire desăvârşită, bucurie şi pace, ca o 
pătură călduroasă care mă învăluie într-o dimineaţă 
rece.? 

— Am trăit o iubire cum n-am mai simţit vreodată.” 


În cercetările mele am descoperit că persoanele care trec 
prin NDE povestesc despre tărâmul ceresc în trei feluri 
diferite, cu anumite elemente comune între ele: (1) un loc 
copleşitor de frumos; (2) un hotar între viață şi moarte; 
sau (3) locul de întâlnire cu Dumnezeu, cu spiritele sau cu 
cei dragi care au murit. 


Frumuseţea raiului 


Cei care în decursul experienţei ajung în tărâmul ceresc 
povestesc despre frumuseți care se văd şi pe pământ: păduri 
superbe, pâraie, munţi şi deşerturi. Însă există anumite 
diferenţe clare între ce vedem pe pământ şi ce ne povestesc 
oamenii aceştia că au văzut în rai. Cei care au ajuns acolo 
ne vorbesc despre un peisaj care pare luminat dinăuntru. 
Ne spun despre o lume plină de „hiperculori“, nuanţe pe 
care nu le-au văzut niciodată şi nici nu le pot descrie. O 
persoană a scris: „Totul era mai luminos şi mai viu. Aici, 
jos, parcă e un televizor alb-negru. Sus, în rai, e un televizor 


I. www.nderf.org/NDERF/NDE_Experiences/christopher_j_nde. 
htm, Christopher J, NDE 3658. 

2. www.nderf.org/NDERF/NDE_Experiences/judy_h_nde.htm, 
Judy H, NDE 3669. 

3. www.nderf.org/NDERF/NDE_Experiences/hazeliene_m_nde. 
htm, Hazeliene M, NDE 3725. 


RAIUL 135 


cu rezoluţie înaltă, imagine 3D şi ecran uriaş“.! Genul 
acesta de viziuni pot fi numite „privelişti din rai“: 


- Totul era mai bine definit. Culorile erau mai limpezi şi 
mai intense. Câmpul meu vizual era complet deschis. 
Toate culorile erau nepământesc de frumoase. În viață 
am probleme cu auzul — în timpul morţii nu le-am avut 
şi am auzit mai bine ca niciodată. Sunetele erau fru- 
moase şi melodioase. Am fost copleşită de emoţii: o 
bucurie uriaşă, o iubire profundă, consolare, mulţu- 
mire, libertate — sentimentul că „totul e aşa cum ar tre- 
bui să fie“.? 

— Am fost uluit să văd cum culorile şi luminile din jurul 
meu erau „mai reale“ şi mai intense. Am avut sentimen- 
tul puternic că ceea ce vedeam eu era real şi că trupul 
meu era doar o haină pe care o purtasem până atunci. 
M-am bucurat să ies din ea. M-am simțit eliberat de 
durerea, confuzia şi povara unei vieţi care-mi apăsa pe 
umeri. Întreaga mea perspectivă asupra vieţii se schimba 
cu viteza gândului. M-am lăsat năpădit de uimire.’ 


„Un oraș de cleștar“ 


Tărâmul ceresc poate fi un oraş. Unii dintre cei care trec 
prin NDE vorbesc despre un oraş alcătuit din clădiri scli- 
pitoare şi lumini puternice, un „oraş de cleştar“, cum îi 
spun mulţi, care poate fi populat de făpturi spirituale sau 
angelice. Iată un astfel de exemplu. 


1. www.nderf.org/NDERF/NDE_Experiences/shannon_c_nde.hrm, 
Shannon C, NDE 6613. 

2. www.nderf.org/NDERF/NDE_Experiences/bolette_]_nde.hrm, 
Bolette L, NDE 5437. 

3. www.nderf.org/NDERF/NDE_Experiences/lavette_hs_nde.htm, 
Lavette H's, BDE 945. 

Randall avea şase ani şi se juca în garaj lângă o maşină 
care avea motorul pornit. Inima i s-a oprit din pricina 
intoxicării cu monoxid de carbon. lată ce a povestit: 


Am străbătut cu repeziciune un tunel şi am fost întâmpinat de 
două fiinţe scânteietoare, care au rămas cu mine pe tot parcursul 
experienţei. M-au condus într-un oraș de cleştar unde totul era 
minunat și viu. Mi-au arătat mai multe încăperi din oraşul de 
cleștar. 

Una dintre încăperi era camera cunoașterii. Acolo am aflat 
tot ce era de știut despre tot. Dar făpturile nu m-au lăsat să 
păstrez această cunoaștere. Următoarea cameră arăta ca un salon 
uriaş. Mi s-a spus că toți marii vindecători din lume se află acolo 
și că mă număram și eu printre ei. Următoarea încăpere avea 
formă de octogon şi în mijlocul ei era o fântână. 

Când m-am uitat în fântână am văzut ceva ce mi s-a părut a 
fi energie în mișcare, care se frământa — arăta ca niște confetti 
în toate culorile curcubeului. Am cufundat mâinile în fântână şi 
i-am simţit energia. Am simţit electricitate statică, iar simțurile 
mi s-au ascuțit. Apoi, deodată, au apărut patru tuneluri, unul în 
fața mea, unul în spate, unul în stânga și unul în dreapta. La 
capăt aveau câte o luminiţă. Cele două ființe mi-au comunicat 
că trebuie să plec, dar că pot alege calea pe care să plec.! 


„Am urcat o scară lungă, în spirală“ 


O altă persoană care a trecut printr-o NDE a văzut şi ea 
raiul sub forma unui oraş. Deprimată şi sătulă de trata- 
mentul şi medicamentele pe care a trebuit să le ia ca să ţină 
în frâu depresia, a hotărât să se sinucidă. S-a dus pe o 
potecă de munte şi a început să înghită „o mulţime de 
pastile“ cu vodcă. A sunat-o pe sora ei să-i spună că pleacă 


1. www.nderf.org/NDERF/NDE_Experiences/randall_s_nde.htm, 
Randall S, NDE 4955. 

în drumeţie cu o prietenă şi că poate o să se întâlnească 
peste câteva zile. Optsprezece ore mai târziu, sora ei a gă- 
sit-o în adâncul pădurii. S-a trezit la spital, unde medicii şi 
asistentele făceau eforturi s-o ţină în viaţă. Şi-a părăsit 
corpul, după care... 


Mă aflam într-un oraș ciudat, nepământesc, unde trei tinere — 
toate frumoase şi sofisticate, aşa cum voiam şi eu să fiu — m-au 
condus la o clădire albă, aflată în partea cealaltă a oraşului. Am 
urcat o scară lungă, în spirală, până la o mansardă plină de lu- 
mină. A intrat un bărbat care a făcut mai multe gesturi cu mâna 
și a vorbit aproape ca pentru sine — și am înţeles că mă trans- 
forma într-o femeie frumoasă. 

Am ieșit din clădire în lumina strălucitoare și limpede de 
afară. Peste tot în jur era zăpadă — dar nu era frig. În cele din 
urmă am hotărât că era momentul să plec. Nu ştiam unde ar 
trebui să merg, dar aveam sentimentul puternic că întârziasem 
undeva şi că trebuie să plec. 

Cele trei femei m-au însoțit până la marginea unui alt oraș, 
care era foarte agitat şi avea multe clădiri înalte. Erau mulți 
oameni acolo — călătoreau împreună în grupuri mici şi arătau 
foarte veseli. Apoi un tânăr mi-a atras atenţia pentru că stătea 
de unul singur şi părea foarte nefericit. Dintre toți oamenii pe 
care-i vedeam, el era singurul care părea nefericit. Voiam să merg 
să vorbesc cu el, dar cea care conducea grupul mi-a spus să nu-l 
deranjez. Exista un motiv anume pentru care nu trebuia să-l 
deranjez, dar nu mi-l mai amintesc. Apoi mi-am dat seama că 
era fratele meu vitreg, care îşi curmase zilele cu câțiva ani înainte. 

Tinerele mi-au spus că nu pot merge cu mine unde voiam să 
merg — adică în sens opus celui în care mergeau toți oamenii. 
Trebuia să merg singură. Am simţit un imbold puternic să merg 
într-acolo, chiar dacă nimeni şi nimic nu-mi spuseseră s-o fac. 
Știam că era alegerea mea şi că nimic n-o influența. Nu ştiam 

încotro merg, dar știam că dacă merg pur şi simplu o să ajung 
unde trebuia să fiu. Așa că am plecat.| 


„Un oraș magnific care scânteia în lumina soarelui“ 


Aceasta e mărturia unei persoane care a avut de ales dacă 
să intre într-un oraş de lumină şi să rămână în rai sau să 
se întoarcă pe pământ. Când era adolescent, Mike W. a 
suferit un accident în timp ce cobora un deal pe o bicicletă. 
În perioada aceea era „vitezoman“ şi a hotărât să coboare 
în viteză un deal abrupt. A pierdut controlul bicicletei la 
poalele dealului şi s-a lovit la cap de bordură. O femeie 
care a văzut accidentul a sunat la urgenţe, apoi a constatat 
că Mike nu mai avea puls. Restul întâmplării ni-l poves- 
teşte Mike: 


Stăteam într-un loc extraordinar, pe marginea unui deal cu panta 
lină. Iarba era culcată, de parcă ar fi fost bătută de vânt ani 
întregi. M-am întrebat dacă nu cumva acela era raiul. 

Mi-am dat seama că nu sunt singur. Cineva îmbrăcat în haine 
strălucitoare şi albe era lângă mine. În spatele meu, în stânga şi 
în dreapta cerul era întunecat, dar în față era lumină — după 
culmea dealului —, o lumină albă, orbitoare, ca la răsărit, care 
mi-a dat senzaţia că strălucesc pe dinăuntru. Persoana de lângă 
mine — poate că era un înger — m-a luat de mână şi am urcat 
împreună agale. Lumina care strălucea dincolo de culmea dea- 
lului a crescut în intensitate pe măsură ce ne-am apropiat de ea. 

În clipa următoare am început să văd tot felul de întâmplări 
din viața mea trecută, prezentă şi viitoare. Viaţa mi se derula 
din nou prin fața ochilor, ca și cum aș fi vizionat un film 3D. 
Fiecare scenă era exact așa cum se întâmplase şi era reală. Am 
avut destul timp să reflectez asupra vieții mele de până la cinci- 


1. www.nderf.org/NDERF/NDE_Experiences/claire_b_nde.hrm, 
Claire B, NDE 6564. 

sprezece ani, dar mi s-a părut că a durat foarte puţin. M-am 
simțit foarte expus privind toate acestea, dar persoana de lângă 
mine nu m-a judecat — în schimb, eu păream să mă judec pe mine 
însumi. 

Apoi am urcat pe culmea dealului şi am stat la marginea unei 
prăpastii. Am privit în jos şi am văzut un oraș magnific care 
scânteia în lumina soarelui ca și cum ar fi fost făcut din dia- 
mante — desprins parcă dintr-un basm. Persoana în alb m-a în- 
trebat dacă vreau să intru în rai — în cetatea sfântă. Dacă ale geam 
să fac asta, nu puteam să mă mai întorc niciodată pe pământ 
sau la familia mea. Sau voiam să mă întorc în corpul meu fizic 
de pe pământ? 

Mi-ar fi plăcut să stau acolo, în locul acela minunat. Știam 
că sunt făcut pentru asta. Dar am văzut şi imagini cu familia 
mea plângând și rugându-se pentru mine. Șovăiam. Voiam să 
intru în rai, dar simțeam şi că Dumnezeu are un plan pentru 
mine, așa că poate ar fi fost mai bine să mă întorc pe pământ. 


Muzică inefabilă 


Când persoanele care trec prin NDE aud o muzică cerească, 
foarte puţine — dacă există vreuna — pot să reconstituie 
melodiile superbe şi nepământeşti pe care le-au auzit în 
decursul experienţei. 

Totuşi, în ciuda calităţii sale inefabile, muzica aceasta 
poate avea un efect puternic asupra celor care o aud. Am 
constatat că pe cei care o ascultă îi încurajează să-şi amin- 
tească tot ce a fost bun în experienţa lor, precum şi mesa- 
jele primite şi vizita pe tărâmul ceresc. 


1. www.nderf.org/NDERF/NDE_Experiences/mike_w_nde.htm, 
Mike W, NDE 122. 

„Cea mai dumnezeiască muzică“ 


La doisprezece ani, Erwin V. a fost implicat într-un acci- 
dent de maşină aproape fatal, care l-a aruncat în comă timp 
de nouă zile. După ce a plutit printr-un tunel care i-a indus 
o stare de calm profund, Erwin a auzit o muzică inefabilă. 
Iată cum a descris el acea experienţă: 


Am auzit cea mai dumnezeiască muzică interpretată vreodată. 
La început mi-a fost teamă, dar apoi m-am simțit liniştit şi feri- 
cit, fără urmă de durere. Cumva am primit mesajul că trebuie 
să mă întorc, pentru că viața aceasta n-a fost încă dusă la bun 
sfârşit. În clipa aceea am plutit înapoi prin tunelul întunecat. 

M-am trezit în corpul meu și am țipat de durere. Mi-a părut 
rău că m-am întors, pentru că tânjeam după calmul pe care-l 
simțisem în tunel și după absenţa durerii. 

După nouă zile m-am trezit și i-am văzut pe ai mei. Tata a 
fost atât de fericit, încât mi-a zis că îmi ia orice doresc drept 
cadou de întoarcere. l-am cerut o chitară, pentru că voiam să 
reproduc muzica aceea dumnezeiască. Mai târziu am învățat să 
cânt la chitară bas şi am avut propria trupă timp de zece ani. 
Muzica pe are am auzit-o atunci îmi răsună și acum în amintire.| 


„Sălile de Muzică“ 


Experienţa Ednei a avut loc ca rezultat al complicaţiilor la 
naştere. A simţit o durere cumplită în piept, o senzaţie de 
cădere, apoi şi-a pierdut cunoştinţa. A avut şi o experienţa 
extracorporală, ajungând aproape de tavan şi privind în 
jos sprecorpul său fizic în timp ce echipa de medici încerca 
s-o resusciteze. Apoi: 


1. www.nderf.org/NDERF/NDE_Experiences/erwin_v_nde.htm, 
Erwin V, NDE 5007. 

Am coborât printr-un tub albastru care avea la capătul de jos o 
lumină puternică. Atunci când am ieșit din tub m-am pomenit 
înconjurată de o muzică superbă — semăna cu cea de nai — care 
răsuna peste tot. Am avut un sentiment profund de pace şi nu 
simțeam nici urmă de durere. Am întrebat: „Unde mă aflu?“ şi 
mi s-a răspuns: » În Sălile de Muzică“. 

Erau mulți oameni acolo şi cu toții răspândeau atât de multă 
iubire! Cerul era de un albastru minunat şi iarba de un verde 
intens. Am văzut un pod şi am vrut să-l trec, dar n-am putut — 
avea un fel de barieră invizibilă. 

Cineva pe care credeam că-l cunosc a apărut de partea cea- 
laltă a podului și mi-a zis: „Încă nu e momentul. Mai ai lucruri 
de făcut“. Voiam atât de tare să rămân acolo, dar într-o clipită 
m-am întors în corpul meu.! 


„O muzică așa cum n-am mai auzit vreodată“ 


Nan ar fi trebuit să moară din pricina unei supradoze de 
medicamente. Conştiinţa ei a ieşit din trup prin creştetul 
capului. Călăuzită de două făpturi, ea s-a îndreptat spre 
un punct luminos care a devenit tot mai mare: 


Pe măsură ce ne-am apropiat de lumină am văzut zeci de mii de 
făpturi îmbrăcate în veşminte albe, întoarse toate cu fața spre 
Lumină şi cântând o muzică aşa cum n-am mai auzit vreodată. 
Erau în slujba Luminii şi păreau să „cânte“ laude Luminii. Lu- 
mina era plină de cel mai splendid, copleșitor şi indescriptibil 
sentiment de iubire.? 


Din lumină s-a auzit un glas bărbătesc care i-a poruncit 


xec 


„Să se întoarcă“ la existența ei de pe pământ, pentru că mai 


1. www.nderf.org/NDERF/NDE_Experiences/edna_nde.htm, Edna, 
NDE 4965. 

2. www.nderf.org/NDERF/NDE_Experiences/nan_a»s_nde.htm, 
Nan A’s, NDE 720. 

avea multe de învăţat. După asta, Adrian a simţit cum se 
întoarce cu reticenţă în ea însăşi, cum conştiinţa îi reintră 
în corp. 

Incapacitatea de a reproduce sunetul acela dumnezeiesc 
poate fi o sursă de frustrare pentru mulţi dintre cei care 
au fost expuşi la ceea ce fără îndoială este o muzică din 
altă lume. În multe mărturii de pe site-ul NDERE se vor- 
beşte despre calitatea inefabilă a muzicii pe care o aud 
persoanele care trec prin NDE atunci când vizitează raiul. 
Muzica aceea parcă e prea frumoasă pentru a fi uitată, dar 
prea desăvârşită pentru a fi reprodusă. 


Raiul ca graniţă între viaţă şi moarte 


Se poate ca persoanele care trec prin NDE să ajungă într-un 
loc de trecere sau hotar. Unii văd ceva ce pare intrarea în 
rai. Paradisul este de regulă un loc în care nu au voie să 
intre până nu se întorc pe tărâmul pământesc. Uneori există 
un obstacol, o barieră, care-i împiedică să pătrundă acolo. 
De obicei hotarul e un obiect fizic — un pod, un pârâu sau 
un pâlc de copaci —, dar poate fi şi o zonă fără marcaje 
fizice. Mulţi dintre cei care ajung în vecinătatea morţii sunt 
atraşi de barieră pentru că îi va purta mai departe spre 
peisajul ceresc. E posibil să-i însoţească o făptură care să 
le explice că trecerea barierei va însemna că nu mai pot să 
se întoarcă la viaţa de pe pământ. 

În unele cazuri, făptura călăuzitoare le spune persoa- 
nelor respective să nu treacă bariera pentru că „mai au 
lucruri de înfăptuit“ sau „e nevoie de ei“ înapoi pe pă- 
mânt. În alte cazuri, persoanele decid singure să nu treacă 
de barieră. 

„Poarta nu voia să se deschidă“ 


Pentru Kerry L., raiul a fost un astfel de loc. Depresia a 
împins-o să ia un pumn de somnifere şi să lase un bilet de 
adio în care spunea că nu mai vrea să trăiască. Când sora 
ei a găsit-o aproape în comă, a chemat ambulanţa. În drum 
spre spital, Kerry a auzit pe cineva spunând că „o pierd“. 
La scurt timp după aceea, a alunecat în întuneric. lată ce 
ne povesteşte Kerry: 


Totul era foarte întunecat şi am alunecat cu mare viteză printr-un 
tunel. Am zărit cea mai strălucitoare şi mai orbitoare lumină pe 
care am văzut-o vreodată. Pluteam deasupra unui câmp de flori. 
Am văzut nişte porți superbe de culoarea perlei şi am vrut atât 
de mult să trec de ele! Dar porțile n-au vrut să se deschidă. Nu 
puteam decât să privesc pe deasupra lor. Totul din cealaltă parte 
era mai frumos decât își poate imagina cineva. Drumurile erau 
de smarald şi peste tot erau numai diamante şi aur. Totul era atât 
de strălucitor și scânteietor că-ți tăia respirația. 

L-am văzut pe Tatăl Nostru Ceresc. Avea o înfățișare de dub, 
dar era învăluit de o strălucire albă. Eu tot repetam: „Trebuie 
să intru acolo, trebuie să intru în rai. Lasă-mă să intru, lasă-mă 
să intru“. lar el a răspuns: „Nu poți intra aici. Nu e vremea ta 
să pleci“. 

Apoi a dispărut şi totul a început să se deruleze în sens invers, 
am ajuns înapoi printre flori, am văzut lumina albă, tunelul, întu- 
necimea. 


Experienţa a avut un efect puternic asupra lui Kerry. A 
scris că uneori are un „al şaselea simţ“ cu privire la întâm- 
plări din viitor, că „pur şi simplu îi apare în minte că se va 
întâmpla ceva şi chiar se întâmplă“. Kerry scrie: 


Experienţa asta mi-a schimbat complet viața. Nu mi-a mai fost 
frică de moarte și am înțeles că există o ființă superioară. Știam 
că Dumnezeu mi-a pregătit ceva în viață, dar pe atunci nu ştiam 

ce anume. Acum am o fiică la facultate şi o nepoată superbă. lar 
asta în sine e un lucru minunat.| 


Raiul ca loc de întâlnire 


Multe persoane care ajung într-un spaţiu ceresc îi întâlnesc 
pe cei dragi care au dispărut. 


„Se aflau acolo și câteva rude de-ale mele“ 


Margaret B. era la serviciu când a suferit un atac cerebral 
care i-a provocat stop cardiac. S-a pomenit deasupra cor- 
pului ei, într-un colț al încăperii, privindu-i pe medici cum 
încearcă s-o resusciteze. A povestit că apoi a avut o senza- 
ţie „ca şi cum aş fi căzut pe spate“. A trecut printr-o NDE 
în care a trebuit să aleagă dacă să rămână în rai sau să 
treacă un hotar şi să se întoarcă la viaţa de pe pământ. lată 
povestea ei: 


Peste tot în jurul meu era o lumină strălucitoare, și apoi am 
văzut-o pe bunica. Deodată ne aflam pe o pajiște, iar în depăr- 
tare erau copaci şi mulți oameni. Aproape de noi era un bolovan, 
iar pe lângă el curgea un pârâu care ajungea dincolo de locul 
unde stăteam. Se aflau acolo şi câteva rude de-ale mele şi am 
vorbit mult despre lucrurile din viața mea şi despre faptul că, 
într-un fel sau altul, nu făceam ceea ce ar fi trebuit să fac. 
Aveam o stare de „linişte fericită“ şi voiam să rămân acolo, 
dar când le-am spus asta, ei mi-au răspuns că trebuie să mă 
întorc. Nu terminasem ce aveam de făcut. Bunicul meu mi-a zis 
cu blândețe că trebuie să traversez pârâul și să-mi duc la bun 
sfârşit misiunea. Cu toții vorbeau cu blândețe, dar insistau să 


1. www.nderf.org/NDERF/NDE_Experiences/kerry_|_nde.htm, 
Kerry L, NDE 3418. j 

traversez pârâul înapoi. Până la urmă, au câştigat. Următorul 
lucru pe care mi-l amintesc e că eram dusă pe targă la ambulanţă. ! 


„Mi-am dat seama că personajul acela ceresc era Isus“ 


lată o relatare scurtă din partea a unei persoane anonime 
care s-a întâlnit cu Isus în tărâmul ceresc: 


O ceaţă deschisă la culoare străbătea totul. Lumina era pretu- 
tindeni — trecea chiar şi prin mine! Mi-am privit mâna şi lumina 
a trecut drept prin ea! Mâna mea era transparentă, dar asta nu 
m-a surprins. 

Am pășit alături de un personaj ceresc. Chipul lui avea o 
strălucire pe care n-o pot descrie. Mi-am dat seama că persona- 
jul acela ceresc era Isus. 

Nu mergeam în sensul fizic — mai degrabă pluteam, cu un 
spațiu minuscul între noi şi pământ. Totul era alb și luminos — 
plantele erau de un verde foarte intens, iar apele erau curate ca 
lacrima. Totul era învăluit de o scânteiere puternică. 

Am vrut să beau din pârâul care străbătea grădina prin care 
ne plimbam. Când am încercat să iau apă, aceasta mi-a curs prin 
mâini, dar mâinile nu-mi erau ude. Isus s-a oprit din mers şi m-a 
privit cum încercam să beau din apa aceea. l-am simţit ochii 
privindu-mă. Și atunci setea mi-a dispărut, chiar dacă nu reuşi- 
sem să beau. 

Cu făptura aceasta cerească n-am vorbit prin cuvinte, prin 
viu grai, dar comunicam cumva. Chipul îi strălucea, iar iubirea 
și grija lui se revărsau către mine. Sentimentul de pace era im- 
posibil de exprimat. 

Mi s-a dat de ales: să mă întorc pe pământ şi să mai trăiesc 
sau să rămân cu El în rai. Ştia că nu-mi doream viața pe pământ 
dacă ar fi însemnat să rămân blocat într-un corp care nu mai 


1. www.nderf.org/NDERF/NDE_Experiences/margaret_b_nde. 
htm, Margaret B, NDE 193. 

răspundea la comenzi, fără să pot comunica. Privirea iubitoare 
din ochii lui mi-a umplut inima de bucurie.! 


„Toate își au sămânţa în rai“ 


O altă persoană care ne-a povestit despre rai ca loc de 
întâlnire e Diane C., a cărei experienţă a început în 1958, 
când a crezut că i s-a rupt apa în timpul celei de-a patra 
sarcini, pentru ca apoi să constate că, de fapt, era vorba 
despre o hemoragie. L-a sunat la birou pe soţul ei, care a 
venit în grabă acasă şi a descoperit că ea sângerase prin 
două saltele, până la podea. Soţul ei a luat-o în braţe şi a 
dus-o la maşină. Fa a povestit ulterior că murise până să 
ajungă la spital. Iată povestea uluitoare, spusă chiar de ea, 
despre cum s-a întâlnit cu un înger şi cu Dumnezeu. Înce- 
pem din momentul în care Diane descoperă raiul: 


Cuvintele nu pot descrie raiul. Dar am ştiut că e „acasă“. Am 
ştiut că acela e locul de unde am venit. Întâi am ajuns într-un 
peisaj de țară liniștit şi superb, plin cu animale — erau așa de 
frumoase și de fericite, pline de iubire. Iarba şi copacii, și florile 
erau toate splendide, iar dinspre ele se revărsa iubire. Apa era 
vie şi scânteia plină de iubire. De peste tot se auzea muzică, mult 
mai melodioasă și mai frumoasă decât orice ar putea compune 
cineva pe pământ — s-a auzit din senin şi mi-a umplut sufletul 
de fericire. 

Totul era mai intens și mai frumos decât orice am putea crea 
noi vreodată pe pământ. Mi-am dat seama că tot ce este frumos, 
tablouri, covoare tesute, tapiserii, sculpturi — toate își au să- 
mânța în rai. Am văzut toate astea înainte să venim pe pământ 
și încercăm să recreăm o părticică din rai în timp ce suntem pe 


1. www.nderf.org/NDERF/NDE_Experiences/derry_b_nde.htm, 
Derry B, NDE 198. 

pământ. Ne dorim cu tărie raiul. Ne e dor de el în adâncul 
sufletului nostru. 

Un înger m-a dus să văd reflexia Luminii lui Dumnezeu — nu 
întreaga putere a esenței lui înfricoșătoare. M-a năpădit iubirea 
și am vrut să-l îmbrăţișez de bucurie. Glasul lui mi-a pătruns în 
minte și mi-a poruncit să întind braţele ca să văd că sunt făcută 
din lumină. lar apoi mi-a împărtăşit că suntem cu toții făcuţi 
din lumină şi că fiecare avem o identitate şi un scop. Fiecare 
dintre noi a fost creat înainte să vină pe pământ şi fiecare a fost 
bărbat sau femeie înainte de aceasta. Dumnezeu posedă ambele 
sexe, ăsta-i adevărul. Nu aspectul sexual, ci puterea și blândețea 
ambelor sexe ale Lui stabilesc cine vom fi — un echilibru al fiin- 
ței lui. 

Am o seninătate pe care mulți nu o au în privința morții, 
fiindcă ştiu că la asta s-a referit Cristos când a spus: „Dacă un 
om nu se naşte din nou, nu poate vedea Împărăţia lui Dumne- 
zeu “. N-are nici o legătură cu înțelesul pe care l-a dat religia. E 
vorba despre ceva ce trebuie să facem cu toții. 

Tatăl Nostru mi-a spus că trebuie să mă întorc pe pământ și 
să-mi duc la bun sfârşit încercarea, că mai am multe de făcut. 
Mi-a spus că mă iubeşte şi că o să fie cu mine toată viața. 


În ziua aceea tristă, Diane i-a povestit medicului ce se în- 
tâmplase în timpul stopului cardiac. Medicul n-a putut să 
îi înţeleagă experienţa, dar duhovnicul ei, da. Diane a sim- 
tit că acum „avea cheile Împărăției lui Dumnezeu“. Diane 
n-a uitat niciodată lecţiile pe care le-a învăţat în rai. 

Pe site-ul NDERF a scris despre ce a învăţat atunci: 


E vorba despre iubire. Trebuie să ne iubim pe noi înșine, iar 
astfel Îl iubim pe Dumnezeu. EL e în fiecare dintre noi. După 
aceea îi putem iubi pe ceilalți, chiar şi pe dușmanii noştri. Sun- 
tem aici ca să iubim viața, să trăim viața şi să exprimăm față de 
Creatorul nostru bucuria de a avea o viaţă aici şi de a vedea cât 
de frumoasă e lumea noastră, indiferent cum o facem noi. Avem 

nevoie de iubire, iar cu ea primim credință, speranţă și încredere 
să trecem prin viață.! 


Impărtășirea experienţelor din rai 


Uneori, întâlnirile din tărâmurile cereşti sunt experienţe 
împărtăşite, în care persoanele care ajung în vecinătatea 
morţii întâlnesc alte persoane care au o NDE în acelaşi timp. 


„Bunica mea a rămas“ 


În Olanda, Karen a trecut prin două experienţe care i-au 
ameninţat viaţa, la scurt timp una după alta. Acesta e un 
caz excepţional de rar în care două experienţe împărtăşite 
din vecinătatea morţii au loc la interval de şaisprezece zile. 
Bunica lui Karen a suferit un infarct şi era inconștientă 
când Karen a avut prima ei experienţă. În timpul celei de-a 
doua experienţe, bunica ei a murit. Din relatarea lui Karen 
e limpede că între ele două s-a stabilit un canal de comu- 
nicare în apropierea morţii. lată ce a povestit Karen: 


În timpul operaţiei din aprilie am trăit un sentiment puternic de 
iubire şi compasiune. Timpul nu mai exista. Am călătorit prin- 
tr-un fel de tunel şi m-am pomenit în fața unei „porți“, alături 
de trei siluete. Una dintre ele era bunica mea, care pe atunci încă 
trăia. Celelalte două erau făpturi pe care nu le-am putut identi- 
fica, dar asemănătoare oamenilor. Senzaţia de armonie, iubire 
și „bunătate“ era copleșitoare. La un moment dat ni s-a „spus“ 
că nu putem trece încă și că trebuie să ne „întoarcem“. Amân- 


[i 


două eram reticente. 


t. www.nderf.org/NDERF/NDE_Experiences/diane_c_nde.htm, 
Diane C, NDE 321. 

Eu am plecat, dar bunica mea a rămas. A doua zi, soțul meu 
mi-a spus că bunica suferise un atac cerebral și era inconştientă, 
în stare gravă. Dar eu ştiam asta deja. 

Apoi, în mai, după ce medicii mi-au salvat viața şi mi-au făcut 
un drenaj renal, m-am trezit după patru zile. Am simțit o tristețe 
teribilă. În spital era cumplit, dar când am închis ochii şi am 
ațipit am putut să chem din nou sentimentul de iubire şi armo- 
nie. Am călătorit din nou prin timp și spațiu spre poarta aceea. 
Abia aşteptam s-o fac. Bunica era încă acolo. N-am rostit cuvinte, 
mai mult „ştiam“ — comunicam la un cu totul alt nivel. Lumina 
era orbitor de frumoasă şi cuprindea totul. 

Cele două „făpturi“ erau și ele acolo și deodată m-au înştiin- 
țat că nu era încă „rândul meu“. Am întins mâna spre bunica. 
„Energia“ ei a atins-o pe a mea şi a devenit un fel de „funie“ din 
energie. Ea a trecut de porți şi — împreună cu acest sentiment 
copleșitor de iubire — „ei“ m-au trimis înapoi. Când mi-am re- 
venit după patru zile, familia mea mi-a spus că bunica murise 
în ziua aceea. Dar, din nou, eu ştiam deja.’ 


E remarcabil cum Karen a fost conştientă de prezenţa bu- 
nicii ei în ambele experienţe împărtășite. În timpul primei 
experienţe, bunica ei îşi pierduse cunoştinţa din pricina unui 
atac cerebral care avea să-i aducă moartea câteva zile mai 
târziu. Şi lui Karen, şi bunicii ei li s-a spus că „nu au voie 
încă să treacă şi că trebuie să se întoarcă“. În timpul celei 
de-a doua experienţe a lui Karen, când bunica ei murise, 
doar aceasta din urmă a avut voie să treacă, iar Karen, nu. 

Această experiență împărtăşită ne arată că întâlnirile 
din tărâmul ceresc cu alţi oameni sau alte fiinţe sunt, une- 
ori, NDE împărtășite. Experiențele împărtăşite par să ne 
arate o clipă din viaţa de apoi a celor care mor în mod ire- 
versibil şi reprezintă încă o dovadă puternică a caracterului 


1. www.nderf.org/NDERF/NDE_Experiences/karen_vdk_nde.htm, 
Karen vDK, NDEs 6359. 

real al acestor experienţe şi al mesajului lor despre o viaţă 
de apoi. 

Scepticii sunt de părere că NDE nu ne pot spune ce se 
întâmplă cu cei care au părăsit definitiv acest pământ. Însă 
experienţele împărtăşite, deşi au loc rar, ar putea repre- 
zenta o dovadă că tot ceea ce se întâmplă în timpul NDE 
este experienţa iniţială a celor care au murit în mod ire- 
versibil. 


9 
ÎNTÂLNIRI INFERNALE 


Nu toate întâlnirile spirituale sunt senine. Cele mai înspăi- 
mântătoare lucruri pe care le-am întâlnit vreodată nu 
provin din cărți de ficţiune sau filme de groază, ci din 
mărturiile celor care au avut parte de întâlniri infernale 
în timpul NDE. 

Pe mulţi îi nelămureşte faptul că există NDE care au 
conţinut infernal. Experiențele infernale sunt radical dife- 
rite de majoritatea copleşitoare a NDE. De asemenea, nu 
se încadrează deloc în experienţele de viaţă ale unei per- 
soane. Cu toate acestea, experienţele înspăimântătoare şi 
chiar infernale din vecinătatea morţii există cu adevărat. 
Sunt relativ rare, dar sunt NDE reale.! 

Găsim un exemplu chiar pe site-ul NDERF. Vreau să-l 
prezint aici ca să înţelegeţi cum e descrisă o astfel de ex- 
perienţă îngrozitoare. 


„Multe suflete... care plângeau și se tânguiau'“ 


Cathleen C. a primit un suc otrăvit cu stricnină. Şi-a dat 
seama că ceva nu era în ordine când a avut un atac de 
panică, apoi şi-a pierdut auzul, apoi capacitatea de a se 


1. Vezi şi Nancy Evans Bush, Dancing Past the Dark: Distressing 
Near-Death Experiences, e-book, Nancy Evans Bush, 9 aprilie 2012, 
la http://dancingpastthedark.com. 

mişca şi, în cele din urmă, a simţit căderea întunecată spre 
„iad“, care s-a încheiat cu „cel mai adânc şi mai întunecat 
neant pe care l-a trăit vreodată“. 

Experienţa lui Cathleen e neobişnuită pentru că descrie 
cum a coborât în ceea ce ea numeşte „iad“, pentru ca apoi 
să fie salvată de supliciu de către nişte îngeri care au pre- 
zentat-o unei fiinţe pe care ea a perceput-o ca fiind Dum- 
nezeu. Nu doar că i-a fost permis să întrebe de ce există 
răul, ci a primit şi amănunte despre liberul-arbitru pe ca- 
re-l avem toţi şi despre cum fiecare dintre noi are voie să-şi 
croiască singur viaţa. 


Brusc, totul a devenit limpede. Eram moartă. Fusesem creată 
de Dumnezeu. Dumnezeu era o realitate, dar eu nu eram cu El. 
El era cu mine, dar nu știam asta încă. Am început să aud un 
zgomot extrem de tulburător, care până la urmă a devenit in- 
suportabil. 

Mi-am dat seama că zgomotul era format din glasurile a ne- 
numărate suflete care nu spuneau nimic, doar plângeau și se 
tânguiau. A fost cel mai chinuit şi plin de jale sunet pe care l-am 
auzit vreodată. Zgomotul glasurilor a devenit tot mai intens 
până când am ajuns să-mi închipui că trebuie să fie cu milioanele. 
Era insuportabil. Trebuia să ies de-acolo. Dar cum? N-aveam 
trup şi nici glas. Apoi, în adâncul sufletului meu, am țipat cât de 
tare am putut. Mi-am auzit glasul cu un ecou nesfârșit: „Doamne, 
ajută-mă!“ Atunci o mână uriașă a coborât și m-a ridicat din 
hăul acela. 

Am fost dusă tot mai sus. Glasurile tânguitoare s-au auzit tot 
mai slab și s-a lăsat o liniște deplină când mi-am dat seama că 
mă ridicam de pe pământ. În câteva clipe am ajuns într-un alt 
loc şi m-am simţit confuză. Îmi făceam griji în privinţa corpului 
meu. Eram în fața unui grup de persoane pe care simțeam că le 
cunosc și care mi-au spus să nu-mi fac griji în legătură cu trupul 
meu şi cu sinele din trecut. Eram cu ele şi asta era tot ce conta. 

Mi-au spus că trebuie să vorbesc cu un bărbat pe care-l ve- 
deam în depărtare. Apoi m-am aflat imediat în prezența lui şi 
am vorbit pe îndelete. Nu-i auzeam vocea, dar îşi transfera gân- 
durile în conştiinţa mea, şi eu în a lui. 

L-am întrebat cum am ajuns în locul acela, iar El mi-a răs- 
puns că a dorit să fiu cu El — că El mă crease. l-am spus că 
n-am făcut nimic în viață încât să merit să fiu cu El în locul 
acela minunat. M-a făcut să înţeleg că ştia totul despre mine, 
că eram cine eram pentru că El mă crease astfel și că, orice aş 
fi făcut, rămâneam creaţia lui, copilul lui, şi că mă iubea foarte 
mult. 

Am ştiut că avea răspuns la toate întrebările, așa că l-am 
întrebat: „De ce există răul?“ Iar el mi-a răspuns: „Pentru că 
există binele“. Apoi l-am întrebat: „Când noi, copiii tăi, începem 
să existăm trăim o singură dată, sau trăim din nou și din nou?“ 
M-a condus până la intrarea într-o sală lungă care avea milioane 
și milioane de uşi de-o parte şi de alta. Mi-a arătat că aveam la 
dispoziție multe alegeri şi că alegerea aceea era răspunsul la 
întrebarea pe care tocmai o rostisem. Alegerea era a mea. M-a 
făcut să înţeleg că puteam să aleg să rămân cu El sau puteam să 
străbat sala şi să aleg o uşă. M-a făcut să înțeleg că dacă aleg 
o ușă o să ies din rai şi o să mă nasc din nou din pântecele unei 
femei de pe pământ. L-am întrebat: „Dar de unde ştiu ce uşă 
să aleg?“ Mi-a răspuns doar că ușa pentru care optez e alege- 
rea mea. 

L-am întrebat: „Trebuie să alegem o altă uşă şi să trăim iar 
și iar?“ Asta ar fi fost un coșmar pentru mine, pentru că trăisem 
multe nenorociri. Mi-a spus că unii oameni aleg să se întoarcă, 
dar că El nu-şi doreşte asta. El vrea ca aceștia să rămână cu El, 
dar îmi înţelege sentimentele. Mi-a explicat că atunci când ale- 
gem să-l părăsim ne şterge amintirile din viețile trecute pentru 
că nu vrea să fim mâbniţi. El îşi doreşte ca viața să fie bună 
pentru toți. Apoi mi-a arătat din nou toate alegerile și m-a co- 
pleşit cu iubirea lui. 

M-a întrebat: „De ce ai vrea să mă părăseşti? “ Nu-mi amin- 
tesc să fi răspuns ceva. Apoi m-a întrebat: „Cum te simţi moartă?“ 

l-am spus că nu mă deranja prea tare şi că singurul meu regret 
era că nu apucasem să-mi iau rămas-bun de la părinţii mei. 

Următorul lucru pe care l-am simţit — în mod uluitor, re- 
marcabil, surprinzător — a fost că mă aflam din nou în corpul 
meu, fără să-mi dau seama. Am ales să-l părăsesc pe Tatăl meu 
ceresc atotiubitor și atotîngăduitor ca să mă întorc şi să-mi iau 
rămas-bun de la părinţii mei. Dumnezeule, la ce renunțasem? 
Am căzut într-o depresie imposibil de descris. Dar asta e, eram 
din nou în lumea aceasta. Am ales viața pe care mi-am croit-o 
singură. | 


Experienţa infernală a lui Cathleen seamănă cu alte ca- 
zuri în care persoanele ajunse în apropierea morţii au 
trecut prin experienţa iadului, dar apoi au fost salvate. 
În opinia mea, e posibil ca acest tip de experienţe să aibă 
cea mai mare putere transformatoare, întrucât prin ele 
persoana respectivă vede şi simte cel mai cumplit rău şi 
cel mai puternic bine. 


Raport al grupului minoritar 


Secţiunea aceasta va fi în mod necesar mai speculativă decât 
oricare altă parte a cărţii. Motivul este acela că s-au făcut 
relativ puţine cercetări despre acest tip de NDE, în mare 
măsură pentru că sunt atât de rare. Puținele cercetări exis- 
tente tind să ridice mai multe întrebări decât să ofere răs- 
punsuri. 

Un studiu din 1992 a descoperit trei tipuri diferite de 
NDE care produc suferinţă: (1) experiențele tipice din ve- 
cinătatea morţii, interpretate de persoanele respective ca 


1. www.nderf.org/NDERF/NDE_Ex periences/cathleen_c_nde.htm, 
Cathleen C, NDE 3735. 

înfricoşătoare; (2) NDE care au dat persoanei un sentiment 
de nonexistenţă, precum şi cel al unui vid înfricoşător,; şi 
(3) NDE cu imagini infernale foarte vii.! Un exemplu din 
prima categorie ar fi o experienţă la al cărei început per- 
soana simte o teamă necaracteristică atunci când e separată 
de trup. Un alt exemplu ar fi o experienţă în care persoanele 
respective interpretează elemente considerate în general 
pozitive sau neutre — tunelul sau prezenţa îngerilor — ca 
fiind de rău-augur sau înspăimântătoare. 

În a doua categorie, deşi întâlnirea cu „vidul“ dă naş- 
tere în general unui sentiment plăcut sau neutru, pentru 
unele persoane care trec printr-o astfel de experienţă vidul 
e înspăimântător pentru că poate fi simţit ca lipsit de sem- 
nificaţie, gol şi neplăcut. În a treia categorie, experienţele 
infernale din vecinătatea morţii (care conţin imagini infer- 
nale vii sau întâmplări care în sine provoacă spaimă sau 
suferință) sunt cel mai rar tip de experienţe înspăimântă- 
toare din vecinătatea morţii. 

Multe NDE nu sunt înspăimântătoare de la început până 
la sfârşit, ci au porţiuni înspăimântătoare şi altele plăcute. 
Dintre acestea, mai frecvente sunt cazurile când partea 
înspăimântătoare apare la început — porţiunea iniţială, ne- 
plăcută, se preschimbă în etapa ulterioară, de obicei de 
mai lungă durată, mai plăcută, a experienţei. 

Momentele înspăimântătoare din cadrul NDE sunt ne- 
obişnuite, dar nu rare. În varianta mai veche a chestio- 
narului NDERF apărea următoarea întrebare: „În cadrul 
experienţei, aţi considerat că aceasta (NU evenimentul 
premergător ei, care v-a pus viaţa în pericol) a avut un 
conţinut minunat, v-a provocat sentimente contradictorii 


1. B. Greyson şi N.E. Bush, „Distressing Near-Death Experien- 
ces“, în Psychiatry şs (1) (feb. 1992), pp. 95-110. 

sau a fost înspăimântător?“ Cele 1122 de răspunsuri la 
această întrebare au fost împărţite după cum urmează: 


Minunat 722 (64,3%) 
Sentimente contradictorii 360 (32,1%) 
Înspăimântător 40 (3,6%) 


E interesant că persoanele care au avut experienţe în- 
spăimântătoare au înclinat să indice faptul că în cadrul 
experienţei au fost mai puţin conştiente în comparaţie cu 
persoanele care au descris conţinutul experienţei drept 
„minunat“. Merită să ne întrebăm dacă acest aspect repre- 
zintă sau nu o parte din motivul pentru care experienţa lor 
a fost înspăimântătoare. 

Cei care trec prin experienţe infernale din vecinătatea 
morţii vorbesc despre peisaje, entităţi sau senzaţii din altă 
lume, înspăimântătoare, care amintesc de reprezentările 
clasice ale iadului. Experiențele infernale reprezintă un 
procent relativ mic din totalitatea experienţelor înspăimân- 
tătoare din vecinătatea morţii. Se estimează că aproxima- 
tiv 1% dintre toate mărturiile de pe site-ul NDERE se referă 
la experienţe infernale. Deşi cifra e mică, de-a lungul tim- 
pului pentru NDERF au fost relatate atât de multe NDE, 
încât acum putem studia mai multe experienţe infernale 
decât a fost vreodată posibil. 

Experiențele infernale sunt greu de studiat. Au ajuns să 
fie cunoscute ceva mai bine abia la câţiva ani de la defini- 
rea în 1975 a NDE în general. Oamenii tind să interpreteze 
experienţele infernale în baza credințelor preexistente, de 
multe ori introducând prejudecăţi, spaime şi judecăţi ne- 
gative. 

Cercetările anterioare despre experienţele infernale au 
stabilit că e greşit să presupunem că „oamenii buni“ au 
NDE plăcute şi că „oamenii răi“ au experienţe infernale. 

Însă acest stereotip eronat încă există. Stereotipul îi poate 
face pe cei care trec prin experiențe infernale în vecinătatea 
morții să fie reticenți când trebuie să le împărtășească. 

De multe ori, celor care trec prin NDE le e greu să gă- 
sească vorbele potrivite pentru a descrie experienţele plă- 
cute. Prin urmare, e de înţeles de ce e mult mai greu ca o 
persoană să vorbească despre o experienţă înspăimân- 
tătoare. Cei care trec printr-o experienţă infernală sunt, 
probabil, conştienţi că riscă să fie supuşi unei judecăţi ne- 
gative din pricina conţinutului experienţei. Astfel, e posibil 
ca aceia care trec prin experienţe infernale din vecinătatea 
morţii să se simtă mai în largul lor povestindu-le pe un site, 
ca de exemplu NDERF. 

Pentru studiul experienţelor infernale au fost alese 26 de 
relatări din chestionarul NDERF. Descoperirile au fost con- 
secvente cu ale altor cercetători din domeniu - studiul nos- 
tru a găsit în conţinutul infernal o varietate de elemente, 
printre care fiinţe înspăimântătoare sau amenințătoare, pei- 
saje infernale, ameninţări sau chiar tortură, precum şi 
comunicarea unor informaţii răuvoitoare sau pline de 
batjocură. E drept că această descriere succintă a conţinu- 
tului experienţelor infernale din vecinătatea morţii nu sur- 
prinde gama întreagă de elemente îngrozitoare sau teroarea 
profundă, de multe ori prezente în astfel de experienţe. 

Ca să înţelegem mai bine experienţele infernale şi în- 
spăimântătoare din vecinătatea morţii trebuie să ţinem 
cont de o observaţie importantă: probabilitatea ca expe- 
rienţele care implică alterări neaşteptate ale conştiinţei şi 
care nu sunt NDE să fie înspăimântătoare e mult mai mare 
decât în cazul experienţelor autentice din vecinătatea morţii. 
Din prima categorie fac parte psihoza generată de terapia 
intensivă, experienţele cu droguri ilegale şi aşa mai departe. 
Pe mulţi care au trecut printr-o experienţă înfricoşătoare 

îi linişteşte să descopere că experienţa lor nu a fost, de fapt, 
una din vecinătatea morții. 

Majoritatea experienţelor înspăimântătoare din vecină- 
tatea morţii nu sunt infernale. Ele sunt înspăimântătoare 
din alte motive decât cel al conţinutului infernal. Pentru a 
înțelege mai bine experienţele de acest fel ne ajută cel mai 
amplu studiu anterior NDERF despre experienţele trauma- 
tizante, studiu realizat de medicul Barbara Rommer. În 
cadrul studiului au fost analizate zeci de experienţe în- 
spăimântătoare din vecinătatea morţii. Rommer a tras 
concluzia că ele apar din trei motive: (1) îi motivează pe cei 
care trec prin ele să analizeze din nou alegerile, gândurile şi 
credinţele anterioare; (2) sunt rezultatul unei atitudini nu 
tocmai iubitoare a persoanei respective de dinaintea expe- 
rienţei; (3) sunt rezultatul „programării“ negative din co- 
pilărie. 

După ce am studiat la rândul meu numeroase expe- 
rienţe înfricoşătoare şi infernale în cadrul NDERF, pot să 
formulez şi eu câteva ipoteze cu privire la cauza acestora. 
Sunt de acord cu prima cauză propusă de Rommer, dar 
sunt mai rezervat în privinţa ultimelor două. 

Schimbările din viaţa persoanelor care trec printr-o ex- 
perienţă clasică din vecinătatea morţii sunt în general sub- 
stanţiale şi pozitive. Schimbările survenite în urma unei 
NDE se numesc efecte ulterioare. La fel ca în cazul expe- 
rienţelor plăcute din vecinătatea morţii, Rommer a desco- 
perit că experienţele înspăimântătoare conduc deseori la 
schimbări substanţiale şi pozitive în viaţa persoanelor care 
trec prin ele, schimbări manifestate inclusiv prin dispariţia 
aproape completă a fricii de moarte. Unele persoane care 


1. Barbara Rommer, Blessing in Disguise: Another Side of the 
Near-Death Experience, Llewellyn, St. Paul, MN, 2000. 

au trecut printr-o experiență înspăimântătoare au ajuns 
s-o considere un dar, poate chiar cea mai importantă ex- 
periență din viaţa lor. Ca în cazul experiențelor plăcute, 
schimbările survenite în urma unei experiențe înspăimân- 
tătoare se pot manifesta pe de-a-ntregul abia după mulți 
ani. Studiind punctajele experiențelor înspăimântătoare 
din vecinătatea morții, pot spune că mă aflu într-un acord 
substanțial cu concluziile lui Rommer în privința efectelor 
produse de acestea. 


„Coborând tot mai adânc în iad“ 


Un exemplu de experienţă infernală din vecinătatea morţii 
care s-a dovedit o binecuvântare îl avem de la Frances Z., 
care a completat chestionarul NDERF. Frances era depen- 
dentă de pastile. 

Ca să se sinucidă, a înghiţit cu alcool o sută de capsule 
narcotice şi s-a întins, aşteptând să moară. Din fericire, fiul 
ei s-a întors acasă şi a găsit-o în comă pe podea. Frances 
povesteşte: 


Fiul meu a fugit la vecini şi le-a spus că am pățit ceva. În timp 
ce mă duceau la spital, inima mi s-a oprit şi am privit din afara 
corpului cum încearcă să mă resusciteze. 

Când am ajuns la spital, am început să mă cufund în întune- 
ric. Cădeam printr-un tunel foarte întunecos. În jurul meu au 
apărut demoni şi, chiar dacă eu eram spiritul meu — corpul îmi 
rămăsese la spital —, demonii făceau gesturi de parcă ar fi smuls 
carnea de pe mine. Am simţit o durere intensă. Coborând tot 
mai adânc în iad am văzut multe personalități istorice și, în cele 
din urmă, pe tatăl meu. 

Tatăl meu mi-a urat bun venit în iad, iar eu mi-am zis „Atât 
mi-a fost. Viaţa pe pământ s-a terminat şi am ajuns în iad“. Nu 
credeam că o să pot ieși din iad, dar deodată am început să urc 
înapoi prin tunel, spre corpul meu. Însă nu m-am întors cu totul. 

Am rămas separată de corp și am privit cum medicii lucrează 
asupra lui. Când au apărut din nou semnele vitale, am fost trasă 
spre corpul meu și apoi înăuntrul lui. M-am trezit la ATI după 
vreo zece ore. 

Cât am fost în spital mi s-a propus să urmez un tratament 
împotriva dependenţei mele și mi s-a recomandat să fac ceva în 
legătură cu ce le-am povestit că mi se întâmplase când am murit. 
Ei nu credeau că există iad. Dar acum sunt „curată“ de optspre- 
zece ani și am încercat să-i ajut pe alții, astfel încât să nu trăiască 
niciodată supliciul prin care am trecut.| 


Frances a spus că viaţa ei după tentativa de suicid a însem- 
nat recăpătarea poftei de viaţă, la care s-a adăugat un sen- 
timent nou de compasiune: „Înainte de această experiență 
nu-mi păsa de nimeni. Eram o asistentă medicală care nu 
dădea dovadă de compasiune (cu excepţia persoanelor din 
azil). Acum îmi pasă foarte mult de aproapele meu şi încerc 
să întind o mână de ajutor oricând acest lucru e posibil“. 


„Trebuie să le spui și lor“ 


Urmează experienţa infernală din vecinătatea morţii a lui 
John L., alcoolic în stadiu sever, care a fost înjunghiat în 
piept. Cuţitul i-a fost înfipt adânc în partea superioară a 
pieptului, perforându-i plămânul stâng şi secţionându-i 
vena pulmonară. 

Sora lui John l-a târât în maşina ei şi a pornit spre spi- 
tal. Deşi John a încercat să-şi păstreze calmul, după puţin 
timp a început să tuşească sânge şi „îşi simţea mâinile şi 
picioarele foarte amorţite“. 

„N-o să mor“, i-a zis surorii lui, „dar ai face bine să te 
grăbeşti!“ 


1. www.nderf.org/NDERF/NDE_Experiences/frances_z_nde.htm, 
Frances D, NDE 6242. 

John şi-a introdus degetul mijlociu de la mâna dreaptă 
în rană ca să oprească sângerarea şi a simţit cum viaţa îi 
alunecă din corp. „Deci asta a fost“, şi-a zis printre stri- 
gătele surorii lui. Apoi şi-a pierdut cunoştinţa. 

Iată restul istoriei, povestit chiar de John: 


Am închis ochii şi m-am pregătit pentru orice urma. Credinţa 
mă învățase că o să apară o lumină puternică şi un sentiment 
de pace, deci cred că la asta mă aşteptam. M-am concentrat 
asupra luminițelor pe care le vezi atunci când închizi ochii foarte 
strâns. Luminiţele se mișcau repede, dar au început să înceti- 
nească şi să dispară, până când a rămas una singură. 

M-am mişcat printre dârele lăsate de lumină de parcă aş fi 
păşit într-o încăpere năpădită de pânze de păianjen, dar n-am 
simţit nici o clipă că aş atinge ceva. Senzaţiile au devenit tot 
mai puternice până când am ajuns să înaintez cu o viteză in- 
credibil de mare. Mi-am amintit de imaginile cu astronauți care 
se antrenează într-o centrifugă uriaşă, dar eu mă mişcam prin 
ceva — un tunel sau un tub sau un spațiu deschis... pur şi simplu 
pluteam! 

Am auzit multe glasuri venind din mai multe direcţii, dar în 
esență mesajul tuturor era să fiu atent. Spuneau „Adu-ți aminte“ 
și „Trebuie să le spui şi lor“, „Îţi este arătat“ şi „Nu uita! “. Am 
început să mă gândesc la viața mea și m-am întrebat dacă o să-mi 
fie derulată prin fața ochilor și o să fiu judecat ca atare, aşa cum 
mi-a spus mătușa mea că o să se întâmple. În vreme ce-mi pu- 
neam întrebările astea, am văzut toate lucrurile pe care le-am 
făcut în viață exact cum s-au întâmplat, dar cu foarte mare vi- 
teză — cele bune, alături de cele rele și urâte. Toate lucrurile de 
care am fost mândru și toate micile secrete murdare. Am simţit 
remuşcări, teamă şi ruşine față de nechibzuinţele mele şi am înțe- 
les limpede de ce trebuie cu toții să dăm socoteală pentru tot ce 
facem. 

Am văzut mii şi mii — dacă nu chiar milioane — de oameni care 
se mișcau sub mine fără o țintă anume. Fiecare trăia emoții pu- 
ternice, rău-prevestitoare, durere și teamă. „Ei sunt cei pierduţi “, 

mi-a spus un glas. Apoi, ca şi cum mi-ar fi citit gândurile: „Tot ce 
vezi e aievea“. Am început să mă tem, dar spaima mea pălea față 
de tot ce trăiau oamenii aceia. „Pe mine ce mă aşteaptă?“ m-am 
întrebat. 

Căutam ceva sau pe cineva de care să mă agăţ. Am auzit 
râsete şi chicote ca de copii, dar sunetele aveau un ton lasciv. De 
mine s-a apropiat o siluetă care nu era nici bărbat, nici femeie, 
nici tânără, nici în vârstă, nici vie, nici moartă. Parcă îşi bătea 
joc de mine de fiecare dată când râdea. 

M-am înfuriat, dar în același timp am fost copleșit de o dorință 
puternică pentru această făptură, care între timp se transformase 
într-o femeie seducătoare şi foarte frumoasă. S-a apropiat de mine 
și m-a tras în jos cu o putere uriașă, apoi m-a sărutat îndelung pe 
gât și pe piept. A râs din nou şi am simțit cum durerea mi se în- 
toarce în piept. 

M-am uitat în jos şi am văzut sânge peste tot! Fiinţa aceea se 
scălda în sângele meu! Am simţit cum ceva mă apucă şi-mi spune: 
„Pleacă de-aici! Ce cauţi aici?“ Am fost înconjurat de oameni 
care trăgeau de mine. „De ce eşti aici? “ m-au întrebat. Deodată 
femeia a dispărut, iar în locul ei a apărut o fetiţă care mi-a zâm- 
bit. Dar tot aveam sentimentul că făcusem ceva greșit şi că urma 
să am necazuri. Oare eram o persoană rea? M-am uitat cu dis- 
perare în jur după un ajutor care n-a venit de nicăieri. Oamenii 
din locul acela infernal au început să mă împingă și să strige la 
mine: „Aminteşte-ţi să le spui şi lor!“ 

Următorul lucru pe care l-am auzit a fost: „E conştient!“, 
urmat de întrebări nesfârșite: „Cum te cheamă? Care-i numărul 
tău de asigurare socială? “ Eram viu!! 


Multe studii despre NDE anterioare NDERF au folosit 
cuvântul „negativ“ când au descris experienţe înspăimân- 
tătoare sau infernale. Eu prefer o altă denumire pentru 
experienţele infernale pe care le-am studiat: le numesc 


1. www.nderf.org/NDERF/NDE_Experiences/john_Ls_nde.htm, 
John Ls, NDE. 

„plimbări prin Valea Morții“. Astfel de experiențe tocmai 
asta sunt, o plimbare prin Vale, urmată de o nouă viață pe 
pământ, care poate deveni mai bună datorită faptului că 
persoana respectivă a întrevăzut imagini din locul numit 
iad. E demn de remarcat şi faptul că există mărturii literare 
şi istorice despre sfinţii din trecut care au trăit şi ei o co- 
borâre în iad. Şi, cu toate că scurta întâlnire cu răul poate 
fi greu de suportat, ea oferă de multe ori un imbold pentru 
aprofundarea şi progresul vieţii spirituale. Acesta e moti- 
vul pentru care prefer să nu mă gândesc la experienţele 
infernale din vecinătatea morţii ca la ceva negativ. Ele sunt 
experienţe înspăimântătoare, dar pot conduce la o trans- 
formare la fel de eficientă ca în cazul experienţelor despre 
care se poate spune că sunt plăcute. 


Raiul și iadul 


Cum am precizat şi mai devreme, acest capitol e în mod 
necesar mai speculativ decât celelalte. E de remarcat că 
atunci când persoanele care au trecut prin NDE descriu 
iadul, acesta apare în general ca un loc întru totul separat 
şi distinct de rai. O altă observaţie importantă e că nu am 
citit nici o relatare în care Dumnezeu să arunce persoana 
respectivă într-un tărâm infernal din care să nu se mai poată 
mântul. 

Teoria mea cu privire la tărâmurile infernale descrise în 
relatările despre NDE este că fiinţele intră în iad probabil 
ca rezultat al unor alegeri greşite — probabil al foarte multor 
alegeri greşite. Eu unul cred că sărmanele suflete din iad 
pot face alegeri corecte şi se pot întoarce în tărâmurile 
cereşti care par să fie adevărata noastră casă. 


164 DUMNEZEU ȘI VIAŢA DE APOI 


Celor care se întreabă ce dreptate poate exista în cazul 
răului aparent iremediabil din existenţa noastră pe pământ 
(cum ar fi Adolf Hitler), dacă un asemenea individ se poate 
întoarce în „tărâmurile cereşti“, le propun următoarea so- 
luţie: dacă dumneavoastră credeţi în existenţa noastră 
eternă, atunci oamenii care săvârşesc cele mai cumplite 
rele pe pământ vor fi nevoiţi să petreacă o eternitate fiind 
pe deplin conştienţi de răul pe care au ales să-l facă în 
timpul vieţii pe pământ. Mă aştept ca Dumnezeu şi toate 
celelalte fiinţe din jurul Lui să fie conştiente de alegerile 
malefice ale acestor persoane. În opinia mea, o eternitate 
petrecută fiind pe deplin conştiente de răul pe care l-au 
făcut în timpul vieţii pe pământ e o formă de iad. Poate că 
fiinţele rele din iad aleg să nu intre în rai ca să nu fie recu- 
noscute drept ceea ce sunt de fapt. 

Poate fi deconcertant să citim astfel de lucruri despre 
tărâmurile infernale. Vestea bună e că pe parcursul acestei 
cărți puteţi vedea că dovezile sugerează în mod consecvent 
existența unui tărâm ceresc al seninătăţii şi un Dumnezeu 
care ne iubeşte pe toţi în mod desăvârşit. Acesta este, în 
opinia mea, unul dintre cele mai semnificative şi mai im- 
portante mesaje pe care le reținem din studiul NDE. 

Teologii folosesc de regulă cuvântul omnipotent pentru a 
se referi la „atotputernicia“ lui Dumnezeu. Multe povestiri 
religioase tradiţionale pun accent pe puterea nemăsurată 
a zeităţii — indiferent dacă e vorba despre Zeus, care tri- 
mite furtuni, sau despre Dumnezeul biblic, care distruge 
Sodoma. Dar când studiem mărturiile despre întâlnirea cu 
Dumnezeu din vecinătatea morţii constatăm că nu există 
aproape nici un caz în care Dumnezeu să-şi demonstreze 
în mod spectaculos puterea distructivă. Nu-mi amintesc 
să fi citit vreo relatare în care Dumnezeu să-şi folosească 
puterea pentru a face rău vreunei ființe. Acest lucru nu 
trebuie să ne surprindă dat fiind că în cadrul NDE Dum- 
nezeu e descris în general ca profund iubitor. Însă felul în 
care e înfăţişată puterea lui Dumnezeu în cursul NDE e 
inconfundabil: 


- Întreaga întâlnire a fost despre Dumnezeu, puterea su- 
premă a lui Dumnezeu şi iertarea lui Dumnezeu. Mesa- 
jul a fost „Iubirea e cea mai puternică forţă din univers“.! 

—- Mi-am dat seama că intrasem într-o nouă dimensiune 
a conştiinţei. Brusc am simţit că mă controlează o ființă 


1. www.nderf.org/NDERF/NDE_Experiences/robyn_f_nde.htm, 
Robyn E, NDE 7209. 

cu o putere copleşitoare. Era Dumnezeul în care mă 
străduiam să cred când eram pe pământ.! 

— Am experimentat o prezenţă vastă şi inimaginabilă, pre- 
tutindeni şi în toate lucrurile, începutul şi sfârşitul, şi asta 
era lubirea. Am aflat că Iubirea e puterea care se opune 
tuturor puterilor — reale sau închipuite — din univers.? 


În viaţa noastră de pe pământ e posibil să ne temem de 
tot ce e puternic pentru că ne poate face rău. Persoanele 
care au trecut prin NDE îl descriu pe Dumnezeu ca pe o 
fiinţă puternică, dar de multe ori ca fiind puternic în mod 
iubitor. De fapt, portretele pe care aceste persoane i le 
fac lui Dumnezeu sugerează un aspect esenţial, acela că 
de Dumnezeu nu trebuie să ne fie teamă, ci că trebuie să-l 
îmbrăţişăm cu iubire. 


Dumnezeul întâlnit de cei care ajung 
în vecinătatea morţii 


Se pune astfel problema interesantă a felului cum ideile re- 
ligioase pot influenţa NDE şi invers. Dacă NDE sunt numai 
proiecţii ale idealurilor şi ideilor noastre, atunci cum se 
explică discrepanţa dintre unele doctrine tradiţionale de- 
spre rai şi Dumnezeu şi felul cum sunt descrise aceste locuri 
în cadrul experienţelor? Şi cum afectează o NDE felul în 
care oamenii îşi exprimă religia, mai ales după o întâlnire 
cu Dumnezeu? lată întrebări pe care le vom studia în acest 
ultim capitol. 


1. www.nderf.org/NDERF/NDE_Experiences/randy_m_nde_5083. 
htm, Randy M, NDE 5083. 

2. www.nderf.org/NDERF/NDE_Experiences/ally_d_nde.htm, Ally 
D, 3019. 

În multe cazuri, cei care trec prin NDE şi iau contact cu 
înțelepciunea lui Dumnezeu spun că nici unul dintre con- 
structele noastre pământeşti — limbajul, doctrina religioasă 
şi altele — nu poate cuprinde divinul. În decursul experien- 
tei, oamenii încep să înţeleagă că vocabularul nostru pă- 
mântesc limitat nu are nici pe departe capacitatea de a-l 
exprima pe Dumnezeu. Aşa cum am văzut, o lecţie pe care 
cei ajunşi în vecinătatea morţii ne-o comunică frecvent e 
aceea că s-ar putea ca termenul pământesc Dumnezeu să 
nu fie cel mai potrivit cuvânt pentru a numi ceea ce au în- 
tâlnit ei. 

Natalie era în Irak când o bombă a explodat chiar lângă 
ea, provocându-i răni grave. Experienţa ei din vecinătatea 
morţii i-a adus cunoştinţe spirituale profunde, printre care: 


Tot Ceea Ce Este poate fi perceput simultan ca forță şi conștiință 
care există în fiecare conștiință individuală, dar este totuși sepa- 
rată de fiecare conștiință sau ființă. Poate fi numită Dumnezeu, 
însă felul cum ne gândim noi la zei reprezintă o umbră palidă şi 
incompletă a Tot Ceea Ce Este cum l-am perceput eu. Noi proiec- 
tăm imaginea unui zeu sau a mai multor zei asupra acestei con- 
științe creatoare infinite, lucru care în mod inevitabil limitează 
felul cum înțelegem Tot Ceea Ce Este conform capacității noas- 
tre de înțelegere limitată pe care o avem despre noi şi despre 
universul fizic. 

Cuvântul „Dumnezeu “ are o semnificație inepuizabilă, iar 
concepțiile noastre despre „Dumnezeu “ sunt profund nepotri- 
vite şi incorecte.! 


1. www.nderf.org/NDERF/NDE_Experiences/natalie_s_nde.hrm, 
Natalie S, NDE 6246. Ea a scris o carte despre experienţele ei: Appli- 
cation of Impossible Things: A Near-Death Experience in Iraq, Ozark 
Mountain, Huntsville, AR, 2012. 

Dacă acceptăm că Dumnezeu e infinit, cel puţin din per- 
spectiva cunoştinţelor noastre pământeşti finite, atunci înţe- 
legem de ce persoanele care au trăit o NDE evită folosirea 
vreunui cuvânt pământesc finit pentru a-l defini pe Dum- 
nezeul întâlnit. E o observaţie aflată în concordanţă cu o 
altă trăsătură bine-cunoscută a multor NDE: în multe ca- 
zuri, persoanele care trec prin astfel de experienţe relatează 
că au întâlnit ceva inefabil, adică imposibil de exprimat în 
cuvinte. E de înţeles că, dacă NDE sunt deseori inefabile, 
atunci persoanelor care trec prin aceste experienţe şi se 
întâlnesc cu Dumnezeu le e deosebit de greu să-l descrie 
pe acesta în cuvinte. 


„Provenim cu toții din aceeași lumină“ 


Maria ne arată şi ea cât de neputincios e limbajul atunci 
când cei care ajung în vecinătatea morţii încearcă să po- 
vestească întâlnirea cu Dumnezeu. Maria era în travaliu 
când a suferit un atac cerebral şi a încetat să respire. A 
povestit cele ce urmează: 


Voiam să-mi dau seama cum să numesc această formă luminoasă. 
Era o formă pură de energie. A început să-mi înșire mai multe 
nume pe care culturile noastre i le dau lui Dumnezeu. Am spus 
că pentru mine termenul de „Dumnezeu “ e potrivit, chiar dacă 
pe parcursul vieții n-am ştiut dacă sunt sau nu credincioasă. 
Mi-am dat seama că mulți dintre oamenii pe care-i cunoşteam 
ar fi dat formei luminoase numele de Dumnezeu. Am început să 
comunicăm. Unde mă aflam? Acasă, într-un loc cunoscut, unde 
mai fusesem de multe ori. Lumina voia să ştie ce caut acolo. Și 
eu voiam să aflu acelaşi lucru. 

Mi s-a spus că am ajuns acolo prea devreme și că mai am 
treburi de dus la bun sfârșit. Care treburi? Urma să înţeleg, dar 
înainte de asta trebuia să mă întorc. Eu voiam să rămân şi m-am 
întristat teribil că trebuie să plec. Am înțeles că era de datoria 
mea să mă întorc şi că nu mi s-ar fi cerut asta dacă n-aș fi fost 

în stare să o fac. Ştiam că trebuie să plec, dar mi-era frică. Așa 
că lumina mi-a dat un însoțitor care să mă călăuzească pe dru- 
mul de întoarcere. 

Nu-mi mai e frică de moarte. Acum ştiu că între noi toți există 
o legătură şi că fiecare e făcut din lumină și că suntem cu toţii 
„Dumnezeu “ pe pământ. Nu credeam în Dumnezeu, dar acum 
accept că provenim cu toții din aceeaşi lumină şi că suntem parte 
din lumină.| 


Limbajul nu e suficient 


De regulă, cei care trec prin NDE vor să relateze cu preci- 
zie întâlnirile pe care le-au avut, iar limbajul pământesc li 
se poate părea nepotrivit. În opinia unora dintre ei, nici 
una dintre toate limbile pământului nu poate descrie cu 
precizie fiinţa pe care au întâlnit-o, chiar dacă majoritatea 
aleg, s-o numească „Dumnezeu“. Mai jos regăsiţi mărtu- 
riile interesante ale persoanelor care au trecut prin NDE şi 
s-au întâlnit cu ceea ce mulți ar numi Dumnezeu: 


- „Dumnezeu“ e un cuvânt nesatisfăcător pentru expe- 
rienţa pe care am avut-o? 

—  Scânteierea Aurie era înţelepciunea atotcunoscătoare, 
în vreme ce limpezimea Luminii Strălucitoare era ce s-ar 
putea numi „Dumnezeu“. Cu toate astea, mie mi se 
pare că greşim când dăm nume unei asemenea Sfinţenii 
Sacre, unei asemenea puteri. Nu pot spune decât că am 
fost martor la summumul a tot ce există, a fost şi va fi 
vreodată, dar nu pot numi ceea ce nu poate fi descris.’ 


1. www.nderf.org/NDERF/NDE_Experiences/maria_s_nde.htm, 
Maria S, NDE 3319. 

2. www.nderf.org/NDERF/NDE_Experiences/virginia_d_nde.htm, 
Virginia D, NDE 4591. 

3. www.nderf.org/NDERF/NDE_Experiences/yazmine_s_nde.htm, 
Yazmine S, NDE 6992. 

Limbajul pe care-l folosim în această lume nu poate fi 
tradus în lumea lui Dumnezeu.! 

Dumnezeu e toate lucrurile care pot exista şi toate lu- 
crurile care nu pot exista, în acelaşi timp. Eu sunt doar 
un om şi nu pot înţelege asta decât în termeni omeneşti. 
Chiar şi ce e mai bun din omenire e omenesc, deci per- 
spectiva noastră va rămâne antropomorfă. E ca şi când 
un Scaun s-ar uita la o masă şi s-ar gândi că vede un 
scaun ciudat, fără spătar. Poate că scaunul nu ştie că e 
scaun, dar tot scaun rămâne. Poate că nu pune nici- 
odată la îndoială faptul că e scaun sau poate că nu pri- 
veşte dincolo de calitatea lui de a fi scaun, dar tot scaun 
rămâne.? 

Prezenţa aceasta nu mi-a spus că e Dumnezeu. De asta 
mi-am dat seama mai târziu: încercăm să punem eti- 
chete unor lucruri care n-ar trebui să aibă etichete. În 
orice caz, forţa aceasta alcătuită din energie intensă voia 
să fie alături de mine şi la momentul respectiv numai 
de asta eram preocupat. 

Am fost conştient că există o forță spirituală care e 
alcătuită din noi toţi laolaltă, nu separați. Dacă e să 
folosim cuvântul „Dumnezeu“, atunci Dumnezeu este 
noi toți. 


1. www.nderf.org/NDERF/NDE_Experiences/mari_l_nde.htm, 


Mari L, NDE 3129. 


2. www.nderf.org/NDERF/NDE_Experiences/bridget_f_nde.htm, 


Bridget F, NDE 3648. 


3. www.nderf .org/NDERF/NDE_Experiences/elaine_j_nde.htm, 


Elaine J, NDE 4001. 


4. www.nderf.org/NDERF/NDE_Experiences/kathryn_h_nde.htm, 


Kathryn H, NDE 6975. 

„Scânteia Preaînaltului e în toate“ 


Una dintre cele mai profunde mărturii din vecinătatea 
morţii de pe site-ul NDERF e a lui Amy. Fa a suferit o reac- 
ție alergică la un medicament. lată ce experienţă a avut în 
apropierea morţii: 


Am avut mereu sentimentul că toate faptele îmi sunt observate 
„de Dumnezeu “ şi judecate. Am considerat că de multe ori nu 
mă ridicam la nivelul necesar. Nu l-am văzut pe „Dumnezeu“ 
sub înfăţişarea unui bătrân alb îmbrăcat într-o robă albă şi stând 
pe un tron, cu toate că, înainte de experiență, asta era imaginea 
cea mai puternică din mintea mea. 

În timpul experienţei, „Dumnezeu“ era Mintea sau „Ordinea“ 
din toate lucrurile. L-am simţit pe „Dumnezeu“ ca pe Vibraţia 
și Frecvența Supremă, mai degrabă o esenţă spirituală decât un 
bătrân. Era peste tot în jurul meu și în toate lucrurile. lar „Dum- 
nezeu “ nu mi se mai părea că ar fi bărbat — nu exista nici un gen. 
Ideea de gen mi s-a părut caragbioasă pentru că Dumnezeu era 
tot ce e frumos şi liniştit, Unitatea şi Binele. 

Iar totul era atât de minunat! De fapt, m-am întors ştiind că, 
în ciuda lucrurilor care înainte mi se păreau „bune“ sau „rele“, 
acum nu exista decât „Bine“, pentru că am încredere și ştiu că 
totul e la locul lui. Chiar când oamenii fac alegeri cu care eu nu 
sunt de acord, simt că totul e „Bine“. 

Am priceput că esența sau scânteia Preaînaltului e în toate — 
în toate mineralele, plantele, animalele şi oamenii. Am aflat că 
Preaînaltul așteaptă în toate lucrurile pentru a propăşi, a crea, 
a crește şi a experimenta. Am pierdut orice poftă să analizez 
totul în viață, să împart mereu tot ce se petrece în „bine“ și 
„rău“. Nu-mi fac griji. Cu toţii suntem doar conştiinţe care ex- 
perimentează viaţa şi învaţă să iubească, să creeze și să se dez- 
volte pe cât e posibil. Acum ştiu să aleg ce mi se pare corect şi 
fac tot ce pot să creez armonie când ceva e nedrept sau dezechi- 
librat. Universul e plin de Ordine, deci găseşte mereu o cale să 

echilibreze totul, pentru că nu poate exista fără un echilibru 
perfect.! 


Mulţi dintre cei care au trecut prin NDE au întâlnit ceva 
atât de diferit faţă de felul cum înțelegeau înainte noţiunea 
de Dumnezeu, încât e de înţeles de ce pun la îndoială cu- 
vântul „Dumnezeu“. Ce putem spune e că în toate aceste 
NDE există în mod consecvent o întâlnire cu o inteligenţă 
plină de iubire şi compasiune. Ceea ce află persoanele care 
trec printr-o astfel de experienţă despre natura acestei en- 
tități este, probabil, mai important decât cuvintele pămân- 
teşti pe care le folosesc să descrie entitatea, indiferent dacă 
o numesc Dumnezeu, Unul, Ordinea, Lumina sau Fiinţa 
Supremă. Toţi aceşti termeni fac trimitere la ceea ce eu 
numesc Dumnezeu pe parcursul acestei cărţi, în lipsa unui 
cuvânt mai potrivit. 


NDE și identitatea religioasă 


Un alt aspect dezvăluit de întâlnirile cu Dumnezeu din 
cadrul experienţelor în vecinătatea morţii priveşte catego- 
riile noastre religioase. Se întâmplă rar ca persoanele care 
se întâlnesc cu Dumnezeu în vecinătatea morţii să afle vreo 
informaţie despre o religie anume. Totuşi, în unele cazuri 
se întâmplă. Cynthia avea doisprezece ani când aproape 
că a murit din pricina unei tumori la glanda pineală. În 
cuvintele ei: 


Fiinţa aceea era Dumnezeu. L-am întrebat dacă numai oamenii 


dintr-o singură religie o să ajungă în rai. Mi-a zis că toți cei care 


1. www.nderf.org/NDERF/NDE_Experiencesamy_c_nde_4720. 
htm, Amy C, NDE 4720. 

au încredere şi credință, chiar şi cei care nu cred că le au, o să 
ajungă în rai. Depinde de ce se află în inima lor.! 


„Fiecare religie e un drum“ 


Jean a suferit de sindromul şocului toxic într-o formă atât de 
violentă că inima i s-a oprit de patru ori. Nu şi-a dat seama 
dacă în cadrul experienţei ei din vecinătatea morţii s-a în- 
tâlnit cu Dumnezeu, însă iată ce a povestit despre fiinţele 
întâlnite pe acel tărâm nepământesc: „Fiinţele din Templu 
erau fără îndoială superioare mie şi pline de o iubire necon- 
diţionată“. Mărturia ei are multe de spus despre religie: 


Mi s-a comunicat că aceea e Cetatea lui Dumnezeu. Un bărbat 
îmbrăcat cu o robă albă de in, prinsă la mijloc cu un cordon, a 
stat în picioare alături de mine lângă o fântână. Mi-a spus că o 
să-mi fie ghid și că pot să-i pun orice întrebări vreau. Cum ştiam 
despre catolici că nu pot intra în alte biserici fără să comită un 
păcat şi că luteranii consideră că toți catolicii merg direct în iad, 
am întrebat: „Care e religia adevărată? “ 

Bărbatul mi-a spus: „Toate sunt. Fiecare religie e un drum care 
încearcă să ajungă în același loc.“ Am văzut un munte. Credincioşi 
din toate religiile încercau să ajungă în vârful lui. Mi s-a spus apoi 
că oamenii aleg să se nască în religia sau grupul care îi va ajuta să 
înveţe lecţiile de care au nevoie. 

Mi s-a spus să mă uit mereu cine are de câștigat de pe urma 
regulilor create de religii. Dacă au de câștigat anumiţi oameni 
sau structura de putere a religiei în sine, atunci probabil că reli- 
gia aceea nu e de la Dumnezeu. E limpede că multe reguli sunt 
făcute de oameni şi impuse în folosul structurii sau al celor de 
la conducerea ei.? 


1. www.nderf.org/NDERF/NDE_Experiences/cynthia_h_nde_so71. 
htm, Cynthia H, NDE 5071. 

2. www.nderf.org/NDERF/NDE_Experiences/jean_r_nde_6166. 
htm, Jean R, NDE 6166. 

Când cei care trec printr-o NDE primesc informaţii despre 
religie, se pare că de regulă este vorba despre faptul că 
nici o religie pământească nu e „religia aleasă“ sau „sin- 
gura credinţă adevărată“. Pe de altă parte, Dumnezeu 
apare numai rareori în ipostaza de a oferi cuiva instruc- 
ţiuni specifice cu privire la ce ar trebui sau nu să creadă 
în timpul vieţii pe pământ — iar aici sunt incluse credin- 
tele religioase ale celor care ajung în vecinătatea morţii. 


Autocatalogarea religioasă 


Versiunea anterioară a chestionarului NDERF le cerea res- 
pondenţilor să-şi descrie convingerile religioase la momen- 
tul NDE şi la momentul relatării acesteia. Pentru ambele 
întrebări, cele trei variante de răspuns erau „liberal“, „mo- 
derat“ şi „conservator/fundamentalist“. Din 1122 de per- 
soane care au completat această versiune a chestionarului, 
144 s-au întâlnit cu Dumnezeu sau au fost conştiente de 
prezenţa sa, şi 978 nu s-au întâlnit cu Dumnezeu. lată cum 
sunt împărţite convingerile religioase ale respondenţilor la 
momentul la care au avut experienţa:! 


Persoane care s-au Persoane care nu s-au 

întâlnit cu Dumnezeu întâlnit cu Dumnezeu 
Liberal 47 (32,7%) 341 (34,9%) 
Moderat 56 (38,9%) 423 (43,3%) 
Conservator/ 41 (28,5%) 214 (21,9%) 


fundamentalist 


1. Pentru o discuţie mai largă despre metodologia acestei părţi 
din studiu, vezi www.nderf.org/godevidence. 

Utilizarea statisticilor de tip „chi-pătrat“ ne arată că nu 
există nici o diferență semnificativă între felul cum se ca- 
taloghează singuri din punct de vedere religios cei care 
s-au întâlnit cu Dumnezeu în cadrul NDE şi cei care nu au 
avut această întâlnire. Faptul e important, pentru că ne 
arată că persoanele care s-au întâlnit cu Dumnezeu nu sunt 
statistic vorbind mai predispuse să-şi descrie credinţele 
religioase drept „conservator/fundamentalist“. Dacă în- 
tâlnirea cu Dumnezeu în cadrul NDE ar depinde numai de 
credinţele preexistente, atunci ne-am aştepta ca tipologia 
„conservatoare/fundamentalistă“ să fie mai predispusă la 
o întâlnire cu Dumnezeu. Însă dovezile nu arată acest lucru. 
Dovezile arată mai degrabă cum credinţele religioase pre- 
existente de la momentul NDE nu influenţează probabili- 
tatea ca persoanele respective să se întâlnească sau nu cu 
Dumnezeu în timpul experienţei lor. 

Aceleaşi 1122 de persoane au fost întrebate despre con- 
vingerile religioase la momentul în care şi-au relatat expe- 
rienţa, relatare care a avut loc, în medie, după douăzeci de 
ani de la momentul experienţei. lată rezultatele: 


Persoane care s-au Persoane care nu s-au 

întâlnit cu Dumnezeu întâlnit cu Dumnezeu 
Liberal 60 (41,7%) 405 (41,4%) 
Moderat 46 (31,9%) 385 (39,4%) 
Conservator/ 38 (26,4%) 188 (19,2%) 


fundamentalist 


Tot utilizarea statisticilor de tip „chi-pătrat“ ne arată 
că, din nou, nu există vreo diferență semnificativă între 
felul cum s-au catalogat singuri din punct de vedere reli- 
gios la momentul relatării experienţei cei care s-au întâlnit 
cu Dumnezeu în vecinătatea morții şi cei care nu au avut 

această întâlnire. Cei care s-au întâlnit cu Dumnezeu sunt 
bine reprezentaţi în spectrul credințelor religioase. Se pare 
că întâlnirea cu Dumnezeu în cadrul NDE e compatibilă 
cu mai multe tipuri de convingeri religioase, indiferent 
dacă sunt liberale, moderate sau conservatoare/fundamen- 
taliste. 

Cea mai recentă variantă a chestionarul NDERF pro- 
pune în continuare întrebări despre convingerile religioase 
de la momentul experienţei şi de la momentul relatării; 
totuşi, formulările sunt diferite faţă de cele din trecut. În 
varianta actuală se cer detalii specifice despre apartenenţa 
religioasă. Există nouăsprezece variante de răspuns, prin- 
tre care „Creştin-protestant“, „Creştin-catolic“, „Creş- 
tin-altă confesiune“, „Fără apartenenţă religioasă-ateu“, 
„Musulman“, „Budist“ şi aşa mai departe.! Am trecut în 
revistă apartenenţa religioasă a persoanelor care au avut 
NDE, apoi am comparat apartenenţa religioasă a persoa- 
nelor care s-au întâlnit cu Dumnezeu în cadrul experienţei 
şi a celor care nu au avut această întâlnire. 

Convingerile religioase ale celor care s-au întâlnit cu 
Dumnezeu şi ale celor care nu s-au întâlnit cu El au fost 
similare. Primele patru religii cărora le aparţin cele mai 
multe persoane care erau afiliate unei religii la momentul 
NDE însumează 74% dintre răspunsuri. În ordine descres- 
cătoare, este vorba despre categoriile Creştin-protestant, 
Creştin-catolic, Creştin-altă confesiune şi Altele sau mai 
multe credinţe. Primele patru religii cărora le aparţin cele 
mai multe persoane care erau afiliate unei religii la momen- 
tul relatării experienţei însumează 69% dintre răspunsuri. 
Este vorba despre aceleaşi patru răspunsuri de mai sus, dar 


1. Pentru o discuţie mai largă despre metodologia acestei părţi 
din studiu, vezi www.nderf.org/godevidence. 

într-o ordine puţin diferită. În ordine descrescătoare, este 
vorba despre: Creştin-protestant şi Altele sau mai multe 
credinţe (la egalitate), urmate de Creştin-catolic şi Creştin- 
altă confesiune (tot la egalitate). Acest lucru sugerează că 
apartenenţele religioase cele mai comune rămân în conti- 
nuare neschimbate şi după o NDE care include o întâlnire 
cu Dumnezeu. 

După cum am observat, cea mai recentă variantă a 
chestionarului NDERF pune şi ea întrebări despre con- 
vingerile religioase de la momentul NDE şi de la momen- 
tul relatării experienţei. Am putut astfel să investigăm 
dacă diversele apartenenţe religioase rămân aceleaşi sau 
se schimbă în intervalul dintre NDE şi momentul relatării 
pe site-ul NDERF. Dintre cele 133 de persoane care s-au 
întâlnit cu Dumnezeu, puţin peste jumătate aveau la mo- 
mentul relatării experienţei aceleaşi convingeri religioase 
ca la momentul în care s-a petrecut experienţa. Vorbim 
despre 69 de persoane (52%) care au avut aceeaşi apar- 
tenenţă religioasă atât la momentul experienţei, cât şi la 
momentul relatării. 64 de persoane (48%) au avut aparte- 
nenţe diferite. Dintre cei 287 de respondenţi care nu s-au 
întâlnit cu Dumnezeu, 155 (54%) au avut aceeaşi aparte- 
nenţă religioasă atât la momentul experienţei, cât şi la 
momentul relatării, iar 132 (46%) au avut apartenenţe 
diferite. Astfel, întâlnirea cu Dumnezeu din cadrul NDE 
nu pare corelată cu menţinerea sau modificarea aparte- 
nenţei religioase după momentul experienţei. 

Întrebările din chestionarul NDERE cu privire la apar- 
tenenţa religioasă permit un răspuns opţional, în care 
respondentul poate explica pe larg apartenenţa religioasă 
la momentul experienţei şi cea de la momentul relatării. 
Am studiat răspunsurile celor care s-au întâlnit cu Dum- 
nezeu. Răspunsurile despre apartenenţa religioasă de la 

momentul relatării s-au dovedit foarte grăitoare. În repetate 
rânduri, explicaţiile despre apartenenţa religioasă de la 
momentul relatării au părut consecvente cu mărturiile 
celor care s-au întâlnit cu Dumnezeu. Mai jos am enu- 
merat multe remarci despre apartenenţa religioasă actu- 
ală, scrise de cei care s-au întâlnit cu Dumnezeu: 


- N-am simţit că Dumnezeul pe care l-am întâlnit eu apar- 
ţinea unei religii anume.! 

- Încă merg la biserică, dar tratez acest lucru ca pe o ex- 
perienţă mai degrabă culturală decât religioasă sau spi- 
rituală. De multe ori îmi vine să mă urc la amvon şi să 
le spun oamenilor ce e de fapt dincolo şi că vina pentru 
păcat, predicată de bisericile creştine, e cât se poate de 
nepotrivită.? 

- Sunt o persoană spirituală, nu religioasă.’ 

- După experienţa mea nu am mai mers la biserică pen- 
tru că mi s-a părut că nu e corect ce ne învaţă acolo. 
Mi-am dat seama că Dumnezeu e iubire pură şi că raiul 
nu e un loc unde mergi când mori — raiul e aici, pe pă- 
mânt.* 

- Nu sunt adeptul nici unei religii, dar îi respect pe toţi 
şi le respect religia. Nu mă mai uit cu superioritate la 
nimeni din cauză că e credincios. Dar ştiu că Dumnezeu, 
indiferent de forma sub care alegem să credem în el, e 


1. www.nderf.org/NDERF/NDE_Experiences/rhonda_c_nde.htm, 
Rhonda C, NDE 6138. 

2. www.nderf.org/NDERF/NDE_Experiences/herman_v_nde.htm, 
Herman V, NDE 6227. 

3. www.nderf.org/NDERF/NDE_Experiences/natalie_s_nde.htm, 
Natalie S, NDE 6246. 

4. www.nderf.org/NDERF/NDE_Experienceswilliam_w_nde_6292. 
htm, William E, NDE 6292. 

real şi există. Însă, din experienţa mea, Dumnezeu e mai 
presus decât poate cineva să conceapă.! 

- Nici o credinţă nu cuprinde acum modul în care mă 
raportez la viaţa după moarte sau la ce este Dumnezeu 
pentru mine. Aşa că am propria credinţă, care vine di- 
năuntrul meu. Vorbesc cu Dumnezeu, iar Dumnezeu 
vorbeşte cu mine. Asta e tot ce am nevoie.? 

—  Frecventez o Biserică creştină neconfesională. Totuşi, 
nu mai pot crede că necreştinii nu sunt acceptaţi în rai, 
pentru că în timpul experienţei mele mi s-a spus că nu 
există condamnare sau judecată.: 

— Viziunea şi iubirea care mi-au fost arătate au devenit 
fundamentul structurii mele de credinţă.* 

- Încă sunt foarte activ în biserica mea, dar sunt mult mai 
interesat de adevărul pur decât de religie.* 

- Consider că toate sistemele religioase cred într-o pu- 
tere luminoasă, iubitoare, superioară, plină de energie. 
Într-adevăr, există un singur „Eu Sunt“, care este puterea 
şi energia strălucitoare care stăpâneşte asupra întregii 
creaţii.€ 


1. www.nderf.org/NDERF/NDE_Experiences/mary_h_nde.htm, 
Mary H, NDE 6356. 

2. www.nderf.org/NDERF/NDE_Experiences/julia_o_nde.htm, 
Julia O, NDE 6526. 

3. www.nderf.org/NDERF/NDE_Experiences/tamara_j_nde.htm, 
Tamara J, NDE 6549. 

4. www.nderf.org/NDERF/NDE_Experiences/barry_c_nde.htm, 
Barry C, NDE 6557. 

5. www.nderf.org/NDERF/NDE_Experiences/jeffery_o_nde.hrm, 
Jeffery O, NDE 6660. 

6. www.nderf.org/NDERF/NDE_Experiences/renee_m_nde.htm, 
Renee M, NDE 6683. 

- Dumnezeu nu e într-o Biserică. El e totul şi pretutindeni. 

- În momentul de faţă sunt o fiinţă spirituală fără aple- 
cări religioase. Ştiu că orice nu vine din iubire nu e de 
la Dumnezeu. Dumnezeul meu e plin de iubire şi compa- 
siune şi trăieşte înăuntrul meu aşa cum spiritul trăieşte 
în fiecare dintre noi.? 

- Respect toate credinţele religioase. Toate aceste căi se 
împletesc într-un unic scop principal.’ 

— Ştiu că Dumnezeu există pentru că L-am văzut. Sunt 
foarte spiritual, dar nu merg la biserică. Mă rog în fie- 
care zi la Dumnezeu, Isus şi Univers. Între noi toți există 
o legătură.‘ 


Schimbări la nivelul credințelor religioase 


Mărturiile acestea sugerează că multe persoane care au 
trecut prin NDE şi s-au întâlnit cu Dumnezeu au suferit 
schimbări semnificative la nivelul credințelor religioase 
după acel episod. Ipoteza că acestea se pot schimba semni- 
ficativ după NDE e susţinută de versiunea actuală a ches- 
tionarului NDERF, unde apare următoarea întrebare: „S-au 
schimbat credințele dumneavoastră religioase/practicile 
dumneavoastră spirituale în mod sensibil ca urmare a ex- 
perienţei pe care aţi avut-o?“ Împărţirea celor 133 de răs- 


1. www.nderf.org/NDERF/NDE_Experiences/loni_c_nde.htm, 
Loni C, NDE 6861. 

2. www.nderf.org/NDERF/NDE_Experiences/karin_f_nde.hrm, 
Karin F, NDE 7291. 

3. www.nderf.org/NDERF/NDE_Experiences/maggie_s_nde.htm, 
Maggie D, NDE 7361. 

4. www.nderf.org/NDERF/NDE_Experiences/wendy_g_nde.hrm, 
Wendy G, NDE 7373. 

punsuri ale persoanelor care s-au întâlnit cu Dumnezeu 
arată în felul următor: 


Da 97 (73%) 
Nu sunt sigur/ă 7 (5%) 
Nu 29 (22%) 


Răspunsurile la această întrebare au fost comparate cu ale 
celor care s-au întâlnit cu Dumnezeu şi cu ale celor care 
nu s-au întâlnit cu Dumnezeu folosind statisticile de tip 
„chi-pătrat“. Din punct de vedere statistic, persoanele care 
s-au întâlnit cu Dumnezeu în cadrul experienţei sunt mai 
predispuse să răspundă „da“ întrebării privind schimbă- 
rile de la nivelul credințelor religioase şi practicilor spiri- 
tuale. Rezultatele sugerează că întâlnirea cu Dumnezeu în 
timpul unei NDE e corelată cu o schimbare semnificativă 
la nivelul credințelor şi practicilor religioase ale acestora. 

O altă întrebare din cea mai recentă variantă a chesti- 
onarului NDERF are în vedere importanţa vieţii religioase/ 
spirituale a celor care au trecut printr-o NDE. Cei care au 
trecut prin astfel de experienţe au fost rugaţi să compare 
importanţa vieţii lor religioase/spirituale de dinainte de 
experienţă cu importanţa de la momentul relatării pentru 
NDERF. După cum am văzut mai devreme, între momen- 
tul experienţei şi momentul relatării există un interval 
mediu de douăzeci de ani. Studiind răspunsurile date de 
cei care în timpul experienţei s-au întâlnit cu Dumnezeu!, 
m-a frapat să văd cum, în timp, persoanele acestea au deve- 
nit tot mai convinse de importanţa vieţii lor religioase/spiri- 
tuale: 


1. Pentru o discuţie mai largă despre metodologia acestei părţi 
din studiu, vezi www.nderf.org/godevidence. 

Inainte de experiență, In momentul de față, 
viața mea religioasă/ viața mea religioasă/ 


spirituală era: spirituală este: 
Foarte importantă 29 110 
Moderat 29 12 
de importantă 
Puțin importantă 37 
Deloc importantă 29 
Nu știu 9 


E remarcabil cum experienţele în timpul cărora a avut 
loc o întâlnire cu Dumnezeu sunt specifice majorităţii per- 
soanelor care au trecut prin NDE şi care au spus că viaţa lor 
religioasă/spirituală a căpătat o importanţă sporită. Răs- 
punsurile date de persoanele care s-au întâlnit cu Dumne- 
zeu în timpul acestei experienţe sugerează cât de profunde 
şi de lungă durată pot fi schimbările de la nivelul credin- 
telor religioase/spirituale. Printre persoanele care nu s-au 
întâlnit cu Dumnezeu în cadrul NDE a avut loc schimbarea 
către o credință mai puternică în importanţa vieţii religi- 
oase/spirituale, dar nu atât de puternică precum cea din 
cazul persoanelor care s-au întâlnit cu Dumnezeu. lată re- 
zultatele celor care nu s-au întâlnit cu Dumnezeu: 


Inainte de experienţă, In momentul de față, 
viața mea religioasă/ viața mea religioasă/ 


spirituală era: spirituală este: 
Foarte importantă 48 187 
Moderat 68 54 
de importantă 
Puțin importantă 67 16 
Deloc importantă 85 24 


Nu ştiu 19 6 

Mai e ceva de spus despre toate acestea. Schimbările 
substanţiale la nivelul valorilor şi credințelor celor care au 
trecut printr-o NDE sunt în deplină concordanţă cu faptul 
că ei sunt conştienţi că experienţa lor a fost reală. Oamenii 
nu sunt deloc dispuşi să facă schimbări majore în viaţă 
dacă nu au un motiv întemeiat. Astfel de descoperiri ne 
îndreaptă spre concluzia că persoanele care au trecut prin- 
tr-o NDE, atât cele care s-au întâlnit cu Dumnezeu, cât şi 
cele care nu au făcut-o, trebuie să fi considerat că au un 
motiv întemeiat să îmbrăţişeze tot mai mult viaţa religioasă/ 
spirituală. În concordanţă cu toate mărturiile care se re- 
găsesc în volum, acest lucru îmi dovedeşte că persoanele 
care au trecut printr-o astfel de experienţă au acceptat ca- 
racterul real al experienţei lor. Astfel, persoanele care s-au 
întâlnit cu Dumnezeu în timpul experienţei erau şi mai 
predispuse să îmbrăţişeze importanţa valorilor religioase/ 
spirituale pentru că şi-au dat seama în urma propriei ex- 
perienţe că Dumnezeu este real. 


CONCLUZIE 


Dovezile din Studiul lui Dumnezeu sunt remarcabile. Ele 
prezintă o consecvență incredibilă la persoanele care în 
cursul NDE au avut parte de întâlniri cu Dumnezeu şi cu 
fiinţe spirituale, au vizitat tărâmuri cereşti şi au trăit ex- 
perienţe mistice. Un principiu ştiinţific citat adesea afirmă 
că ceea ce este real poate fi observat în mod consecvent. În 
cadrul Studiului lui Dumnezeu, consecvenţa depăşeşte cu 
mult orice inconsecvenţă. 

Pe lângă coerenţa remarcabilă a relatărilor despre NDE 
există nenumărate persoane care s-au întâlnit cu Dumne- 
zeu în timpul experienţei şi care susţin că experienţa a fost 
reală. La întrebarea din chestionarul NDERE „Ce credeţi 
despre caracterul real al experienţei dumneavoastră în clipa 
de faţă? “, 96,2% dintre cei chestionaţi (128 din 133) au 
răspuns că „experienţa lor a fost fără îndoială reală“. Ma- 
joritatea persoanelor care s-au întâlnit cu Dumnezeu în 
cursul NDE cred cu tărie că experienţele lor au fost reale. 

Se impune să arătăm respect pentru capacitatea oame- 
nilor de a înţelege realitatea, iar dacă scepticii doresc să 
susțină că NDE nu sunt reale, atunci ar trebui să aducă 
dovezi concludente în acest sens. Scepticii au invocat 
peste douăzeci de „explicaţii“ pentru NDE. Dacă ar exista 
măcar una sau chiar câteva „explicaţii“ pentru NDE pe 
care scepticii să le accepte ca plauzibile, atunci numărul 

„explicaţiilor“ ar fi cu siguranță mai mic. Existenţa atât 
de multor „explicaţii“ sugerează faptul că scepticii nu au 
ajuns nici între ei la un consens cu privire la NDE. 

Argumentele scepticilor nici nu iau în calcul consecvența 
mărturiilor şi nici nu aduc dovezi concludente care să arate 
incoerenţa lor. Studiul lui Dumnezeu, în schimb, oferă 
şansa ca ştiinţa şi religia să exploreze mai în profunzime 
felul cum îl experimentează oamenii pe Dumnezeu în ca- 
drul NDE. 

E important să remarcăm că persoanele care au avut 
NDE şi au fost incluse în Studiul lui Dumnezeu provin din 
toate straturile sociale. Printre ele sunt medici, oameni de 
ştiinţă, asistente medicale, învățători, oameni de afaceri, 
constructori, copii, pastori etc. Aceşti oameni cu vieţi atât 
de diferite au avut parte de experienţe similare cu Dum- 
nezeu şi divinul. Ca om de ştiinţă, lucrul acesta mi se pare 
nu doar remarcabil din punct de vedere statistic, ci şi un 
semn de speranţă. Înţelegem că viaţa nu e întâmplătoare, 
iar persoanele care au trecut prin NDE sunt de acord cu 
asta. lată câteva gânduri ale lor despre noul mod în care 
îşi văd viaţa şi rostul lor în ea după ce au trecut prin NDE: 


— Pe pământ nu avem nevoie decât să avem încredere şi 
credinţă în Dumnezeu şi să iubim, să iertăm şi să ne accep- 
tăm unii pe alţii. Dumnezeu iubeşte toate creaturile.! 

— Putem învăţa şi evolua, descoperind în cele din urmă 
puterea pe care o avem pentru a ne controla viaţa dacă 
ne respectăm vocaţia şi scopul nostru divin.? 


1. www.nderf.org/NDERF/NDE_Experiences/shannon_t_nde.htm, 
Shannon T, NDE 6119. 

2. www.nderf.org/NDERF/NDE_Experiences/steve__nde.htm, 
Steve L, NDE 6244. 

— Am ajuns să înţeleg că viaţa e un prilej pentru a trăi şi 
a exprima iubirea.! 


Mesajele despre sens şi iubire ne pot oferi speranţă şi o 
cale de urmat în viaţă. Chiar dacă nu reuşim să explicăm 
pe deplin sentimentul acesta de iubire şi nu-l putem dovedi 
sau măsura, ştim că e semnificativ şi ştim că e real. E doar 
mai presus de cuvinte. 

Chiar mai dificil de exprimat este natura atotcuprinză- 
toare a iubirii pe care o simt aceşti „exploratori“ ai expe- 
rienţelor din vecinătatea morţii. Ei ne spun că iubirea este 
însăşi esenţa lui Dumnezeu. Prin urmare, este însăşi esenţa 
realității, a cosmosului, a vieţii, a tuturor lucrurilor. Este 
esenţa noastră. Lumina — sau energia — din spatele întregii 
creaţii este alcătuită din iubire sau este iubire. Asta spun 
persoanele care au ajuns în vecinătatea morţii când vor- 
besc despre iubirea şi unirea universale pe care le-au expe- 
rimentat şi e motivul pentru care au impresia că nu şi-au 
exprimat corespunzător gândurile. Cuvintele nu sunt în- 
deajuns de potrivite. 

Este asta un lucru rău? Nu cred. Inefabilul este inerent 
multor concepte din univers, şi tocmai inefabilul ne îm- 
boldeşte către marile descoperiri. De fapt, chiar această 
trăsătură a mărturiilor le face atât de credibile în ochii mei. 
Dacă oamenii aceştia chiar se întâlnesc cu un Dumnezeu 
care e dincolo de realitatea noastră, ar fi ciudat să ne spună 
că totul e uşor de explicat sau exprimat. De aceea Studiul 
lui Dumnezeu reprezintă o bună ocazie de a merge mai 
departe şi încurajează mai multe cercetări în domeniu. 

Aici, studiind cea mai amplă culegere de relatări ale 
NDE de până acum, descoperim dovezi copleşitoare în 


1. www.nderf.org/NDERF/NDE_Experiences/enocia_j_nde.hrm, 
Enocia J, NDE 6291. 

favoarea existenţei lui Dumnezeu. Lucrul acesta deschide 
noi perspective pentru ştiinţă, pentru omenire şi pentru 
religie. Persoanele care au trecut prin NDE ne dezvăluie că 
moartea nu este un sfârşit, ci calea către o viaţă de apoi 
minunată. Cred că e o veste foarte bună pentru toți. 


Spaima de necunoscut şi neliniştea niciodată 
ostoită a omului l-au îmboldit să caute neîn- 
cetat răspunsul la chinuitoarea întrebare: Ce 
se întâmplă cu noi după moarte? Poate că s-ar 
cuveni să păstrăm tăcerea în faţa misterului 
morţii; dar dacă am da cuvântul chiar celor 
care, paradoxal, au trăit-o? Cartea de faţă este 
rodul unui studiu sistematic al controversate- 
lor experienţe din vecinătatea morţii. Dezbate- 
rile şi polemicile țesute în jurul acestor relatări 
nu par să se încheie prea curând, însă undeva, 
dincolo de gâlceava dintre neuroştiinţă şi cre- 
dinţă, îşi face loc, timid, speranţa. 

